સુરતઃ7હત્યા કરનારા કુખ્યાત ભુપત આહિરને 70 ફૂટ દોડાવીને ઉતારાયો મોતને ઘાટ,પોલીસ પર પથ્થરમારો – News18 Gujarati\nસુરતઃ7હત્યા કરનારા કુખ્યાત ભુપત આહિરને 70 ફૂટ દોડાવીને ઉતારાયો મોતને ઘાટ,પોલીસ પર પથ્થરમારો\nસુરતઃ સુરતમાં માથાભારે તરીકે છાપ ધરાવતા અને સાત જેટલી હત્યા સહીત અનેક ગુનાઓમાં સંડોવાયેલા ભુપત આહીરની સરા જાહેર હત્યા કરી દેવાતા ચકચાર મચી જવા પામી હતી.સુરતમાં માથાભારે તરીકે છાપ ધરાવતા ભુપત આહીર ગતરોજ મોડીરાત્રે વરાછાની વિવેકાનંદ સોસાયટી પાસેથી બાઇક લઈને પસાર થઇ રહ્યો હતો. આ દરમિયાન પાછળથી પુરપાટ ઝડપે આવેલી ઝારખંડ પાર્સિગની કારમાં સવાર હત્યારાઓએ ભુપતની બાઇકને અડફેટે લીધી હતી. ભુપત બાઇક પરથી પટકાતાની સાથે જ હત્યારાઓ કારમાંથી ચપ્પુ, રેમ્બો છરો, તલવારો અને ઘાતક હથિયારો સાથે ભુપત પર તૂટી પડયા હતા. ભુપતને પીઠ પર તથા શરીરના ભાગે તલવારના ઘા ઝીંકી દીધા હતા.\nLast Updated : November 21, 2016, 16:18 IST\nજેથી ભુપતે પોતાનો જીવ બચાવવા દોટ મૂકી હતી. હત્યારાઓએ ભુપત ને 70 થી 80 ફુટ સુધી દોડાવી દોડાવીને માર માર્યો હતો. અને આખરે અર્ચના સ્કૂલની સામે તેને છાતીના ભાગે રેમ્બો ચપ્પુનો ઘા મારી ઘાતકી હત્યા કરી હત્યારાઓ કાર તથા હથિયારો મૂકીને ફરાર થઇ ગયા હતા. બનાવની જાણ થતાની સાથે જ પુણા, વરાછા અને કાપોદ્રા પોલીસનો કાફલો ઘટના સ્થળે પહોંચી ગયો હતો. આ ઉપરાંત જોઈન્ટ પોલીસ કમિશ્નર સહીત ડીસીપી અને એસીપી સહિતના ઉચ્ચ પોલીસ અધિકારીઓ પણ ઘટના સ્થળે પહોંચી ગયા હતા. હત્યાની ઘટનાને પગલે આજુબાજુની તમામ દુકાનો ટપોટપ બંધ થઇ ગઈ હતી.\nબનાવને પગલે લોકોની ભીડ ઉમટી પડતા પોલીસે લોકોને ભગાવ્યા હતા પરંતુ લોકોના ટોળાએ પોલીસ પર પથ્થરમારો કરતા પુણા પોલીસ મથકમાં ફરજ બજાવતા ચંદુભાઈને માથામાં પથ્થર વાગતા ઇજા પહોંચી હતી. જેથી તેને તાત્કાલિક સારવાર માટે સ્મીમેર હોસ્પિટલ ખસેડાયા હતા. માથાભારે ભુપત આહિરે અત્યાર સુધીમાં સાત હત્યા, અસંખ્ય અપહરણ તથા ખંડણી સહીત અનેક ગુનાઓ આચરી ચુક્યો છે. હાલ તો પોલીસે ભુપત ની હત્યા કોણે કરી તે દિશામાં તપાસ હાથ ધરી છે.\nFirst published: November 21, 2016, 16:18 IST\nTags: અપહરણ, કુખ્યાત, ક્રાઇમ, ગુનો, ભુપત આહીર હત્યા, માથાભારે, સુરત, હત્યા


રાકેશ ટિકૈતે કરી મોટી જાહેરાત, 60 ટ્રેક્ટર સાથે સંસદ સુધી કરશે કૂચ\nHOME/ BHARAT/RAKESH TIKAIT ANNOUNCE WILL TAKE OUT PARLIAMENT MARCH WITH 60 TRACTORS\nPublished on: Nov 24, 2021, 2:36 PM IST\nભારતીય કિસાન યુનિયનના (BKU) નેતા રાકેશ ટિકૈતે મંગળવારે જાહેરાત (RAKESH TIKAIT ANNOUNCE) કરી હતી કે, તેઓ પાક માટે લધુત્તમ ટેકાના ભાવની(MSP) ગેરંટી સહિતના મુદ્દાઓને લઈને 60 ટ્રેક્ટર સાથે સંસદ સુધી રેલી કરશે. આ વખતે એક હજાર લોકો સંસદમાં જશે. 26 નવેમ્બરે આંદોલનની 'આંશિક જીત' ઉજવવામાં આવશે, અને આંતરરાષ્ટ્રીય ખેડૂત સંગઠનો દ્વારા વિશ્વભરમાં 'સોલિડેરિટી પ્રોગ્રામ્સ'નું (Solidarity Programs) પણ આયોજન કરવામાં આવી રહ્યું છે.\n26મી નવેમ્બરે ભારતનાં લાખો ખેડૂતોના સંધર્ષને એક વર્ષ પૂર્ણ થશે\n750 ખેડૂતોના મોતની જવાબદારી સરકારે લેવી જોઈએ: રાકેશ ટિકૈત\n29 નવેમ્બરે 60 ટ્રેકટર સાથે સંસદ સુધી રેલીનુ આયોજન\nઆંતરરીષ્ટ્રીય ખેડૂત સંગઠનો દ્વારા વિશ્વભરમાં 'સોલિડેરિટી પ્રોગ્રામ્સ'નું આયોજન\nકૌશામ્બી: BKUના નેતા રાકેશ ટિકૈતે મંગળવારે જાહેરાત (RAKESH TIKAIT ANNOUNCE) કરી હતી કે, તેઓ પાકને લધુત્તમ ટેકાના ભાવ (MSP) મળે તેની ગેરંટી સહિતના મુદ્દાઓને લઈને 29 નવેમ્બરે 60 ટ્રેકટર સાથે સંસદ સુધી કૂંચ કરશે. સરકાર દ્વારા જે રસ્તાઓ ખોલવામાં આવ્યા છે તે રસ્તાઓ પરથી ટ્રેક્ટરો પસાર થશે, અમારા પર રોડ બ્લોક કરવાનો આરોપ હતો. અમે કોઈ રસ્તો રોક્યો નથી, 'રસ્તો રોકો'એ અમારુ આંદોલન નથી, અમારૂ આંદોલન ખેડૂતોની જે સમસ્યા છે તેના વિશે છે, તેથી અમે સીધા સંસદમાં જઈશું.\nઆ વખતે એક હજાર લોકો સંસદમાં જશે\nરાકેશ ટિકૈતનું નિવેદન ત્યારે આવ્યું જ્યારે કેન્દ્રીય કેબિનેટ (Central cabinet) બુધવારે ત્રણ કૃષિ કાયદા રદ કરવાની (FARM LAWS REPEAL) મંજૂરી આપે તેવી સંભાવના હતી, પરંતુ એ પહેલા વડાપ્રધાન નરેન્દ્ર મોદીએ ગયા અઠવાડીયે ત્રણ કૃષિ કાયદાઓ રદ કરવાની જાહેરાત કરી હતી. ટિકૈતે વધુમાં કહ્યું હતું કે, ગઈ વખતે 200 લોકો આ યાત્રામાં જોડાયા હતા, પરંતુ આ વખતે એક હજાર લોકો સંસદમાં જશે. અમે MSP પરના સરકારના જવાબની રાહ જોઈ રહ્યા છીએ. ગત વર્ષે 750 ખેડૂતોના મોત થયા હતા, જેની જવાબદારી સરકારે લેવી જોઈએ.\nઆ પણ વાંચો: કેન્દ્રીય કેબિનેટની બેઠકમાં કૃષિ કાયદાઓને પરત ખેંચવાના બિલને અપાઈ મંજૂરી: સુત્ર\nરાજ્યોની રાજધાનીઓમાં અન્ય વિરોધ પ્રદર્શનો માટે ટ્રેક્ટર રેલીઓનું આયોજન\n29 નવેમ્બરે સંસદનુ શિયાળુ સત્ર શરૂ થશે, જે 23 ડિસેમ્બર સુધી ચાલશે. આ દરમિયાન ખેડૂતોના સંગઠનોમાંના એક સંયુક્ત કિસાન મોકચાએ (SKM) સત્તાવાર નિવેદન જાહેર કર્યું કે, રાજ્યોની રાજધાનીઓમાં અન્ય વિરોધ પ્રદર્શનો માટે ટ્રેક્ટર રેલીઓનું આયોજન કરવામાં આવશે. SKMએ કહ્યું કે, ભારતમાં લાખો ખેડૂતોના સંધર્ષને 26મી નવેમ્બરે એક વર્ષ પૂર્ણ થવાનું છે, ત્યારે તે દિવસને યાદગાર બનાવવા માટેની તૈયારીઓ ચાલી રહી છે. તે દિવસે હજારો ખેડૂતો દિલ્હીની આસપાસના મોરચાના સ્થળો પર આવે તેવી સંભાવના છે.\nવિશ્વભરમાં 'સોલિડેરિટી પ્રોગ્રામ્સ'નું આયોજન\nતેમણે વધુમાં જણાવ્યું હતું કે, 26 નવેમ્બરે આંદોલનની 'આંશિક જીત' ઉજવવામાં આવશે અને બાકીની માંગણીઓ પર ભાર મુકવામાં આવશે. SKMએ જણાવ્યું હતું કે આંતરરાષ્ટ્રીય ખેડૂત સંગઠનો (International Farmers Association) દ્વારા વિશ્વભરમાં 'સોલિડેરિટી પ્રોગ્રામ્સ'નું પણ આયોજન કરવામાં આવી રહ્યું છે.\nઆંતરરાષ્ટ્રીય સ્તર પર વિરોધ પ્રદર્શન\nસંગઠન દ્વારા કહેવામાં આવ્યું છે કે 26 નવેમ્બરના રોજ બપોરે 12 થી2વાગ્યાની(GMT) વચ્ચે લંડનમાં ભારતીય હાઈ કમીશનમાં વિરોધ પ્રદર્શન કરવામાં આવશે. 30 નવેમ્બરે ફ્રાંસની રાજધાની પેરિસમાં વિરોધ પ્રદર્શન થશે.4ડિસેમ્બરે કેલિફોર્નિયામાં કાર રેલીનું આયોજન કરવામાં આવશે અને અમેરિકાની ન્યૂયોર્કમાં સિટી માર્ચનું આયોજન કરવામાં આવશે. તે દિવસે સેન જોસ ગુરૂદ્વારામાં સ્મરણોત્સવ કાર્યક્રમ રાખવામાં આવશે અને મિણબત્તી સળગાવવામાં આવશે.5ડિસેમ્બરે નેધરલેન્ડ્સમાં અને 8 ડિસેમ્બરે ઑસ્ટ્રિયાના વિયેનામાં આ કાર્યક્રમનું આયોજન કરવામાં આવ્ચું છે. ઓસ્ટ્રેલિયાની સાથે અમેરિકાના અન્ય સંયુક્ત રાજ્ય વોશિંગ્ટન અને ટેક્સાસ જેવા સ્થળો પર આ કાર્યક્રમ થશે, જેની વધુ વિગતો ટૂંક સમયમાં શેર કરવામાં આવશે.\nઆ પણ વાંચો: કૃષિ કાયદા 2020 રદ્દ કરવાની જાહેરાત બાદ શું કહી રહ્યા છે ખેડૂતો, જાણો...\n25 નવેમ્બરે હૈદરાબાદમાં મહાધરણા\nતેમણે કહ્યું કે 25 નવેમ્બરે હૈદરાબાદમાં પણ ખેડૂતોના વિરોધની વર્ષગાંઠ પર મહાધરણાનું આયોજન કરવામાં આવશે, જેમાં SKMનાં ઘણા નેતાઓ સામેલ થશે. આ મહાધરણામાં ઘણા ટ્રેડ યુનિયનો અન્ય જન સંગઠનોના નેતાઓ પણ ભાગ લેશે. 24 નવેમ્બરે સર છોટુ રામની જન્મજયંતિ 'કિસાન મજદૂર સંઘર્ષ' દિવસ તરીકે ઉજવવામાં આવશે. સરકારે 29 નવેમ્બરથી શરૂ થઈ રહેલા સંસદના શિયાળુ સત્ર માટે તેના એજન્ડામાં ત્રણ કૃષિ કાયદાઓ રદ કરવાના બિલને સૂચિબદ્ધ કર્યા છે. વડાપ્રધાન દ્વારા ગુરુપૂરબ પર ત્રણ કૃષિ કાયદાને રદ કરવાનો નિર્ણય જાહેર કરવામાં આવ્યો હતો.


sunday sartaj columnist darshini vashi talking about health | ભારતીયોની હેલ્થ કોના હાથમાં છે? - news\nકૉલમ: ભારતીયોની હેલ્થ કોના હાથમાં છે?\nદર્શિની વશી | Apr 07, 2019, 15:19 IST\nબ્લુમબર્ગ હેલ્થ ઇન્ડેક્સનાં હેલ્ધીએસ્ટ નૅશનની યાદીમાં ભારત ૧૨૦માં નંબરે છે અને સ્પેન પહેલા નંબરે.\nબ્લુમબર્ગ હેલ્થ ઇન્ડેક્સનાં હેલ્ધીએસ્ટ નૅશનની યાદીમાં ભારત ૧૨૦માં નંબરે છે અને સ્પેન પહેલા નંબરે. ભારત કરતાં ઘણા નાના અને વિકાસની દૃષ્ટિએ પાછળ કહી શકાય તેવા નેપાળ, શ્રીલંકા અને બંગલાદેશ જેવા દેશો પણ હેલ્ધીએસ્ટ નૅશનની યાદીમાં આગળ હોય ત્યારે ભારતદેશના હેલ્થકૅર ક્ષેત્રના વિકાસ અને પહોંચને લઈને સવાલ ઊઠવો સ્વાભાવિક છે. આજે ‘વર્લ્ડ હેલ્થ ડે’ નિમિત્તે આ દિશામાં થોડુક મનોમંથન કરીએ.\nલોકો પર ફાઇનૅન્શિયલી પ્રેશર આવ્યા વિના તેમને હેલ્થ ટ્રીટમેન્ટ મળી રહે તે માટે સરકાર દ્વારા નૅશનલ હેલ્થ પ્રોટેક્શન સ્કીમ, આયુષમાન ભારત, પ્રધાનમંત્રી જન આરોગ્ય યોજના જેવી અનેક આરોગ્ય યોજનાઓની જાહેરાતો અને તેના અમલીકરણ બાદ પણ આજે ભારતના લોકો હેલ્ધી ગણાતા નથી. જ્યારે ભારત પર જ નિર્ભર રહીને મોટા થયેલા તેના પડોશી દેશો હેલ્થની બાબતમાં તેનાથી ઘણા આગળ નીકળી ગયા છે. જે બાબત આજે ‘વિશ્વ આરોગ્ય દિને’ ગંભીરતાથી વિચારવા જેવી છે.\nવાત જાણે એમ છે કે અમેરિકાની જાણીતી કંપની બ્લુમબર્ગે સરેરાશ આવરદા, મૃત્યુના કારણો, આરોગ્યને લઈને રહેલાં જોખમો સહિતનાં વિવિધ પરિબળોને ધ્યાનમાં રાખીને એક સર્વે હાથ ધર્યો હતો જે મુજબ તેના હેલ્ધીએસ્ટ કન્ટ્રી ઇન્ડેકસમાં ભારતનો ક્રમાંક ૧૨૦મો આવ્યો છે, જે ગયા વર્ષે ૧૧૯મો હતો. જ્યારે પાડોશી દેશ શ્રીલંકા, નેપાળ અને બંગલાદેશનો ક્રમાંક આપણા કરતાં ચઢતા ક્રમે આવ્યો છે. આ યાદીમાં ટોચના સ્થાને સ્પેન આવે છે. આ સિવાય ટૉપ ટેન દેશમાં ઇટલી, સિંગાપોર, જપાન અને સ્વિટ્ઝર્લેન્ડનું નામ આવે છે. દેશના હેલ્થ ક્ષેત્ર માટે ખતરાની ઘંટી સમાન છે.\nહેલ્થમાં ભારત કેમ પાછળ?\nઆપણા દેશની જનસંખ્યા ૨૦૧૯માં ૧.૩૭ અબજને પાર કરી ગઈ હોવાની ધારણાં છે. આટલી મોટી જનસંખ્યાના આરોગ્યનું વિશેષ ધ્યાન રાખવું જરૂરી બને છે, જેના માટે હેલ્થ પાછળ એટલી મોટી રકમની ફાળવણી કરવી પણ જરૂરી બને છે. જોકે આ બાબતને ધ્યાનમાં રાખીને હેલ્થકૅર પાછળ છેલ્લાં પાંચ વર્ષમાં રજૂ કરવામાં આવેલા બજેટમાં ફાળવણીની રકમમાં સતત વધારો કરવામાં આવી રહ્યો છે. નૅશનલ હેલ્થ પૉલિસીના અહેવાલ પ્રમાણે, હેલ્થ સેક્ટર પર આપણી સરકાર કુલ જીડીપીના ૧.૪ ટકાની આસપાસ ખર્ચ કરે છે જેની સામે વિશ્વના અન્ય ટોચના દેશો તેઓની કુલ જીડીપીના ૬ ટકા હેલ્થ ક્ષેત્ર પાછળ ખર્ચ કરે છે. જોવા જઈએ તો વિશ્વનું બીજું મોટું અર્થતંત્ર ગણાતો ભારતદેશ વિશ્વનાં મોટાં અર્થતંત્રોમાં કુલ જીડીપીની સામે હેલ્થકૅર પાછળ સૌથી ઓછો ખર્ચ કરનાર બીજો દેશ છે. રૂરલ હેલ્થ સ્ટૅટિસ્ટિકના ૨૦૧૬ના આંકડા પ્રમાણે, દેશમાં પ્રાઇમરી હેલ્થ સેન્ટરની સંખ્યા ૨૨ ટકા જેટલી ઓછી છે. ત્યારે કૉમ્યુનિટી હેલ્થ સેન્ટરની સંખ્યા ૩૦ ટકા જેટલી ઓછી છે. બેશક, છેલ્લાં પાંચ વર્ષમાં હેલ્થકૅર પાછળ સરકાર દ્વારા ફાળવવામાં આવેલી રકમ બમણી થઈ છે, તેમ છતાં જીડીપીની સરખામણીમાં હજી પણ હેલ્થકૅર ક્ષેત્ર માટે ફાળવવામાં આવતી રકમ અન્ય દેશોની સરખામણીમાં ઘણી ઓછી છે. દેશના તમામ વર્ગના લોકો સુધી આરોગ્ય સેવા પહોંચી શકે તે માટે સરકારે અનેક યોજનાઓની જાહેરાત પણ કરી છે, પરંતુ લૅક ઑફ અવેરનેસ, યોગ્ય માર્ગદર્શનનો અભાવ, બેજવાબદારી સહિતનાં અનેક કારણોને લીધે આ સેવાનો લાભ મોટા ભાગના લોકો લઈ રહ્યા નથી.\nમુખ્ય હેલ્થ યોજનાઓ\nદેશમાં હેલ્થને સંબધિત અને દરેક સમાજ, જાતિ અને વર્ગના લોકો લાભ લઈ શકે તેવી અનેક યોજનાઓ અને સ્કીમો છે. આ સ્કીમોમાં મુખ્ય સ્કીમોની વાત કરીએ તો તેમાં પ્રથમ ક્રમાંકે આયુષમાન ભારતનું નામ આવે છે, જે વિશ્વનો સૌથી મોટો હેલ્થકૅર પ્રોગ્રામ છે. ભારત સરકારના સ્વાસ્થ્ય અને પરિવાર કલ્યાણ મંત્રાલય દ્વારા રાષ્ટ્રીય સ્વાસ્થ્ય સુરક્ષા મિશન તરીકે આયુષમાન ભારત યોજના શરૂ કરવામાં આવી છે. આ યોજના હેઠળ દેશના ૫૦ કરોડ જેટલા ગરીબ લોકોને આવરી લેવાનું ધ્યેય છે, જેમાં આ નાગરિકોને પ્રતિવર્ષ પાંચ લાખ સુધીની સ્વાસ્થ્ય સેવાઓ વિનામૂલ્યે મળશે. આ સેવાનો લાભ લેવા માટે તમારું નામ લાભાર્થીની યાદીમાં છે કે નહીં તે યોજનાની વેબસાઇટ પર ચકાસી લેવું. જો નામ લાભાર્થીની યાદીમાં હશે તો તમને કોઈ પણ સરકારી હૉસ્પિટલમાં આ યોજનાનો લાભ મળી શકશે. પ્રધાનમંત્રી જન ઔષધિ કેન્દ્રમાંથી રાહતના ભાવે દવાઓ ઉપલબ્ધ કરવામાં આવે છે. આ યોજના હેઠળ ૧૩૫૦ પ્રકારની વિવિધ તપાસ, સર્જરી અને પ્રોસીજરનો લાભ લઈ શકાય છે. આજ સુધીમાં આ સેવાનો લાભ દસ લાખથી વધુ પેશેન્ટ લઈ ચૂક્યા છે. આવી જ બીજી એક યોજના છે, જેનું નામ ઇન્દ્રધનુષ અભિયાન. જેના અંતર્ગત તમામ બાળકોને રસીકરણ કાર્યક્રમ હેઠળ આવરી લેવાનો છે. રસી થકી અંકુશમાં આવી શકે તેવા રોગો અને બીમારીઓથી બાળકોનું રક્ષણ કરવા માટે દર વર્ષે ૨.૫૦ કરોડથી વધુ બાળકોને રસી આપવામાં આવે છે. બીજી એક યોજના છે મુખ્યમંત્રી અમૃતમ યોજના, જે અંતર્ગત ગરીબી રેખા હેઠળ જીવતાં કુટુંબને માટે છે, જેમાં હૃદય, મગજ, કિડનીને લગતી ગંભીર સારવાર, નવજાત બાળકોને થતાં રોગો જેવી ગંભીર બીમારીઓ માટે કુટુંબદીઠ વર્ષે ૨,૦૦,૦૦૦ની કૅશલેસ સારવાર આપવામાં આવે છે. હેલ્થને સંબંધિત સરકાર દ્વારા રાષ્ટ્રીય સ્વાસ્થ્ય વીમા યોજના પણ ચલાવવામાં આવે છે, જેમાં ગરીબી રેખા હેઠળ જીવતા લોકોને આરોગ્ય વીમો પૂરો પાડવામાં આવે છે. હૉસ્પિટલમાં દાખલ થવું પડે એવી ગંભીર બીમારીઓમાં વર્ષે ૩૦,૦૦૦ સુધીનું વળતર આપવામાં આવે છે.\nગરીબી રેખા હેઠળ રહેતા લોકોને પબ્લિક હેલ્થકૅરની સેવા ફ્રી અથવા તો મામૂલી દરે આપવામાં આવે છે, પરંતુ સરકારી આંકડા પ્રમાણે, પોવર્ટી લાઇન હેઠળ રહેતા લોકોની સરખામણીમાં મિડલ ક્લાસ અને અપર ક્લાસના લોકો સરકારી આરોગ્ય સેવાનો લાભ વધુ લેતાં નોંધાયા છે. ૨૦૧૪માં નૅશનલ હેલ્થ એશ્યૉરન્સ મિશન તરીકે ઓળખાતી રાષ્ટ્રવ્યાપી યુનિવર્સલ હેલ્થકૅર સિસ્ટમની યોજના તરતી મૂકવામાં આવી હતી, જે યોજના હેઠળ તમામ વરિષ્ઠ નાગરિકોને મફત દવા, તપાસણી અને ગંભીર બીમારી માટે વીમા પૂરો પાડવાની નેમ હતી. જોકે ઓછા બજેટને લીધે યુનિવર્સલ હેલ્થકૅર સિસ્ટમ પાછળ ઠેલાઈ હતી. ૨૦૧૮માં સરકાર આયુષમાન ભારત સ્કીમ લઈને આવી હતી. ખાનગી હેલ્થકેરની વાત કરીએ તો ૨૦૦૫ બાદથી પ્રાઇવેટ ક્ષેત્રે હેલ્થકૅર સંબધિત તમામ કૅપેસિટી ઍડ થઈ ગઈ છે. એક આંકડા પ્રમાણે, દેશની કુલ હેલ્થ કેર સિસ્ટમની તુલનાએ પ્રાઇવેટ ક્ષેત્ર પાસે ૫૭ ટકા હૉસ્પિટલ, ૨૯ ટકા બેડ અને ૮૧ ટકા ડૉક્ટર છે. નેશનલ ફેમિલી હેલ્થ સર્વેના અનુસાર ૭૦ ટકા જેટલા શહેરી લોકો અને ૬૩ ટકા જેટલા ગ્રામીણ સ્તરના લોકો પ્રાઇવેટ મેડિકલ ક્ષેત્રનો લાભ લેવાનું પસંદ કરે છે.\nઘણા કેસમાં એવું પણ જોવા મળ્યું છે કે ગુણવત્તા અને ટાઇમ પ્રોસેસને લીધે ઘણા લોકો નાની બીમારીનાં લક્ષણોને અવગણીને તેનો ઇલાજ કરવાનું ટાળે છે. પબ્લિક હેલ્થકૅર દ્વારા સસ્તા દરે સારવાર કરવામાં આવતી હોવા છતાં અનેક કારણોને લીધે લોકો પ્રાઇવેટ સેવા લેવાનું પસંદ કરે છે, જેમાંથી ૫૭ ટકા લોકો પબ્લિક હેલ્થકૅરની નબળી ક્વૉલિટીનું કારણ બતાવી રહ્યા છે. આ સિવાય પબ્લિક હેલ્થસેવામાં ચેક-અપ માટે લાંબી લાઇન, કામકાજના કલાકો અને અન્ય કારણોને લીધે પણ લોકો સરકારી સેવા લેવાનું ટાળી રહ્યા હોવાનું જોવા મળ્યું છે. પેશન્ટની સાથે ડૉક્ટર પણ અપૂરતા ઇક્વિપમેન્ટ, અપૂરતી સુવિધા, લૅક ઑફ મૅનેજમેન્ટ સહિતનાં અનેક કારણોને લીધે ગ્રામીણ વિસ્તારોમાં સેવા આપવાનું ટાળે છે, તો બીજી તરફ વધુ તપાસણીની લાંબી પ્રોસેસ, ચેક-અપ માટે વારેઘડીએ આંટાફેરા અને કૉસ્ટલી ટ્રીટમેન્ટને લીધે લોકો પ્રાઇવેટ મેડિકલ સેવાનો પણ લાભ લેતાં અચકાય છે. બ્રિટિશ મેડિકલ જર્નલમાં બે વર્ષ પહેલાં છપાયેલા એક અહેવાલમાં કેટલાક ગ્રામીણ વિભાગમાં હેલ્થકૅર સિસ્ટમમાં જોવા મળતી બેદરકારી અને વધી રહેલા ભ્રષ્ટાચારને ખુલ્લો પાડયો હતો. એક વાત મહત્વની છે કે આપણા દેશના ગ્રામિણ વિસ્તારોમાં હેલ્થકૅરને લઈને ખૂબ જ નબળી છે. આધુનિક તમામ સાધન-સગવડો શહેરોમાં છે પણ અંતરિયાળ વિસ્તારમાં રહેતા લોકોનું શું? આજે પણ ભારતની ૬૮ ટકા પ્રજા તો ગામડામાં જ વસે છે એ વાત ભુલાવી ન જોઇએ.\nવિરોધાભાસ લાગી શકે અહીં\nઆપણા દેશમાં મેડિકલ ટુરિઝમ વધ્યું છે. જેનું કારણ છે આપણા શહેરો. યસ, દેશના કેટલાક મેટ્રો સિટીમાં હેલ્થકૅર સિસ્ટમ ઘણી બહેતર છે. અહીં આધુનિક સાધનો, સ્કિલ્ડ ડૉક્ટરો, સસ્તી ટ્રીટમેન્ટ, ઉચ્ચ દરજ્જાની આયુર્વેદિક ટ્રીટમેન્ટને કારણે મેડિકલ ટૂરીઝમ સતત વધી રહ્યું છે. ૨૦૨૦ સુધીમાં ૨૦૦ ટકા વધવાનો અંદાજ છે. સરકારી આંકડા પ્રમાણે, વિદેશીથી મેડિકલ સેવાનો લાભ લેવા આવતા ટૂરિસ્ટની સંખ્યા બે ગણી વધીને ૨૦૧૭માં ૨,૩૪,૦૦૦ની થઈ હતી. શહેરોનું હેલ્થ કૅર સેક્ટર વર્ષે લગભગ દસ ટકાના ધોરણે વિકાસી રહ્યું છે.\nકેટલાક ચોંકાવનારા આંકડા\n- ચાર વર્ષ પૂર્વે કરવામાં આવેલા એક અભ્યાસમાં જાણવા મળ્યું હતું કે માત્ર ૧૭ ટકા ભારતીયો વીમાકવચ ધરાવે છે.\n- અન્ય દેશોની સરખામણીમાં ભારતીયો સૌથી વધુ ઍન્ટી-બાયોટિકનો ઉપયોગ કરે છે.\n- ભારતમાં ૧૪ લાખ ડૉક્ટર છે, જેમાંથી ૨૮ ટકા એટલે લગભગ ૩ લાખ ૯૨ હજાર ડૉક્ટરો જ ગ્રામીણ ભારતમાં છે.\n- હવાની ગુણવત્તા ખરાબ થવાને લીધે દર વર્ષે ૧૨ લાખ ભારતીયોનાં મૃત્યુ થાય છે.\n- બાળકોનો મૃત્યુદર અગાઉનાં વર્ષો કરતાં ઘટ્યો તો છે તેમ છતાં, હજી તેનો આંક ઊંચો જ છે. એક આંકડા પ્રમાણે, દર ૧૦૦૦ બાળકોમાંથી ૪૧ બાળકો કુપોષણ, બીમારી તેમ જ અન્ય આરોગ્ય સંબધિત કારણોને લીધે મૃત્યુ પામે છે.\n- દેશના ૫૧ ટકા જેટલા ગરીબ પરિવારોને બે ટાઇમનું પુરતુ ભોજન પણ મળતુ નથી.\n- દેશમાં પાંચ વર્ષ કરતાં ઓછી ઉંમરનાં ૪૪ ટકા બાળકોમાં પોષણનો અભાવ છે.\n- ૭૨ ટકા બાળકો ઍનિમિયા ધરાવે છે, જયારે બાવન ટકા પરિણીત મહિલા ઍનિમિયાનો શિકાર થયેલી છે.\nઆ દેશો શું કામ ટૉપ ૧૦ માં આવે છે?\nહેલ્થમાં સ્પેન નંબર વન છે શું કામ? યસ, ત્યાંના લોકોની સરેરાશ આવરદા વધારે છે તે સાચું, પરંતુ આ સિવાય હેલ્થને સ્વસ્થ રાખે તેવાં મુખ્ય પરિબળો, જેવાં કે વાતાવરણમાં સ્વચ્છતા, ક્લીન વૉટર, સેનિટાઇઝેશન, તમ્બાકુનો ઓછો વપરાશ અને ઓછી સ્થૂળતા અહીંના લોકોને બીમારીથી બચાવે છે. ઉપરાંત અહીંના ભોજનમાં વધુમાં વધુ પ્રમાણમાં કરવામાં આવતો ફ્રૂટ અને વેજિટેબલ્સનો ઉપયોગ પણ તેમને તંદુરસ્ત રાખે છે. સ્પેન પછીના ક્રમાંકે ઇટલી આવે છે, જેના માટે અહીંના લોકોના ખુશમિજાજ સ્વભાવને શ્રેય આપવામાં આવે છે. ખુશ રહેવાથી શરીરની સાથે મન પણ પ્રફુલ્લિત રહે છે. આ સિવાય અહીંનું લો ફૅટ ભોજન તેમને સ્ફૂર્તિલા રાખે છે, જેથી કરીને તેઓ ઍક્ટિવ રહી શકે છે. ત્રીજા ક્રમાંકે આવે છે આઇસલૅન્ડ. એકદમ ઠંડા વાતાવરણની વચ્ચે રહેતાં હોવા છતાં અહીંના લોકો સક્રિય પણે ફિઝિકલી રીતે કાર્યરત રહે છે, જેઓ ખોરાકમાં ડેરી પ્રોડક્ટ અને હેવી ડાયટ ફૂડનો સમાવેશ કરે છે.\nહેલ્ધી નૅશનની હેલ્થકૅર સિસ્ટમ\nટૉપટેન માં આવેલા દેશોમાં હેલ્થકૅરને લઈને સરકાર દ્વારા પણ વિશેષ ધ્યાન આપવામાં આવે છે. સ્પેન તેની કુલ જીડીપીના ૬.૨ ટકા રકા જેટલી રકમનો ઉપયોગ હેલ્થકૅર ક્ષેત્ર પાછળ કરે છે. સિંગાપોર હેલ્થ માટે વાર્ષિક ૧૧.૭૨ અબજ સિંગાપોર ડૉલરનું બજેટ ધરાવે છે અને કુલ જીડીપીના ૩ ટકા જેટલું રોકાણ હેલ્થ પાછળ કરે છે. બાળમરણમાં પણ અહીંની સંખ્યા વિશ્વમાં સૌથી ઓછી છે. વર્લ્ડ હેલ્થ ઑર્ગેનાઇઝેશનના જણાવ્યા પ્રમાણે સિંગાપોર વન ઑફ ધ મોસ્ટ સક્સેફુલ હેલ્થકૅર સિસ્ટમ ધરાવે છે. અહીંના લોકોના પગારમાંથી હેલ્થના માટે એક અલગ રકમ બાદ કરવામાં આવે છે. જપાનમાં દરેક વ્યક્તિ હેલ્થ ઇન્શ્યૉરન્સ હેઠળ કવર છે. અહીંના દર્દીઓ તેમના મનપસંદ ફિઝિશ્યનનો તબીબી સેવા માટે આગ્રહ રાખી શકે છે, ભલે તે સેવા ઇન્શ્યૉરન્સ કવર હેઠળ હોય કે નહીં હોય. આઇસલૅન્ડમાં પણ જપાનની જેમ જ છે, જ્યાં કોઈ પણ દર્દી તેની મનપસંદ હૉસ્પિટલમાં સારવાર લઈ શકે છે. અહીં પગારદાર વર્ગ પાસેથી લેવામાં આવતા ટૅક્સનો મોટા ભાગનો હિસ્સો હેલ્થકૅર પાછળ વાપરવામાં આવે છે. ઇટલીમાં પણ મોટા ભાગનો ટૅક્સનો હિસ્સો હેલ્થકેર પાછળ વાપરવામાં આવે છે. અહીં કેટલીક ઇમર્જન્સી સર્વિસ તેમ જ જનરલ ડૉક્ટર માટે કોઈ ફી લેવામાં આવતી નથી. સ્પેન અહીંના તમામ નાગરિકોને તેમ જ નૉન-સિટિઝન લોકોને યુનિવર્સલ હેલ્થકૅર પ્રોગ્રામ હેઠળ આવરી લે છે. સ્વિત્ઝર્લેન્ડમાં તમામ લોકોએ ફરજિયાત પણે બેઝિક હેલ્થ ઇન્શ્યૉરન્સ લેવો જ પડે છે. આ દરેક દેશોની હેલ્થકૅર સિસ્ટમમાંથી આપણે ત્યાં પણ અમલમાં મુકી શકાય એવી ઘણી બાબતો છે.


Frankly Speaking: ...અને જ્યાં કોઈ ના પહોંચી શક્યું, ત્યાં એક ગુજરાતી પહોંચ્યો\n...અને જ્યાં કોઈ ના પહોંચી શક્યું, ત્યાં એક ગુજરાતી પહોંચ્યો\nબ્રહ્મપુત્રના અગાઉના ત્રણ લેખમાં આપણે આ નદીના પૌરાણિક મહત્ત્વથી માંડીને તેના રૂટનો અધકચરો નકશો કેવી રીતે તૈયાર કરાયો, એ વિશે વાત કરી. આજે તો ભારત પાસે નદીઓ-પર્વતોની ભૂગોળ સમજવા સેટેલાઈટ ટેક્નોલોજી છે, પરંતુ દાયકાઓ પહેલા બ્રહ્મપુત્રના રૂટની માહિતી મેળવવા નૈન સિંઘ રાવત, મણિ સિંઘ, દોલ્પા, નેમ સિંઘ અને કિંથુપ જેવા અનેક ભારતીય સાહસિકોએ હિમાલયમાં જીવના જોખમે મહિનાઓ સુધી રઝળપાટ કરી હતી. આ બધા જ પ્રવાસીઓમાં સૌથી જાણીતું નામ એટલે નૈન સિંઘ રાવત. બ્રહ્મપુત્રનો રૂટ જ નહીં, પરંતુ ભારતની પૂર્વે પથરાયેલી હિમાલય પર્વતમાળાની દુર્લભ માહિતી ભેગી કરવા બદલ રોયલ જિયોગ્રાફિક સોસાયટીએ ૧૮૭૭માં નૈન સિંઘનું પેટ્રન્સ મેડલ આપીને સન્માન કર્યું હતું.\nકટ ટુ ૨૦૦૪.\nમાઉન્ટેઇનિયરિંગની દુનિયાના ઓસ્કર ગણાતા\nપિઓલેટ્સ ડિ’ઓર એવોર્ડ સાથે હરીશ કાપડિયા\nનૈન સિંઘને પેટ્રન્સ મેડલ મળ્યાની ઘટનાને ૧૪૦ વર્ષના વ્હાણા વીતી ગયા પછી ૨૦૦૪માં ફરી એક ભારતીય સાહસિકને આ પ્રતિષ્ઠિત સન્માન મળ્યું. એ ભારતીય એટલે મુંબઈસ્થિત ગુજરાતી માઉન્ટેઇનિયર, એક્સપ્લોરર, હિમાલયન એક્સપ્લોરેશનને લગતા ડઝનેક પુસ્તકોના લેખક તેમજ 'હિમાલયન જર્નલ'ની ભારતીય આવૃત્તિના એડિટરનો હોદ્દો સળંગ ૨૮ વર્ષ સુધી શોભાવનારા હરીશ કાપડિયા. હરીશ કાપડિયા એટલે સિઆંગ નદી ચોક્કસ ક્યાંથી ભારતમાં પ્રવેશે છે એ સ્થળે પહોંચનારા પહેલા સાહસવીર. ગુજરાત માટે ગૌરવની વાત છે કે, જે સ્થળે પહોંચવા દુનિયાભરના એક્સપ્લોરર્સ દોઢ સદીથી પ્રયાસ કરતા હતા, ત્યાં એક ગુજરાતી નરબંકો પહોંચી ગયો. રસપ્રદ વાત એ છે કે, હરીશ કાપડિયાએ આ ઐતિહાસિક સિદ્ધિ પેટ્રન્સ મેડલ મળ્યાના એક વર્ષ પછી, ૨૬મી નવેમ્બર ૨૦૦૪ના રોજ, નોંધાવી હતી.\nએ વિશે વાત કરતા પહેલાં થોડી જાણકારી.\nઅરુણાચલ પ્રદેશના પહાડી જંગલોમાં રખડપટ્ટી\nહરીશ કાપડિયાનું નામ એક સરેરાશ ગુજરાતી માટે અજાણ્યું હોઈ શકે, પરંતુ હિમાલયન એક્સપ્લોરેશનની દુનિયામાં તેમનું નામ ખૂબ આદરથી લેવાય છે. ૭૨ વર્ષીય હરીશ કાપડિયા ૫૦ વર્ષની કારકિર્દીમાં હિમાલયના અનેક પ્રદેશો ધમરોળી ચૂક્યા છે. તેઓ ૨૦૦૩થી દર વર્ષે એકવાર અરુણાચલ પ્રદેશના પ્રવાસે જઈને નવા વિસ્તારો ખૂંદે છે અને એ વિશે લખે છે.\nઅરુણાચલ પ્રદેશનો જિલ્લા નકશો. છેલ્લાં કેટલાક વર્ષોમાં\nવહીવટી સરળતા માટે અમુક જિલ્લાને બે ભાગમાં વહેંચી દેવાયા છે\nહિમાલય પર્વતમાળામાં સૌથી અજાણ્યો વિસ્તાર એટલે ૨૩ જિલ્લામાં ફેલાયેલો અરુણાચલ પ્રદેશ. આજેય અહીંના અનેક પહાડી જંગલ વિસ્તારો અતિ દુર્લભ છે. એક યોજનાના ભાગરૂપે ૨૦૦૩માં તેમણે તવાંગ જિલ્લાના અંતરિયાળ વિસ્તારોમાં ખેડાણ કર્યું અને બુમ લા નામના વિસ્તાર સુધી પહોંચ્યા. દરિયાઈ સપાટીથી ૪,૬૦૦ મીટર ઊંચે આવેલા બુમ લાના ગાઢ જંગલોમાં ભારત-ચીનની સરહદ છે. આ દરમિયાન તેઓ પશ્ચિમ કામેંગ જિલ્લામાં આવેલો પોશિંગ લા માઉન્ટેઇન પાસ ઓળંગીને બોમડિલાથી તુલુંગ લા થઈને 'બેઇલી ટ્રેઇલ' સુધી પણ ગયા. આ વિસ્તારોમાં ભ્રમણ કરીને તેમણે અરુણાચલ પ્રદેશના સૌથી ઊંચા શિખર કાંગટોની (૭૦૬૦ મીટર) તસવીરો પણ ક્લિક કરી, જે ભારત-ચીન સરહદની વચ્ચે આવેલું છે. આ શિખરને ચીન દક્ષિણ તિબેટનો હિસ્સો ગણાવીને દાવો કરી રહ્યું છે.\nબોમડિલા નજીક ઇગલ્સ નેસ્ટ વાઇલ્ડલાઇફ અને સેસા ઓર્કિડ નામના ભારતના બે અનોખા અભયારણ્ય આવેલા છે. બોમડિલામાં આકાશવાણીનું કેન્દ્ર પણ છે. આમ છતાં, એક સરેરાશ ભારતીય અહીંના મોટા ભાગના રાજ્યોથી અજાણ છે. હરીશ કાપડિયાએ અહીંના પહાડી જંગલોમાં અનેક ખીણો અને માઉન્ટેઇન પાસમાંથી આગળ જવાના રસ્તા શોધી કાઢ્યા છે. ખીણોની ધાર પર આવેલા પર્વતોમાંથી નીકળતી કેડીઓને 'માઉન્ટેઇન પાસ' કહેવાય. વેપાર અને સ્થળાંતરનો ઈતિહાસ જાણવા, લશ્કર માટે ચોકીઓ ઊભી કરવા, યુદ્ધને ધ્યાનમાં રાખીને રસ્તા બનાવવા તેમજ નવી વનસ્પતિઓ અને પશુ-પંખીઓની જાણકારી મેળવવા આ પ્રકારના રૂટ ઘણું મહત્ત્વ ધરાવે છે. અરુણાચલ પ્રદેશ આજેય વનસ્પતિશાસ્ત્રીઓનું સ્વર્ગ ગણાય છે.\nબિશિંગની ખીણમાં ઉતર્યા તો ઉપર નહીં આવી શકો!\nઅરુણાચલમાં એકાદ વર્ષના વૉર્મ અપ સેશન પછી હરીશ કાપડિયાએ ભારતીય વાયુસેનાના વિંગ કમાન્ડર વી. કે. શશીન્દ્રન, પર્વતારોહક મોટુપ ચેવાંગ તેમજ યોનતોન અને શેરિંગ નામના બે સ્થાનિક સાથે એક એક્સપિડિશનનું આયોજન કર્યું. આ પ્રવાસના મુખ્ય બે હેતુ હતા. પહેલો- સાંગપો નદી ચોક્કસ ક્યાંથી ભારતમાં પ્રવેશે છે એ સ્થળની સંપૂર્ણ ભૌગોલિક માહિતી ભેગી કરવાનો અને બીજો- સિઆંગ ખીણ ઉપરથી નામચા બારવા પર્વત દેખાય છે કે નહીં એ તપાસવાનો.\nતિબેટમાંથી દેખાતો નામચા બારવા પર્વત\nનામચા બારવા અને ગ્યાલા પેરી સાથેના વિસ્તારનો નકશો\nઆ બે હેતુ સાથે હરીશ કાપડિયાએ નવેમ્બર ૨૦૦૪માં અપર સિઆંગ જિલ્લાના (અરુણાચલમાં લૉઅર, ઇસ્ટ અને વેસ્ટ સિઆંગ નામના જિલ્લા પણ છે) પહાડી ગામ બિશિંગમાંથી ચીન સરહદ નજીક આવેલો ગુયોર લા માઉન્ટેઇન પાસ ઓળંગીને સિઆંગ નદીની ખીણ તરફ જવાનું નક્કી કર્યું. એ સ્થળેથી નામચા બારવા પર્વત સ્પષ્ટ જોઈ શકાય છે. સાંગપો નદીની ભૂગોળ સમજવા એ દૃશ્ય જોવું જરૂરી હતું. આ વિસ્તાર હરીશ કાપડિયા પહેલાં કોઈ પર્વતારોહક જોઈ શક્યો નથી. કુલ છ દિવસના આ ટ્રેકમાં બિશિંગ ગામની ખીણમાં ઉતરીને, સિઆંગના કિનારે આગળ વધીને, ગાઢ જંગલોમાંથી પસાર થવામાં સફળતા મળે તો ગુયોર લા પહોંચી શકાય! બિશિંગમાંથી હરીશ કાપડિયાની ટીમ નીકળી ત્યારે કેટલીક સ્થાનિક મહિલાઓએ ગુસપુસ પણ કરી કે, 'એકવાર આ લોકો અહીંથી નીચે ઉતરી ગયા તો ઉપર નહીં આવી શકે...'\nઅરુણાચલના મોટા ભાગના પહાડી ગામોમાં સ્થાનિકોએ અવરજવર કરવા વાંસના પુલો અને નિસરણીઓ બનાવી છે, પરંતુ આ સ્થળે તો સ્થાનિકોય જવાનું ટાળતા. કેટલાક પર્વતો પર તો આગળ વધવા ૬૦ ફૂટ ઊંચી નિસરણીઓ બનાવાઈ છે, જેના પર ચઢતી વખતે નીચે ખીણમાં ધસમસતી સાંગપો જોઈ શકાય છે.\nટ્રેકમાં અતિ ઝેરી સાપ રસેલ્સ વાઇપર મળ્યો અને...\nજોકે, હરીશ કાપડિયા ૫૯ વર્ષની ઉંમરે પોતાની ટીમ સાથે ઝાડીઓ પકડીને આશરે પાંચ હજાર ફૂટ ઊંડી ખીણમાં ઉતરીને સાંગપોના કિનારે પહોંચી ગયા. એ પછી શરૂ થયો ગુયોર લા પહોંચવાનો ટ્રેક. આ ટ્રેકમાં સૌથી આગળ યોનતોન રહેતો, જે ઝાડી ઝાંખરા સાફ કરીને રસ્તો બનાવતો અને શેરિંગ જળો, ઝેરી સાપ અને બીજા જીવજંતુઓ હુમલો ના કરે તેનું ધ્યાન રાખીને ટીમને આગળ વધારતો. અહીંના જંગલોમાં વરસાદ પડે ત્યારે વૃક્ષો પરથી ઝેરીલા જીવજંતુઓનો પણ ટપક્યા કરે, જેમાંથી જીવતા બહાર નીકળવું ગમે તેવા સર્વાઇવલ એક્સપર્ટ માટે લગભગ અશક્ય. અહીં દુનિયાના સૌથી ઝેરી સાપોમાંનો એક રસેલ્સ વાઇપર પણ જોવા મળે છે.\nહરીશ કાપડિયાનું પાને પાને ક્યારેય નહીં\nસાંભળેલી કહાનીઓ બયાં કરતું પુસ્તક\nહરીશ કાપડિયા 'ઈન ટુ ધ અનટ્રાવેલ્ડ હિમાલયઃ ટ્રાવેલ્સ, ટ્રેક્સ એન્ડ ક્લાઇમ્બ્સ' નામના પુસ્તકમાં લખે છે કે, ''...એકવાર અમે એક રસેલ્સ વાઇપર જોયો, પરંતુ અમે સાપને ધ્યાનથી જોઈએ એ પહેલાં તો અમારા ગાઇડે તેનું માથું કાપી નાંખ્યું. એ દિવસે તેમણે પાર્ટી કરી. બીજા પણ એક પ્રસંગે તેમણે એક સાપના રામ રમાડી દીધા હતા, પરંતુ એ સાપ તેમણે ખાધો નહીં કારણ કે, એ સાપ ઝેરી નહોતો. તેમણે કહ્યું કે, ફક્ત ઝેરી સાપ જ સ્વાદિષ્ટ હોય! આ સ્થાનિકો ગિલોલના એક જ ઘાથી ગમે તેવી ઝડપે ઊડતા પક્ષીને મારી નાંખતા. તેઓ અમને કહેતા કે, અમે ઊડતા એરોપ્લેન અને માણસ સિવાય બધાનો શિકાર કરીએ છીએ અને બધું ખાઈએ છીએ...''\nસાંગપો નદીના કિનારે એક જાદુઇ રાત્રિ\nઆ પ્રકારની મુશ્કેલીઓનો સામનો કરીને હરીશ કાપડિયાની ટીમ મેકમોહન લાઇન નજીક આવેલા ૧,૭૬૦ મીટર ઊંચા ગુયોગ લા માઉન્ટેઇન પાસ પહોંચી. એ સ્થળે ભારતીય સેનાએ હેલિકોપ્ટરોમાંથી ઉતરીને અશોક સ્તંભ મૂક્યો છે, જે ભારતીય પ્રદેશ શરૂ થયો હોવાનો સંદેશ આપે છે.\nએ સ્થળે ચારેય બાજુ સાંગપોના વહેણમાં તણાઈને આવેલા વૃક્ષોના મૂળસોતા ઉખડેલા ભીના થડ પથરાયેલા હતા. ભેજવાળા અને ઠંડા જંગલના કારણે કેમ્પફાયર માટે સૂકા લાકડા મળી શકે એમ ન હતા. આ એ જ સ્થળ હતું, જ્યાં કિંથુપે તિબેટમાંથી ભારત તરફ એંશી કિલોમીટર અંદર આવીને લાકડાના ૫૦૦ બ્લોક તૈયાર કરીને સાંગપોના વહેણમાં નાંખ્યા હતા. એ વિસ્તારના પહાડો પર ક્લાઇમ્બિંગ કરીને હરીશ કાપડિયાની ટીમ આગળ વધી અને થોડા જ સમયમાં તેઓ સાંગપો નદી વળાંક લઈને ભારતમાં પ્રવેશે છે, એ સ્થળે પહોંચી. નામચા બારવા અને ગ્યાલા પેરી પર્વતો નજીક સાંગપો અંગ્રેજીના 'એસ' આકારમાં લટકો લઈને ભારતમાં પ્રવેશે છે. આજે પર્વતારોહણની દુનિયામાં એ સ્થળ 'એસ બેન્ડ' તરીકે ઓળખાય છે. આ નામ પણ હરીશ કાપડિયાએ જ આપ્યું છે.\nસાંગપો ‘એસ’ આકારમાં લટકો લઈને\nઆ સ્થળેથી ભારતમાં પ્રવેશે છે\n‘એસ’ બેન્ડ પહોંચતા જ આખી ટીમ મંત્રમુગ્ધ થઈને થોડી ક્ષણો સુધી સાંગપોના ભારતમાં પ્રવેશતા પ્રવાહને જોતી રહી. જે સ્થળે પહોંચવા અનેક સાહસિકો દાયકાઓથી ઝઝૂમી રહ્યા હતા, ત્યાં એક ગુજરાતી પોતાની ટીમને લઈને પહોંચી ગયો. એ જ સ્થળેથી સાંગપો અપર સિઆંગ જિલ્લાના તુતિંગ ગામ તરફ વહીને સિયોમ નદીને મળીને આસામ તરફ આગળ વધે છે, જ્યાં તે લોહિત અને દિબાંગ નદીને મળીને બ્રહ્મપુત્ર બને છે અને પછી બાંગ્લાદેશ તરફ જાય છે. એ દિવસે હરીશ કાપડિયાની ટીમે સાંગપોના કિનારે રાત વીતાવી, જેને તેઓ જીવનની સૌથી 'જાદુઇ રાત્રિ' કહે છે.\nએ ટ્રેકમાં હરીશ કાપડિયાને અનેક સ્થળે નાના મોટા અકસ્માતોનો સામનો કરવો પડ્યો હતો. સાંગપોના કિનારેથી પરત ફરતી વખતે તેમના જેવા અઠંગ પર્વતારોહક ૧૫૦ ફૂટ નીચે લપસીને ઈજાગ્રસ્ત થયા હતા. એ પછી સતત ચાર કલાક પીડા ભોગવીને તેઓ મુખ્ય પર્વતની કેડીએ પહોંચી શક્યા હતા.\nપર્વતારોહણના 'ઓસ્કર' ગણાતા એવોર્ડનું સન્માન\nપર્વતારોહણ અને હિમાલય એક્સપ્લોરેશનમાં જબરદસ્ત પ્રદાન આપવા બદલ હરીશ કાપડિયાને ત્રીજી નવેમ્બર, ૨૦૧૭ના રોજ દક્ષિણ કોરિયામાં લાઇફ ટાઇમ એચિવમેન્ટ પિઓલેટ્સ (આઈસ એક્સ) ડિ'ઓર એવોર્ડથી પણ સન્માનિત કરાયા હતા. ટ્રેકિંગની દુનિયાનું 'ઓસ્કર' ગણાતું આ સન્માન આજ સુધી કોઈ ભારતીયને મળ્યું નથી.\n૧૯૬૪માં હરીશ કાપડિયા અને તેનજિંગ નોર્ગે\nસિઆંગ ભારતમાં પ્રવેશે છે એ સ્થળે પહોંચ્યા, એ તો હરીશ કાપડિયાની હિમાલયન સિદ્ધિઓ પૈકીની એક નાનકડી સિદ્ધિ છે. તેઓ હિમાલયના દુર્લભ ગણાતા દેવતોલી (૬૭૮૮ મીટર), બંદરપૂંછ (૬૧૦૨), પારિલુંગબી (૬૧૬૬), લુંગસર કાંગરી (૬૬૬૬) અને લદાખના સૌથી ઊંચા રૂપશુ શિખરમાં ક્લાઇમ્બિંગ પોસિબિલિટીઝ ખોજી ચૂક્યા છે. હરીશ કાપડિયાની આગેવાનીમાં બ્રિટીશર પાંચ વાર, ફ્રેન્ચ બે વાર અને જાપાનીઝ એક વાર હિમાલયમાં આંતરરાષ્ટ્રીય એક્સપિડિશન કરી ચૂક્યા છે . તેઓ રિમો-૧ (૭૩૮૫ મી), ચોંગ કુમદાન કાંગરી (૭૦૭૧), સુદર્શન અને પદ્મનાભ પર્વત (૭૦૩૦) તેમજ પંચચુલી નામના પાંચ પર્વતો (૬૯૦૪)માં પણ એક્સપ્લોરેશન કરી ચૂક્યા છે. ઈન્ડિયન માઉન્ટેઇનિયરિંગ ફાઉન્ડેશને ૧૯૯૩માં તેમનું સુવર્ણ ચંદ્રક આપીને સન્માન કર્યું હતું.\nઆજેય દુનિયાભરમાં તેમને હિમાલયન ટ્રેકિંગ અને એક્સપ્લોરેશન પર બોલવા આમંત્રણો અપાય છે. હાલ તેઓ બ્રિટીશ અલ્પાઇન ક્લબના માનદ્ સભ્ય તરીકે સેવા આપે છે. હરીશ કાપડિયાએ હિમાલયના દુર્લભ વિસ્તારોની તસવીરો અને નકશાનું કલેક્શન અમેરિકન અલ્પાઇન ક્લબ અને સ્વિસ નેશનલ મ્યુઝિયમને ભેટમાં આપી દીધું છે. અમેરિકાના ડિઝની વર્લ્ડના એનિમલ કિંગ્ડમમાં 'એક્સપિડિશન એવરેસ્ટઃ લિજેન્ડ્સ ઓફ ફોરબિડન માઉન્ટેઇન્સ' નામના પોઇન્ટ પર હરીશ કાપડિયાનું 'મીટિંગ ધ માઉન્ટેઇન્સ' નામનું પુસ્તક પ્રદર્શિત કરાયું છે. હરીશ કાપડિયા હિમાલયન માઉન્ટેઇનિયરિંગ અને એક્સપ્લોરેશનની અતિ દુર્લભ માહિતી પીરસતા ડઝનેક પુસ્તકો લખી ચૂક્યા છે. તેમના કાર્યકાળમાં જ 'હિમાલયન જર્નલ'ની ભારતીય આવૃત્તિને આંતરરાષ્ટ્રીય સ્તરે વિશ્વસનિયતા હાંસલ થઈ હતી.\nહરીશ કાપડિયા ૧૯૭૪માં નંદાદેવી અભયારણ્યની ૬,૨૦૦ મીટર ઊંડી ખાઈમાં લપસી પડ્યા હતા. આ અકસ્માત પછી તેમના સાથીદારોએ ૧૩ દિવસની જહેમત પછી હરીશ કાપડિયાને બેઝ કેમ્પ પહોંચાડ્યા હતા. આ અકસ્માતમાં તેમના થાપાના હાડકાને ભારે નુકસાન થયું હતું, જેથી બેઝ કેમ્પથી તેમને હેલિકોપ્ટરમાં હોસ્પિટલ લઈ જવાયા હતા. આ ઘટના પછી તેમણે લગભગ બે વર્ષ સુધી આરામ કર્યો, પરંતુ સાજા થતા જ ફરી પાછા જંપીને બેસવાના બદલે આજે ૭૨ વર્ષેય સતત ડુંગરોમાં ભમી રહ્યા છે.\nનોંધઃ આ લેખના ભાગ-૧, ૨ અને ૩\nPosted by Vishal Shah at 12:24 PM\nLabels: Book, Brahmaputra, China, Harish Kapadia, Travel, ચીન, પુસ્તક, પ્રવાસ, બ્રહ્મપુત્ર, હરીશ કાપડિયા\nસંદીપ February 14, 2018 at 10:14 AM\nસુપર્બ આર્ટિકલ... સોલીડ ઇન્ફર્મેશન કલેક્શન..\n...અને જ્યાં કોઈ ના પહોંચી શક્યું, ત્યાં એક ગુજરાત...\nકિંથુપ : નૈન સિંઘનું અધૂરું કામ પૂરું કરનારો દરજી\nનૈન સિંઘ : સાંગપોનો નકશો તૈયાર કરનારો ‘સોલો ટ્રાવે...\nસાંગપો, ઝાંગબો, સિઆંગ ઉર્ફ બ્રહ્મપુત્ર\nપ્રદીપ નેગી : સરકારી સ્કૂલનો ક્રાંતિકારી શિક્ષક


કાકાજી બહુ ખુદ્દાર માણસ હતા અને તેમણે અક્ષય પાસેથી કાણી કોડીની મદદ નથી લીધી - entertainment\nકાકાજી બહુ ખુદ્દાર માણસ હતા અને તેમણે અક્ષય પાસેથી કાણી કોડીની મદદ નથી લીધી\nPublished: 18th September, 2012 06:35 IST\nઆવી સ્પષ્ટતા કરે છે રાજેશ ખન્નાની છેલ્લી લિવ-ઇન પાર્ટનર હોવાનો દાવો કરનારી અનીતા અડવાણી\nદિવંગત સુપરસ્ટાર રાજેશ ખન્નાની છેલ્લી લિવ-ઇન પાર્ટનર હોવાનો દાવો કરનારાં અનીતા અડવાણી સાથે તાજેતરમાં મુલાકાત થઈ ત્યારે તેમની વાતચીત પરથી લાગતું હતું કે તેઓ હજી પણ રાજેશ ખન્નાના અવસાનના આઘાતમાંથી બહાર નથી આવી શક્યાં. ‘મિડ-ડે’ સાથેની આ ખાસ વાતચીતમાં તેમણે સુપરસ્ટાર અને તેમના પરિવાર સાથેનાં પોતાનાં સંસ્મરણો વાગોળ્યાં છે.\nરાજેશ ખન્ના વગરના તમારા નવા જીવન સાથે તમારો તાલમેલ થઈ ગયો છે?\nહજી હું તાલમેલ સાધી નથી શકી અને મારા જીવનમાં બહુ મોટો શૂન્યાવકાશ ઊભો થઈ ગયો છે. હું બહુ એકલતા અનુભવું છું. આ બહુ ભયાનક લાગણી છે. હું નથી ઇચ્છતી કે મારા દુશ્મનને પણ આવું દુ:ખ સહન કરવું પડે.\nતો પછી છેલ્લાં દસ વર્ષમાં તમે રાજેશ ખન્ના સાથે લગ્ન કેમ ન કરી લીધાં?\nઅમારા સંબંધના શરૂઆતના તબક્કામાં જ મને અહેસાસ થઈ ગયો હતો કે અમારાં લગ્ન શક્ય નથી, કારણ કે તેઓ ડિમ્પલજીથી માત્ર સેપરેટ થયા હતા અને તેમના ડિવૉર્સ નહોતા થયા. હું અમારા સંબંધના સ્વરૂપથી ખુશ હતી. હું તેમના માટે પત્ની જેવી જ હતી. મેં તેમના માટે બધાનો ત્યાગ કર્યો છે. તેઓ બહુ ડિમાન્ડિંગ હતા. હું કરિયાણાની દુકાનમાં જાઉં કે પછી મૉલમાં જાઉં, પણ તેઓ હંમેશાં મારી સાથે સતત ફોન પર વાત કરવાનો આગ્રહ રાખતા હતા.\nએવી ચર્ચા છે કે રાજેશ ખન્નાના જમાઈ અક્ષયકુમાર તેમનો ‘આર્શીવાદ’ બંગલો પોતાના માટે ઇચ્છતા હતા. શું આ સાચું છે?\nઆ બહુ અંગત વાત છે અને હું એની જાહેરમાં ચર્ચા કરવાનું પસંદ નહીં કરું. આટલાંબધાં વર્ષોમાં અક્ષય માત્ર એક વાર અહીં નજીકમાં શૂટિંગ કરી રહ્યો હતો ત્યારે ઘરે લંચ લેવા માટે આવ્યો છે.\nકહેવાય છે કે રાજેશ ખન્ના ફાઇનૅન્શિયલી મુસીબતમાં હતા ત્યારે અક્ષયે તેમને મદદ કરી હતી...\nકાકાજી બહુ ખુદ્દાર માણસ હતા. શું તમને લાગે છે કે તેમણે ક્યારેય પોતાની દીકરીના પતિ પાસેથી મદદ લેવાનું પસંદ કર્યું હોય? તેમણે અક્ષય પાસેથી કાણી કોડી નથી લીધી.\nડિમ્પલ, ટ્વિન્કલ અને રિન્કી જ્યારે ઘરે આવતાં ત્યારે તમારી વાત થતી હતી?\nહા, તેઓ જ્યારે આવતાં હતાં ત્યારે અમે વાતો કરતાં. હું તેમના માટે જમવાનું બનાવતી અથવા તો બહારથી ઑર્ડર કરતી. જો તેમને કિચનમાંથી કંઈ જોઈતું હોય તો હું જઈને તેમના માટે લઈ આવતી, કારણ કે તેમને વસ્તુઓ ક્યાં રાખવામાં આવી છે એનો અંદાજ નહોતો.\nહવે રાજેશ ખન્નાના બંગલાનું નામ ‘વરદાન આર્શીવાદ’ થઈ ગયું છે...\nજો કાકાજી એનું નામ વરદાન કરવા ઇચ્છતા હોત તો તેમણે એવું કરી જ નાખ્યું હોત.\nશું તમે તેમની ફિલ્મો જોઈને તેમને યાદ કરો છો?\nહું તેમની ફિલ્મો નથી જોતી. મારામાં એ હિંમત જ નથી. જ્યારથી તેમનું અવસાન થયું છે ત્યારથી હું કાર્ટર રોડ પરથી પણ પસાર નથી થઈ શકી.\nતમારો ઘરખર્ચ કઈ રીતે ચાલે છે?\nમારો પોતાનો ફૅમિલી બિઝનેસ અને રોકાણો છે. હું ઇચ્છું છું કે ‘આર્શીવાદ’ મ્યુઝિયમમાં ફેરવાઈ જાય.


લાખાજીરાજ મરચન્ટ એસો.ના પ્રમુખ મહેશભાઇ મહેતાનો જન્મદિવસ\nરાજકોટઃ આજરોજ ૧૫ જાન્યુઆરીએ જૈન શ્રેષ્ઠી, કુમારીકા શોરૂમના સંચાલક અને બિલ્ડર મહેશભાઇ મહેતાનો જન્મદિવસ છે. તેઓ સરલાખાજીરાજ મરચન્ટ એસોસીએશન પ્રમુખ, ફેમીલી પ્લાનીંગ એસો. ઓફ ઇન્ડિયા રાજકોટના પ્રમુખ, જીલ્લા ગ્રાહક સુરક્ષા મંડળ રાજકોટ સીટીના ચેરમેન તરીકે સેવાઓ આપી રહેલ છે. જન જાગૃતિ સેન્ટર, કોમ્પ્યુટર/ સ્ટેનોગ્રાફી એસોસીએશન, જૈન શ્રધ્ધા સોસાયટી, રાજકોટ જેસીઝ, રાજય પરીક્ષા બોર્ડ, પરીક્ષા સમિતિ ગાંધીનગર વિ. સંસ્થાઓમાં પ્રમુખ તરીકે સેવા આપી ચુકેલ છે. સહજાનંદ મો.૯૮૨૪૨ ૪૪૫૫૦ ગૌશાળામાં પણ હાલમાં ટ્રસ્ટી તરીકે સેવા આપી રહેલ છે.


આયુષ્માનની ફિલ્મ 'શુભ મંગલ જ્યાદા સાવધાન'નું ટીઝર થયું લોન્ચ, વીડિયો જણાવે છે સ્ટોરી - GSTV\nHome » News » આયુષ્માનની ફિલ્મ ‘શુભ મંગલ જ્યાદા સાવધાન’નું ટીઝર થયું લોન્ચ, વીડિયો જણાવે છે સ્ટોરી\nઆયુષ્માન ખુરાના તેની ફિલ્મો કરતા વધારે ફિલ્મોની પસંદગીથી પ્રભાવિત કરતો આવે છે. ફિલ્મ ઈન્ડસ્ટ્રીએ યોગ્ય કામ કર્યું છે, જે લોકોને તેમના પ્રકાર જાણતા નથી તેમને સ્ટીરિયોટાઇપ્સ કરે છે. સ્પર્મ ડોનેશનના મુદ્દે ફિલ્મ સાથે તેની કારકિર્દીની શરૂઆત કર્યા પછી, તે તમામ નિષેધ મુદ્દાઓને સ્પર્શ કરતા હવે આ વખતે સમલૈંગિકતા એટલે કે સમાન લિંગ સંબંધ પર પહોંચી ગઈ છે.\nતેમની આવનારી અનેક ફિલ્મ્સમાંની એકનું નામ છે ‘શુભ મંગલ જ્યાદા સાવધાન’. 2017મા ‘શુભ મંગલ સવધન’ ટાઈટલથી પ્રેરિત અલગ ફિલ્મ. તેની ઘોષણાનો સમય થઈ ગયો છે. ફિલ્મનો ટીઝર ટાઇપ વીડિયો 19 સપ્ટેમ્બરના રોજ રિલીઝ થયો હતો. તેમાં, ફિલ્મમાં કામ કરતા કલાકારો વિશે જાણકારી આપવમાં આવી છે. ઉપરાંત, આ વિડિઓમાંથી ફિલ્મના મૂળ પ્લોટ અને સ્થાન વિશેની માહિતી પણ મેળવી શકાય છે.\nસ્ટોરી અલ્હાબાદ (હવે પ્રયાગરાજ)ના ત્રિપાઠી પરિવારની છે. સંયુક્ત કુટુંબ છે. અમન ત્રિપાઠી આ પરિવારનો છોકરો છે, જેના લગ્નની વાત કુસુમ સાથે ચાલી રહી છે પણ અમન કુસુમ કરતાં બહારની વ્યક્તિમાં વધારે રસ ધરાવે છે. આ બહારનો વ્યક્તિ કાર્તિક સિંહ છે. આવી વાર્તામાંથી ત્રણ બાબતો જાણીતી છે. પ્રથમ, આ સ્ટોરી નાના શહેરમાં બની રહી છે. બીજું, નાના શહેરોમાં લોકો હજી પણ એટલા આધુનિક નથી કે તેઓએ તેમના પુત્રને બીજી જાતીની યુવતી સાથે કરાવી દે.\nત્રીજું, વાર્તામાં છોકરીની વાત છોડી દો, છોકરાને છોકરાને પ્રેમ કરે છે અને તે છોકરો પણ બીજી જાતીનો છે. સંપૂર્ણ પરંપરાગત સેટઅપમાં આ કોમ્પલિકેટેડ લવ સ્ટોરી પૂરી જોવા વિશે કેટલું રિલેક્સ વિચારવાનું છે. નાના શહેરમાં આ ઘટના થવાથી તે વિસ્તારના લોકોમાં જાગૃતિ લાવશે. ઉપરાંત, મોટા શહેરોમાં આના આધારે મોટા ફેરફારો જોવા મળશે કે જ્યારે નાના શહેરો અને કહેવાતા પછાત વિસ્તારોના લોકો આટલું આધુનિક વિચારી શકે છે, તો પછી આપણે કેમ નહીં. ફિલ્મનો તે વીડિયો અહીં જુઓ:\nઅમદાવાદમાં સફાઈ માટે કરોડોના ખર્ચે આ સાધનો વસાવવામાં આવ્યા, આવી છે ખાસીયતો


Posted on 11:17 am March 12, 2022 10:27 am April 30, 2022 Author Shah JinaComments Off on BRTS નો ડ્રાઈવર નીકળ્યો હવસખોર: 19 વર્ષની કોલેજીયન યુવતી સાથે કરી ગંદી હરકત- જુઓ\nફરી શરમમાં મૂકાયુ સુરત, સુરતમાં હવસખોર લોકો વધતા જાય છે…BRTS ના ડ્રાઈવરે કોલેજમાં ભણતી યુવતી સાથે બેશરમ બનીને….\nગુજરાતમાંથી અવાર નવાર મહિલાઓ પર અત્યાચાર અને દુષ્કર્મ તેમજ છેડતીના કિસ્સા સામે આવતા રહે છે. ગુજરાતમાં દીકરીઓ સુરક્ષિત હોવાની વાતો પોકળ સાબિત થઇ રહી છે. કોઇ પણ જગ્યાએથી ઘર હોય કે ઓફિસ હોય કે પછી જાહેર રસ્તો હોય ત્યાંથી યુવતિઓ અને મહિલાઓ સાથે છેડતીના કિસ્સા સામે આવે છે. ત્યારે હાલમાં જ સુરતમાંથી એક જ દિવસમાં બે કિસ્સા છેડતીના સામે આવ્યા છે. એક કિસ્સામાં BRTS બસના ડ્રાઇવરે જ યુવતિની છેડતી કરી હોવાનું સામે આવ્યુ છે.\nતો બીજા કિસ્સામાં સરથાણામાં રાત્રી વોક પર નીકળેલી પરણિતાની છેડતી થઇ હતી. ઘટના જોઇએ તો, સુરતમાં એક BRTS બસના ડ્રાઇવર દ્વારા 19 વર્ષની વિદ્યાર્થીનીની છેડતીનો કિસ્સો સામે આવ્યો છે. કતારગામની વિદ્યાર્થીની અઠવાગેટ વિસ્તારની કોલેજમાં અભ્યાસ કરે છે અને તે BRTSમાં તેની મિત્રો સાથે જાય છે. ત્યારે ઘણા સમયથી બસનો ડ્રાઇવર તેને ખરાબ નજરથી જોતો હતો અને બુધવારના રોજ તો તેણે હદ જ કરી દીધી.\nઅડાજણ પાસે ઘણા પેસેન્જર્સ બસમાંથી ઉતર્યા તે પછી ડ્રાઇવર કેબિનમાંથી બહાર આવ્યો અને વિદ્યાર્થીનીને પાછળથી થપ્પો માર્યો અને કહ્યુ કે આજે તો તારો ચહેરો જોઇને જ રહીશ. જે બાદ તેણે જબરદસ્તી માથુ પકડ્યુ. જો કે, વિદ્યાર્થીની ગભરાઇ ગઇ અને તે અઠવાગેટ પાસે ઉતરી ગઇ. ત્યારબાદ આ અંગે તેણે તેની માતાને જાણ કરી અને પોલિસમાં ફરિયાદ નોંધાવી.હાલ તો પોલિસે આરોપીને પકડવા તપાસ શરૂ કરી છે.\nઉલ્લેખનીય છે કે, યુવતિની છેડતીના બે કિસ્સા સામે આવ્યા હતા, જેમાંથી બીજા કિસ્સામાં એક પરણિતાની છેડતી કરવામાં આવી હતી. એક પરણિત મહિલાએ સરથાણા પોલિસ સ્ટેશનમાં ફરિયાદ નોંધાવી છે કે તેને વિપુલ સલેડિયા નામનો યુવક છેલ્લા કેટલાક દિવસથી પરેશાન કરી રહ્યો છે અને તેનો પીછો કરી રહ્યો છે. જયારે તે શાકભાજી લેવા જાય કે પછી બાળકને સ્કૂલ મૂકવા તે યુવક પીછો કરે છે.\nજયારે તે બુધવારના રોજ નાઇટ વોક પર નીકળી ત્યારે તેણે રસ્તા પર હાથ પકડી લીધો અને કહ્યુ કે તુ મારી સાથે વાત કેમ નથી કરતી અને પછી બળજબરી કરી. ત્યારે આ બાબતે પરણિતાએ પોલિસ સ્ટેશનમાં વિપુલ વિરૂદ્ધ ફરિયાદ નોંધાવી અને પોલિસે તેની અટકાયત પણ કરી હતી.


Kangana Ranaut Set To Play Godess Sita In Sita The Incarnation film by Alaukik Desai\nકરીના કપૂર ખાન નહીં, કંગના રનૌત બનશે ‘સીતા’, અભિનેત્રીએ પોસ્ટ શેર કરી આપી જાણકારી\nSeptember 14, 2021 | 4:49 pm IST\nલાંબા સમયથી ચર્ચા હતી કે કરીના કપૂર ખાને સીતાના રોલ માટે 12 કરોડની ફીની માંગણી કરી હતી, પરંતુ હવે અહેવાલ છે કે કંગના રનૌતને આ રોલ મળ્યો છે. ‘સીતા-એક અવતાર’ નામની આ ફિલ્મ અલૌકિક દેસાઈ દ્વારા નિર્દેશિત કરવાના છે. તેમણે સોશિયલ મીડિયા પર કંગના સાથેની તસવીર શહેર કરીને આ વાતની જાહેરાત કરી છે.\nફિલ્મના નિર્દેશક અલૌકિકે લખ્યું – સીતા આરંભ, બ્રહ્માંડ એ લોકોની મદદ કરે છે, જે શ્રદ્ધા સાથે સમર્પણ કરે છે. મૃગતૃષ્ણા શું હતી, હવે તે સ્પષ્ટ છે. એક પવિત્ર પાત્રનું સ્વપ્ન જે ક્યારેય શોધાયું ન હતું, જે હવે એક વાસ્તવિકતા છે. હું કંગનાને સીતા એક અવતારમાં કાસ્ટ કરવા માટે અત્યંત ઉત્સાહિત છું. આ પવિત્ર યાત્રા આપણી પૌરાણિક કથાને જોવાની રીત બદલી નાખશે.\nકંગનાએ પણ પોતાના સોશિયલ મીડિયા પર આ અંગે એક પોસ્ટ શેર કરી છે. આ પોસ્ટ દ્વારા કંગનાએ જણાવ્યું છે કે એ અલૌકિક દેસાઈના નિર્દેશનમાં બનનારી ફિલ્મ ‘સીતા’માં મુખ્ય ભૂમિકા ભજવવાની છે.\nકંગનાએ પોતાની પોસ્ટમાં એમ પણ જણાવ્યું કે તે આ પાત્રને લઈને ખૂબ જ ઉત્સાહિત છે. કંગનાએ પોસ્ટમાં લખ્યું, ‘ધ અવતાર – સીતા, હું આ પ્રતિભાશાળી કલાકારની ટીમ સાથે આ ફિલ્મમાં શીર્ષક ભૂમિકા ભજવવાથી ખૂબ જ ખુશ છું. સીતા રામના આશીર્વાદ સાથે. જય સિયા રામ’.\nફરી એક વખત ચારેયકોર થઇ કંગનાની ચર્ચા, બાળપણમાં પણ ભજવ્યું હતું સીતાનું પાત્ર\nરિલીઝ થતા જ વિવાદોમાં આવી કંગનાની ફિલ્મ ‘થલાઇવી’, વરિષ્ઠ નેતાએ કહ્યું આપત્તિજનક…\nરાજનીતિમાં આવવાને લઇને કંગના રનૌતે કહી આ વાત, ‘જો લોકો ઇચ્છશે તો…’


બાકી શેરડીની ચુકવણી મુદ્દે સ્વાભિમાની શેતકરી સંગઠન દ્વારા ધરણા યોજવાનો નિર્ણય - ChiniMandi\nHome Gujarati Indian Sugar News Gujarati બાકી શેરડીની ચુકવણી મુદ્દે સ્વાભિમાની શેતકરી સંગઠન દ્વારા ધરણા યોજવાનો નિર્ણય\nબાકી શેરડીની ચુકવણી મુદ્દે સ્વાભિમાની શેતકરી સંગઠન દ્વારા ધરણા યોજવાનો નિર્ણય\nસાંગલી: મહારાષ્ટ્રના શુગર જિલ્લાઓની સામે સ્વાભિમાન શેતકરી સંગઠનના રૂપમાં સંકટ આવી રહ્યું છે. પૂર્વ સાંસદ રાજુ શેટ્ટીના નેતૃત્વમાં ખેડૂત સંગઠને શેરડીની બાકી રકમ અને અંશત ચુકવણીના વિરોધમાં રાજ્યના મંત્રીઓના ગૃહોની બહાર ધરણાનો નિર્ણય લીધો છે. આ અઠવાડિયાની શરૂઆતમાં સંગઠનના સભ્યોને સાંગલી જિલ્લાના વાલવા તાલુકાની રાજારામબાપુ સહકારી ખાંડ મિલની બહાર વિરોધ કરવા ગયા ત્યારે તેમની અટકાયત કરવામાં આવી હતી. રાજારામબાપુ મીલે હપતામાં ખરીદેલા શેરડીનો વાજબી અને મહેનતાણું (એફઆરપી) આપવાનો નિર્ણય કર્યો છે. રાજ્યની 187 મિલોમાંથી 97 મિલોના ખેડુતોએ હપ્તા ચૂકવવા કરાર કર્યા છે.\nરાજારામબાપુ સહકારી ખાંડ મિલની બહાર વિરોધ પ્રદર્શન કરવા ગયેલા સંગઠનના સભ્યોને કસ્ટડીમાં લેવામાં આવ્યા હતા, શેટ્ટી વિરોધ પ્રદર્શનનું નેતૃત્વ કરવા આગળ વધ્યા હતા. ત્યારે ખેડૂત નેતા શેટ્ટીએ જાહેરાત કરી હતી કે તેઓ 22 માર્ચે સાતારા જિલ્લાના કરાડ તાલુકાની સહ્યાદ્રી સહકારી ખાંડ મિલની બહાર વિરોધ પ્રદર્શન કરશે. ક્રશિંગ સીઝનના અંતિમ તબક્કામાં, મિલો પર રૂ .2,300 કરોડથી વધુની લેણા છે. શુગર કમિશનર શેખર ગાયકવાડે 13 મિલોની મિલકતો જપ્ત કરવાનો હુકમ જારી કર્યો છે જેની બાકી રકમ હવે મહેસૂલ ડિફોલ્ટ તરીકે વસૂલ કરવામાં આવશે.


પિયુષ ચાવલા ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » પિયુષ ચાવલા ફ્રેનોલોજી માટે ચિત્રો, તસવીરો અને છબીઓ.\nપાઓ પિયુષ ચાવલા ફોટો ગેલરી, પિયુષ ચાવલા ચિત્ર, અને પિયુષ ચાવલા છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે પિયુષ ચાવલા જ્યોતિષ શાસ્ત્ર અને પિયુષ ચાવલા જન્માક્ષર વચ્ચે જે તમે astrosage.com પર જોઈ શકો છો. આ પિયુષ ચાવલા ચિત્ર વિભાગ નિયમિત રૂપે અપડેટ થાય છે.\nપિયુષ ચાવલા 2021 કુંડળી and જ્યોતિષ


માઉન્ટ અન્નન બોટનિકલ ગાર્ડન, માઉન્ટ અન્ના બોટનિક ગાર્ડન - સિડની\nસરનામું: નરેલ્ન રોડ માઉન્ટ અન્નાન એનએસડબલ્યુ 2567, સિડની, ઑસ્ટ્રેલિયા\nખુલવાનો સમય: દરરોજ 08:00 થી 17:00\nફાઉન્ડેશનની તારીખ: 1988\nઑસ્ટ્રેલિયામાં સિડનીમાં ઘણા વિવિધ આકર્ષણો છે કુદરતી સુંદરતા પ્રમાણભૂત એ બૉટનિકલ ગાર્ડન છે "માઉન્ટ અન્નાન" (માઉન્ટ અન્ના બોટનિક ગાર્ડન). ચાલો તેના વિશે વધુ વાત કરીએ.\nઆ પાર્ક 416 હેકટર વિસ્તારને આવરી લે છે અને શહેરના દક્ષિણ-પશ્ચિમી ભાગમાં ડુંગરાળ વિસ્તાર પર સ્થિત છે. તેની સ્થાપના 1988 માં ડચેશ ઓફ યોર્ક, સારાહ ફર્ગ્યુસન દ્વારા કરવામાં આવી હતી. 1986 માં, એક બોટનિકલ રિસર્ચ સેન્ટર અહીં બાંધવામાં આવ્યું હતું, જેનું નામ સીડ્ઝ બેન્ક ઓફ ન્યૂ સાઉથ વેલ્સ હતું. તેનું મુખ્ય કાર્ય, માઉન્ટ અનન બોટનિકલ ગાર્ડન માટે જંગલી બીજ પૂરું પાડવાનું છે. વૈજ્ઞાનિકો પ્રોટીસીના પરિવારના બબૂલ, નીલગિરી અને અન્ય છોડના અનાજ અને હાડકા ભેગા કરે છે. આજે, સંસ્થાના મુખ્ય પ્રવૃત્તિઓ પ્રકૃતિની સુરક્ષા અને રક્ષણ પર વૈજ્ઞાનિક પ્રોજેક્ટ્સ છે.\nબગીચામાં, સ્થાનિક લોકોને ટ્રકની ખેતીની મૂળભૂત બાબતો શીખવવા માટે એક પ્રોગ્રામ વિકસાવવામાં આવી રહ્યો છે. તેઓ બગીચામાં પ્લાન્ટ કરવાની અને જમીન માટે ફાળવણી કરવાની યોજના ધરાવે છે, જેમને બગીચા ખરીદવાની તક નથી, પરંતુ તેઓ પોતાના ફળો અને શાકભાજી વધવા માંગે છે. આ પ્રોજેક્ટનો મુખ્ય ધ્યેય એ પ્રદેશનો કૃષિ અને આર્થિક વિકાસ છે અને અલબત્ત, આદિવાસી લોકોનું રેલીંગ છે.\nબોટનિકલ ગાર્ડનની આકર્ષણ\n1994 માં, વોલ્મેમી પાર્કમાં સિડની નજીક, વૈજ્ઞાનિકોએ પાઈનની અનન્ય પ્રજાતિઓ શોધી કાઢી હતી - વિશ્વમાં સૌથી જૂની, તે પહેલાં તેઓ લુપ્ત ગણાય છે. એક વર્ષ બાદ, આ શંકુ ઘાસના છોડને માઉન્ટ અન્નન બોટનિકલ ગાર્ડનમાં વિકસવા લાગ્યા અને તેમને વેલોઅન પિન્સ કહેવામાં આવ્યાં. મૂલ્યવાન ઝાડની ચોરીને રોકવા માટે તેઓ સ્ટીલના પાંજરામાં મૂકવામાં આવ્યા હતા. આજે માઉન્ટ અન્ના બોટનિક ગાર્ડન પ્રદેશમાં વોલ્લમેન પિન્સની પ્રથમ પેઢીના એકમાત્ર સંગ્રહ છે, જે લગભગ 60 કૉપીઝ ધરાવે છે.\nમાઉન્ટ અનન બોટનિકલ ગાર્ડનનું પ્રદેશ અનેક વિષયોનું વિસ્તારોમાં વહેંચાયેલું છે, જે વધતી છોડના પ્રકારો દ્વારા એકબીજાથી અલગ છે:\nઑસ્ટ્રેલિયન બ્રેસિસના ગાર્ડન;\nમહાન હેતુઓ એક બગીચો;\nનીલગિરી વૃક્ષોનું બગીચા;\nઅહીં4હજારથી વધુ ઓસ્ટ્રેલિયન પ્લાન્ટ્સ વધ્યા છે. હિલ હીલની ટોચ પરથી, તમે સિડની સહિતના માઉન્ટ અનન બોટનિક ગાર્ડનના અદભૂત વિશાળ દૃશ્યનો આનંદ માણશો.\nમાઉન્ટ Ennan ના ગીચ ઝાડીઓમાં, તમે કાંગારૂ દિવાલ અને દિવાલો શોધી શકો છો, જે કંટાળી ગયેલા અને ફોટોગ્રાફ થઈ શકે છે. લગભગ 160 પ્રજાતિઓ અહીં રહે છે. માઉન્ટ અનન બોટનિક ગાર્ડનમાં5મોટી તળાવો છે: નાદુંગમ્બા, સેગ્ગવિક, ગિલિંગાનડમ, વેટલ અને ફિટ્ઝપેટ્રિક. તેઓ બગીચામાં સ્થિત છે અને વનસ્પતિ અને પ્રાણીસૃષ્ટિ માટે મહત્વપૂર્ણ ભૂમિકા ભજવે છે.\nબોટનિકલ ગાર્ડનના પ્રદેશમાં પિકનિક, માઉન્ટેન બાઇક પાથ, તેમજ 20 કિલોમીટરથી વધુ વિસ્તરેલી હાઈકિંગ રૂટ માટેના સજ્જ વિસ્તારો છે. ત્યાં ઘણા કાફે પણ છે જ્યાં તમે આરામ અને નાસ્તો કરી શકો છો. આ પર્યટનમાં મનોહર સ્થળો, પક્ષી નિરીક્ષણ અને જોવાલાયક સ્થળોની મુલાકાત લેવાનો સમાવેશ થાય છે. ભાડા માટે સાયકલ અથવા બરબેકયુ સુવિધાઓ ઉપલબ્ધ છે.\nમાઉન્ટ અનન બોટનિકલ ગાર્ડન કેવી રીતે મેળવવું?\nપરિવહનના કોઈપણ માધ્યમથી સિડની મેળવો, અને ત્યાંથી કાર દ્વારા ચિહ્નિત કરો, માઉન્ટ અન્નન બોટનિકલ ગાર્ડનમાં મુખ્ય પ્રવેશદ્વાર પર. પણ અહીં તમે સંગઠિત પ્રવાસ સાથે મેળવી શકો છો. જો તમે ઓસ્ટ્રેલિયન લેન્ડસ્કેપથી પરિચિત થવું હોય તો, પ્રકૃતિના અવાજ અને સૌંદર્યમાં આરામ કરો, તેના ભાગનો અનુભવ કરો, પછી અન્નાન બોટનિક ગાર્ડન માઉન્ટ તમારા માટે સ્વર્ગ બનશે.\nમૂળ તાપમાન 37\nકન્યાઓ માટે ચિલ્ડ્રન્સ સ્પોર્ટસ સુટ્સ\nસેંટ ચાર્બેલ - લેબનીઝ સાધુઓ અને રાખનારને સૌથી અસરકારક અપીલ\nએક બિલાડી તાપમાન પર - શું કરવું?\nટેલેટ્સસ્કિ તળાવ - સેવેજ દ્વારા આરામ\nશા માટે આપણે અન્ડરવેરની કલ્પના કરીએ છીએ?\nન્યૂ યોર્કમાં ફિલ્મ "બેટમેન વિ. સુપરમેન" નું ભવ્ય પ્રિમિયર યોજવામાં આવ્યું હતું\nગર્ભાવસ્થા આયોજન માં કર્નલ\nગુંદર પર શંકુ\nમસલ્સ સારા અને ખરાબ છે\nસાચવો, અમારા પિતા - ફોટોગ્રાફર: જોડિયા સૌથી મજા ફોટો શૂટ!


પૃષ્ઠ:Be Desh Dipak.pdf/૧૫૬ - વિકિસ્રોત\nપૃષ્ઠ:Be Desh Dipak.pdf/૧૫૬\nએક વર્ષ મોટા અને એમનાથી આપ એક વર્ષ મોટા છો, હજુ અમારે બન્નેને તો બહુ જ કામ કરવું છે, અને આપ કાં મોક્ષની આટલી જલદી તૈયારી કરવા લાગ્યા?'\n'પંડિતજી!' સ્વામીજીએ કહ્યું 'આ કલિયુગમાં હું મોક્ષની જરીકે ઇચ્છા નથી રાખતો. હું તો કેવળ એટલું જ માગું છું કે આ ફાટેલો અંચળો બદલીને નવું શરીર ધારણ કરૂં. હવે તો આ શરીરથી સેવા નહિ થઈ શકે. ઇચ્છા તો એટલી જ છે કે ફરીવાર આ જ ભારતવર્ષમાં જન્મ લઈને દેશની સેવા કરૂં.'\nમૃત્યુને દિવસે જ, એક જ પહોરની આવરદા બાકી રહી હતી ત્યારે રાજા રામપાલસિંહજીનો તાર, તબિયત કેમ છે તેની પૃચ્છા કરતો આવી પહોંચ્યો. જવાબમાં સ્વામીજીએ લખાવ્યું કે 'હવે તો નવો અવતાર ધરીને શુદ્ધિનું બાકીનું કામ ખલ્લાસ કરવાની જ અભિલાષા છે.'\nએ રીતે અવસાનદેવનાં પગલાંનાં ધબકારા એ ભવિષ્યદર્શીના કાનમાં સંભળાતા હતા. સહુ અજાયબ થતા હતા કે જીવનભરના મહાન આશાવાદીને અંતરે આજે આ નિરાશાનો ધ્વનિ ક્યાંથી ? પરંતુ એ નિરાશા નહોતી, કાળના પડદા વીંધતી દૃષ્ટિ હતી.\n"https://gu.wikisource.org/w/index.php?title=પૃષ્ઠ:Be_Desh_Dipak.pdf/૧૫૬&oldid=59453" થી મેળવેલ\nઆ પાનામાં છેલ્લો ફેરફાર ૨૪ ઓગસ્ટ ૨૦૧૬ના રોજ ૨૧:૨૫ વાગ્યે થયો.


શુ ખરેખર ટામેટા ખાવાથી થાય છે પેટ માં પથરી?,જાણો શુ છે હકીકત… – Gujarat News24\nHome/Helth tips/શુ ખરેખર ટામેટા ખાવાથી થાય છે પેટ માં પથરી?,જાણો શુ છે હકીકત…\nશુ ખરેખર ટામેટા ખાવાથી થાય છે પેટ માં પથરી?,જાણો શુ છે હકીકત…\nbhai bhai November 20, 2020\tHelth tips Comments Off on શુ ખરેખર ટામેટા ખાવાથી થાય છે પેટ માં પથરી?,જાણો શુ છે હકીકત… 72 Views\nટામેટા ખાવાથી પેટમાં પથરી થાય છે,ટામેટા એ દરેક ભારતીય રસોડામાં એક મહત્વપૂર્ણ ભાગ છે. ટામેટા નો ઉપયોગ લગભગ બધી શાકભાજી બનાવવા માટે થાય છે. તેનો ઉપયોગ સૂપ, જ્યુસ, સલાડ વગેરેમાં પણ થાય છે. ટામેટાં તમારા ખોરાકમાં સ્વાદ ઉમેરી શકે છે અને તમારી ત્વચાને નરમ અને કોમલ પણ બનાવી શકે છે. પરંતુ શું તમે જાણો છો કે ટામેટાંની કેટલીક આડઅસર પણ હોય છે, જેને તમે અવગણી શકો નહીં. ટામેટાં વધારે પ્રમાણમાં લેવાથી તમારા સ્વાસ્થ્ય પર જોખમી અસર થઈ શકે છે.\nઅત્યાર સુધી, અમે તમને દરેક વસ્તુના ફાયદા વિશે જણાવી રહ્યા છીએ, પરંતુ આજે અમે તમને ટામેટાંના નુકસાન વિશે જણાવીશું. ટામેટા નો ઉપયોગ લગભગ દરેક શાકભાજીમાં થાય છે. તે આપણા શાકભાજીનો સ્વાદ વધારે છે. પરંતુ શું તમે જાણો છો કે તે આપણા શરીરને કેટલું નુકસાન પહોંચાડે છે. ટામેટાંમાં ઘણાં ગેરફાયદા છે.\nવધુ ટામેટાં ખાવાથી પેટમાં ગેસ બર્ન થાય છે. આ સિવાય પેટમાં ખેંચાણ આવી શકે છે. ટામેટા પેટમાં યોગ્ય રીતે પચતું નથી, જેના કારણે ઉલટી અને ઝાડા થવાની સમસ્યા ઉભી થાય છે. ટામેટાંમાં હાજર ટર્પેન્ટાન્સ શરીરના ડિઓડોરેન્ટને વધારે પ્રમાણમાં વધારે છે. વધારે સેવન કરવાથી તમારા શરીરમાં દુર્ગંધ આવે છે.\nટામેટાંનું વધારે પ્રમાણમાં સેવન કરવાથી પાચનતંત્ર બગડે છે. કારણ કે ટામેટાંમાં હાજર કેરોટીનાઇડ્સ આપણા પાચક સિસ્ટમ પર સીધી અસર કરે છે. ટામેટાના બીજ કિડનીના પત્થરોથી ભરેલા હોય છે અને પત્થરોને કારણે પણ બને છે. તેથી જ્યારે આપણે કચુંબર અથવા રસોઈ માટે ટમેટાંનો ઉપયોગ કરીએ છીએ, તો પછી તેને બહાર કાઢો અને તેનો ઉપયોગ કરીએ.\nસામાન્ય રીતે ટામેટાં ખાવાથી, તમને કોઈ રોગ થવાનું જોખમ નથી. હા, જો તમે ટામેટાંના શોખીન છો અને તેનો વધુ માત્રામાં સેવન કરો, તો તેના દાણા કાઢીને તેનો ઉપયોગ કરો.આ ઉપરાંત, જો તમને પહેલા પથરીની સમસ્યા આવી હોય અથવા તમને અલ્ટ્રાસાઉન્ડમાં ખૂબ નાના પથ્થરોની શંકા હોય, તો તમારે ટામેટાં, પીંજર અને મરચાંનું સેવન ઓછું કરવું જોઈએ.તમે બીજ કાઢીને ટમેટાંને ઓછી માત્રામાં વાપરી શકો છો.\nટામેટાનો ઉપયોગ લોકો શાક બનાવવામાં દાળમાં, સૂપ બનાવવામાં કરતા હોય છે. પરંતુ મારા મતાનુસાર કોઇપણ વસ્તુને લાંબો સમય અગ્નિ પર રાખવાથી તેના ગુણો નષ્ટ પામતા હોય છે. તેથી આપણા હાથમાં સ્વાદ સિવાય બીજું કશુંય આવતું નથી. તેથી જો કાચી વસ્તુને ઉપયોગમાં લઇ શકાતો હોય તો ખૂબ જ સારું અને પૂરેપૂરા વિટામીન્સ પ્રાપ્ત કરી શકાય છે.\nપાકા ટામેટામાં પણ લોહતત્વનું પ્રમાણ હોય છે. તેથી જેમને શરીરમાં લોહીની ઓછપ હોય, શરીરમાં ફીકાશ હોય છે, ચામડીમાં પણ ફીકાશ હોય, લોહીની ઓછપને કારણે વારવાર ચક્કર આવતા હોય તેમણે ટામેટાનો ઉપયોગ કરવો. તેનાથી રક્તકણો વધે છે.\nઆંખ નીચે કાળા કુંડાળા રહેતા હોય તેમને પણ ટામેટા ફાયદાકારક છે. લોહીની ઓછપને કારણે પણ કેટલીકવાર વાળ ઉતરે છે. તેમને પણ ટામેટા ફાયદાકારક છે. પાકા ટામેટા ખાવાથી રૃચિ ઉત્પન્ન થાય છે. જઠારાગ્નિ પ્રદીપ્ત થાય છે. પાચન શક્તિ વધે છે. ટામેટામાં વિટામીન ”સી” હોવાથી સ્કર્વી નામનો રોગ મટે છે.\nતેમજ ટામેેટાથી કબજીયાત પણ ઓછી થાય છે. ટામેટા આટલા ફાયદાકારક હોવા છતાં પણ કેટલીક વ્યક્તિને નુકશાન કર્તા છે. તેથી બીજા લોકો કહે અને આ લેખ વાંચીને સીધા ટામેટાનો ઉપયોગ શરૃ ન કરવો તો હવે જોઇએ ટામેટા કોને કોને ગેરફાયદો કરે છે. એક તો જેમને સંધિવા, આમવાત હોય તેમણે ટામેટાનો ઉપયોગ સદંતર બંધ કરવો કારણ કે ટામેટાં ખટાશ આનતી હોવાથી દુ:ખાવો વધે છે.\nએસિડીટી (અમ્લપિત્ત) ના રોગી જેમને છાતીમાં બળતરા થતી હોય, ખાટા ઓડતાર આવે, પેટમાં દુખતું હોય, એસીડીટીને કારણે માથું દુખતું હોય તેમને પણ ટામેટાની ખટાશને કારણે એસીડીટી વધે છે. ટામેટાને બીને કારણે પથરીની તકલીફ વધુ થવા સંભવ રહે છે તેથી તેમણે પણ ટામેટાનો ઉપયોગ સદંતર બંધ કરવો.\nશીળવા એટલે કે લાલ લાલ ચકામા પડી જાય તેમજ ખૂબ જ ખંજવાળ આવે તેમણે પણ ટામેટાનો ઉપયોગ સદંતર બંધ કરવો. જેમને પેપ્ટીક અલ્સરગેસટ્રીક અલ્સર હોય તેમણે પણ ટામેટાનો ઉપયોગ બંધ કરવો, નહીંતો ફાયદો કરતા ગેરફાયદો થવા સંભવ છે. ટામેટાનો તાજો રસ પીવાથી ચામડી પર ખુજલી તેમજ નાનીનાની ફોડલીઓ વગેરે લોહીવિકાર મટે છે.\nટામેટાનો એક ગ્લાસ રસ દરરોજ પીવાથી આંતરડામાં જામેલો મળ છૂટો પડે છે અને કબજીયાતમાં ફાયદો થાય છે. ટામેટાના રસથી દાંતના પેઢા મજબૂત બને છે. તેમજ રક્તસ્ત્રાવ,રક્તપિત્તમાં પણ ફાયદો થાય છે. ટામેટામાં છ વિટામીનો પૈકીનાં પાંચ વિટામીનનો હોય છે. પાકા ટામેટામાં વિટામીન એ, બી, સી નું પ્રમાણ વધુ હોય છે. આ ઉપરાંત ખનીજ, ક્ષારો, લોહ, કેલ્શિયમ, સાઇટ્રીક એસિડ પણ છે.\nઆમ તો ઘરમાં રોજ બનતા શાકથી લઈને સલાડ અને સૂપમાં ટમેટાંનો ઉપયોગ થાય છે. તેને મર્યાદિત માત્રામાં ખાવાથી અનેક ફાયદા થાય છે. પરંતુ વધુ ટમેટાં ખાવાથી હેલ્થને નુકસાન થઈ શકે છે. ખાસ કરી ને અત્યારે ટામેટા મોંઘા થતા જાય છે ત્યારે રૂક્મણી બિડલા હોસ્પિટલ, જયપુરના ચીફ ડાયટિશિયન ડો. પ્રીતિ વિજય ટમેટાંની વધુ માત્રા અવોઇડ કરવાની સલાહ આપે છે. તેઓ જણાવી રહ્યા છે તેના 10 નુકસાન વિશે.ટામેટાંના 10 સાઈડ ઇફેક્ટ્સ,ટામેટાંમાં સોડિયમ વધુ હોય છે.\nતેને વધુ ખાવાથી હાર્ડ પ્રોબ્લેમ વધે છે.તેમાં એસિડની માત્રા વધુ હોય છે.વધુ ટામેટાં ખાવાથી એસિડિટી થાય છે. ગેસની પ્રોબ્લેમ વધે છે.ટામેટાંના બીજ સરળતાથી ડાયજેસ્ટ નથી થતા.તેને વધુ ખાવાથી પથરીની પ્રોબ્લેમ થઇ શકે છે.ટામેટાંમાં લોકોપીનની માત્રા વધુ હોય છે.\nતેનાથી પેટની દુખાવો થઇ શકે છે.તેમાં એસિડની માત્રા વધુ હોવાથી યુરીનરી બ્લેડર પર નેગેટિવ ઇફેક્ટ થાય છે.તેનાથી યુરિન પ્રોબ્લેમ થઇ શકે છે.ટામેટાંમાં લોઈકોપીન હોય છે.વધુ ટામેટાં ખાવાથી પ્રોસ્ટેટ ગ્લેન્ડ પર નેગેટિવ ઇફેક્ટ થાય છે. તેનાથી પ્રોસ્ટેટ કેન્સરની શક્યતા વધે છે.ટામેટાંમાં વિટામિન્સ અને મિનરલ્સ વધુ હોય છે.\nતેનાથી ડાયરિયા થવાથી શક્યતા વધે છે. કેન્સરની શક્યતા વધે છે.તેમાં હિસ્ટેમાઇન કમ્પાઉન્ડ હોય છે.તેનાથી એલર્જી થવાની શક્યતા વધી જાય છે.ટામેટાંમાં કાઈટોકેમિકલ્સ હોય છે.તેને વધુ ખાવાથી બોડીની ઇમ્યુનીટી ઓછી થાય છે. ઇન્ફેક્શનની શક્યતા વધે છે.તેમાં ટરપીન્સ હોય છે. આ સરળતાથી ડાયજેસ્ટ નથી થતું,તેનાથી પરસેવાની દુર્ગધ વધે છે.\nPrevious ગમે એવા ખરાબ દિવસો ચાલતા હોઈ કરી લો આ ઉપાયો,તમારી દરેક સમસ્યા રાતોરાત થઈ જશે ગાયબ….\nNext આ મંદિર માં સુતાની સાથે જ મહિલાઓ થઈ જાય છે ગર્ભવતી,જાણો એવું તો શું છે આ મંદિર માં….


Only9active cases of corona in Amreli district, no new positive cases in the district for two days | અમરેલી જિલ્લામાં કોરોનાના માત્ર9એક્ટિવ કેસ, બે દિવસથી જિલ્લામાં નવા એકેય પોઝિટીવ કેસ નહી - Divya Bhaskar\nOnly9Active Cases Of Corona In Amreli District, No New Positive Cases In The District For Two Days\nકોરોનાની બીજી લહેર:અમરેલી જિલ્લામાં કોરોનાના માત્ર9એક્ટિવ કેસ, બે દિવસથી જિલ્લામાં નવા એકેય પોઝિટીવ કેસ નહી\nઅમરેલી જિલ્લામા કોરોનાની બીજી લહેરે હાહાકાર વર્તાવ્યો હતો. છેલ્લા એક માસથી આ બીજી લહેર ધીમેધીમે હળવી થઇ રહી છે. ત્યારે ગઇકાલે પણ અમરેલી જિલ્લામા એકેય પોઝીટીવ કેસ નોંધાયો ન હતેા અને આજે પણ નોંધાયો ન હતો. બીજી તરફ વધુ6દર્દી સાજા થઇ જતા હવે અમરેલી જિલ્લામા કોરોનાના એકટીવ કેસ માત્ર9બચ્યાં છે. જો કે સરકારની ગાઇડલાઇનને જનતા નહી અનુસરે તો ત્રીજી લહેર શરૂ થતા વાર નહી લાગે.\nઅમરેલી જિલ્લાને કોરોનામાથી ધીમેધીમે રાહત મળી રહી છે. હજુ બે માસ પહેલા જિલ્લામા કોરોનાની એટલી ભયંકર સ્થિતિ હતી કે કોઇ હોસ્પિટલમા બેડ મળવો મુશ્કેલ હતો. ઓકિસજનની પણ ભારે અછત અનુભવાઇ હતી અને સૌથી કરૂણ બાબત એ હતી કે માત્ર કોવિડ હોસ્પિટલોમા જ નહી જિલ્લાના દરેક ગામોમા કોરોનાના દર્દીઓ મોટી સંખ્યામા મૃત્યુ પામ્યા હતા. પરંતુ હવે સ્થિતિમા સુધાર થઇ રહ્યો છે. પાછલા એક માસથી સ્થિતિ સતત નિયંત્રણમા આવી રહી છે. અને આજે 11જુલાઇના રોજ અમરેલી જિલ્લામા માત્ર9એકટીવ કેસ બાકી બચ્યાં હતા.\nરાજયના અનેક જિલ્લામા કોરોનાના કેસ સતત0આવી રહ્યાં છે. પરંતુ અમરેલી જિલ્લામા એક પખવાડીયાથી એક બેથી લઇ પાંચ કેસ પોઝીટીવ આવતા હતા. અને લાંબા સમય બાદ ગઇકાલે 10 જુલાઇના રોજ અમરેલી જિલ્લામા એકપણ પોઝીટીવ કેસ આવ્યો ન હતો. ગઇકાલે6દર્દી સાજા થઇ જતા એકટીવ કેસની સંખ્યા ઘટીને9પર આવી ગઇ હતી. આજે પણ સાંજ સુધી જિલ્લામા એકેય પોઝીટીવ કેસ આવ્યો ન હતો.\nછેલ્લા ત્રણ દિવસથી અમરેલી જિલ્લામા રસીકરણ બંધ હતુ. ગઇકાલે વેકસીનનો જથ્થો આવી પહોંચતા ફરી વ્યાપક પ્રમાણમા રસીકરણ ઝુંબેશ હાથ ધરવામા આવી હતી. ગઇકાલે એક જ દિવસમા 10749 લોકોને વેકસીન આપવામા આવી હતી.\nહવે સિવીલમાં દર્દી દાખલ કરાતા નથી\nએક સમયે અમરેલી સિવીલમા તમામ કોરોના વોર્ડ ફુલ હતા. પરંતુ હવે તમામ કોરોના વોર્ડ બંધ કરી દેવામા આવ્યા છે. જો કોઇ દર્દી પોઝીટીવ આવે તો તેને અહીની નર્સિંગ કોલેજ ખાતે દાખલ કરી દેવામા આવે છે. જો કોરેાનાના પેશન્ટને આઇસીયુમા દાખલ કરવાની ફરજ પડે તો જ સિવીલમા દાખલ કરાઇ છે. હાલમા સિવીલમા અન્ય તમામ ઓપીડી નિયમીત રીતે ચાલુ કરી દેવાઇ છે.\nવેપારીઓ માટે રસી લેવાની મુદ્દત પુરી\nઅમરેલી જિલ્લાના વહિવટી તંત્ર દ્વારા તમામ વેપારીઓને 10 જુલાઇ સુધીમા કોરોના વેકસીન લઇ લેવાનુ ફરજીયાત બનાવાયુ હતુ. જો કે તારીખ 7,8 અને9જુલાઇના રોજ અમરેલી જિલ્લામા વેકસીનનો જથ્થો ઉપલબ્ધ ન હોય વેપારીઓને થનારૂ રસીકરણ પણ અટકી પડયુ હતુ.\nછેલ્લા 10 દિવસમાં 22 પોઝિટીવ કેસ\nઅમરેલી જિલ્લામા પહેલી જુલાઇથી લઇ 10 જુલાઇ સુધીમા માત્ર 22 પોઝીટીવ કેસ નોંધાયા હતા. જેમાથી 10મી જુલાઇએ એકપણ કેસ ન હતો. જયારે બાકીના દિવસાેમા એકથી લઇ પાંચ કેસ નોંધાયા હતા. જયારે આ દસ દિવસના સમયગાળામા 34 દર્દી સાજા થયા હતા.


હું હજી સમયની ખાલી શીશીમાં રેતી ભરવાની કોશિષ કરતી હતી ~ (પ્રકરણ : 22) ~ આત્મકથા: પગલું માંડું હું અવકાશમાં ~ વર્ષા અડાલજા – આપણું આંગણું\nહું સવારે બાના ઘરે જાઉં ત્યારે બા મારી રાહ જોતી હોય. ઘરમાં પ્રવેશતાં જ સૂનકાર તીવ્રતાથી ખૂંચે.\nસમયની શીશીમાંથી રેતી સરી ગઈ હતી અને ખાલી શીશીને તાકતા અમે બે મૌન બેસી રહેતાં, જીવનને સામસામે છેડે ઊભેલી અમે બે સ્ત્રીઓ. એકે પોતાના હિસ્સાનું જીવન જીવી લીધું હતું અને બચેલા ટુકડાના નિર્જન વેરાન પટની સરહદે ઊભી હતી. અને હું નવજીવનના ઉંબર પર ઊભા રહી આગળ પગ ક્યાં મૂકવો એની અવઢવમાં હતી.\nમાતા અને પુત્રી. બે સ્ત્રીઓ.\nબંને અલગ અલગ કાળખંડમાં જીવતી. સ્તબ્ધ બની અટકી ગયેલી, સમયની આ ખાલી રેતશીશીનું શું કરવું! બાને થતું, હવે કશું કરવાનું ન હતું, કોઈને માટે જીવવાનું ન હતું, અંદરથી વહેરાતી હતી. પતિનો અહંગડો બાને તાવી રહ્યો હતો.\nવર્ષો વીત્યાં. સમય પરિવ્રાજકની જેમ ફરતો ફરતો મારે આંગણે પણ આવીને ઊભો રહ્યો. મહેન્દ્રના અવસાન પછી હું પણ એકલી પડી એ જ ઘરમાં. ત્યારે બા સાથે વિતાવેલો સમય સાંભરતો. ત્યારે એક સત્ય સ્વયંભૂ ઉજાગર થતું હતું આપમેળે, લગ્નજીવનમાં ખોટા નિર્ણયો લેવાઈ જાય, ભૂલો થાય પણ એ બધાથી ઉપર ઊઠીને સ્વીકારની ભૂમિકાએ સખ્ય માણવું એકમેકને દોષ આપ્યા વિના, એ જ સુખની સોનેરી કૂંચી. મમ્મીએ કદી પપ્પાને કહ્યું નહીં, તમે મુંબઈ છોડી જામનગર શા માટે જવાની હા પાડી હતી!\nબાએ ફિલૉસૉફીના ગ્રંથો વાંચ્યા નહોતા. કથાઓમાં કદી ગઈ નહોતી, પણ જીવનનાં તોફાની દરિયામાં ઝુકાવી મરજીવાની જેમ શોધી કાઢેલું સત્ય. એથી જ નક્કર અને ટકોરબંધ.\nએ સત્ય પછી મારા જીવનનું પણ આધારસ્તંભ બની રહ્યું.\nથોડા મહિના મુંબઈમાં, ઘરમાં માંડ એકલા વિતાવી બા રાજકોટ ‘નવદુર્ગા’ ચાલી ગઈ. તો પણ બા પરિવ્રાજકની જેમ ફરતી રહી, ક્યારેક અમદાવાદ ભાઈને ઘેર. રાજકોટ. બાની ભ્રમણયાત્રા ચાલી. પપ્પા પાછળ શરીર કંતાયું, ઝુરાપો સતત કોરી ખાય.\nઆખરે એણે નક્કી કર્યું, હું હવે મારે જ ઘરે ‘નવદુર્ગા’માં રાજકોટ રહીશ. મને પત્ર લખ્યો, સહુ પોતાનાં ઘરે છે. તું નાનકડા ભાડાનાં ઘરમાં રહે છે, ‘ગુલબહાર’માં તો આપણી જ ભાડાચિઠ્ઠી છે, મોટું ઘર છે. તમે ત્યાં રહેવા જાઓ.\nતો પણ મહેન્દ્રએ મને મનુ સૂબેદારને મળવા મોકલી. તમને વાંધો નથી ને! પાઘડી પણ આપવાની હોય તો… પણ મનુ સૂબેદારે હસીને હાથથી નિશાની કરી.\n1958માં, અમે ઘાટકોપરથી અહીં ‘ગુલબહાર’ રહેવા આવ્યાં હતાં ત્યારે એ પિતાનું ઘર હતું અને ભાઈબહેનોએ સાથે કિલ્લોલતો સમય વિતાવ્યો હતો અને અહીંથી સહુ પોતપોતાને ઘરે, પોતાની જિંદગીનું પગેરું શોધતા ગયા હતા.\n‘ગુલબહાર’: મારું સરનામું\nઅને હું જિંદગીનું પગેરું શોધતી અહીં આવી હતી. 1966માં અમે અનેક સ્મરણોથી ભર્યા ભર્યા ઘરમાં ફરી સ્વયં ગૃહપ્રવેશ કર્યો. ઘરે મને પિતાની જેમ સ્નેહથી બાથમાં લીધી.\nફરી એક યોગાનુયોગ! મારા જીવનનો નવો અધ્યાય અહીંથી શરૂ થવાનો હતો, પણ મને એની ખબર નહોતી. બસ, એક હાશકારો થયો હતો.\nહું મારા ઘરે આવી હતી, અહીં એટલી શાંતિ અને એકાંત! ઘરની પાછળના કબ્રસ્તાનનાં બગીચાનાં અસંખ્ય વૃક્ષોએ, પવનમાં ઝૂલતી ડાળીઓથી અમારું સ્વાગત કર્યું, વૅલકમ હોમ.\nઘરની નીચેના બગીચામાં (૧૯૨૦-૨૧)\nપરંતુ ઘર ખોલતાં જ અંદર પુરાયેલો ભૂતકાળ મુખોમુખ ઉંબર પર ઊભો હતો. અંદર જવા પગ જ ન ઊપડે! બાપપ્પાનાં તીવ્ર સ્મરણથી આંખો છલકાઈ ગઈ. બારી પાસે આરામખુરશીમાં ગોઠણ પર પેડ મૂકી સતત લખતા, પપ્પાનું દૃશ્ય તાદૃશ્ય થઈ ગયું. કૉલેજનાં, નાટકનાં, બા સાથે ફિલ્મ જોવા જતાં તૈયાર થતાં, ભાઈબહેનો સાથે મસ્તીતોફાનો યાદ આવી ગયાં.\nઘરની બાલ્કનીમાં (૧૯૨૦-૨૧)\nબધા અહીંથી ચાલી ગયાં હતાં. પણ સાથે વિતાવેલો સમય અહીં જ રહી ગયો હતો. ભૂતકાળ કેવો ચમત્કારિક જાદુગર છે! એ વીતી ગયો છે છતાં અહીં જ છે! મૃત્યુ પામ્યો છે તો પણ સંજીવની વિના ગમે ત્યારે જીવંત થઈ જાય છે.\nબા આ ઉંબર પર ઢળી પડી હતી. હું એવી જ સ્થિતિમાં ઉંબર પર અને છલોછલ આંખ. મહેન્દ્રએ મને સંભાળી લીધી.\nધીમે ધીમે સામાન ગોઠવાતો જાય છે અને અમે પણ. ટેલિફોન માટે ખૂબ આંટાફેરા કર્યા પછી પણ અમારે ઘરે ઘંટડી ન રણકી. સાતથી આઠ વર્ષનું વેઇટિંગ લિસ્ટ. ચલો, યે હી સહી. પત્રધારા અમને તૃપ્ત કરતી રહી.\nભાઈને મળવાનું નિયમિત બનતું એટલે કુટુંબથી કપાઈ ગયાની લાગણી થોડી ઓછી થઈ. ભાઈને કંપનીને કામે દર મહિને મુંબઈ આવવાનું થતું, કંપનીનું ગેસ્ટહાઉસ મારા ઘરની પાસે એટલે સાંજે ઘરે આવે. મહેન્દ્ર અને ભાઈ અચ્છા દોસ્ત. અમારી ગપ્પાગોષ્ઠી પછી નવું નવું ટીવી જોતા ભોજન. (અન્નપૂર્ણાદેવીની આરાધના પછી એમણે તથાસ્તુ કહેલું.)\nએક દિવસ મુંબઈના પ્રમુખ અને એશિયાના પ્રથમ અખબાર ‘મુંબઈ સમાચાર’માંથી મને મળવા બોલાવી.\nરવિવારે કૉલમ લખવાનું આમંત્રણ મળ્યું. મુંબઈ સમાચાર ઘરની પાસે. તરત જ હા પાડી અને મેં ફેશન કૉલમ શરૂ કરી ‘સૌંદર્યનો શણગાર’.\nહજી પણ બ્યુટી પ્રોડક્સનું અબજોનું સામ્રાજ્ય ખૂલ્યું નહોતું. બ્યુટીપાલર્સ ભાગ્યે નજરે ચડે. પત્રો પરથી લાગતું કે કૉલમના વાચકો હતા.\nએથી મને પણ ઉત્સાહ હતો. નવા નવા વિષયો, એની આધુનિક માહિતી શોધતાં શોધતાં હું પહેલી જ વાર કુતૂહલવશ એશિયાટિક લાઇબ્રેરીનાં ભવ્ય પગથિયાં ચડી.\nસંકોચથી, ઊંચી કમાનોવાળા પ્રવેશદ્વારમાંથી અંદર ગઈ અને જોતી જ રહી ગઈ. લાઇબ્રેરીનું સ્થાપત્ય જોઉં કે છેક સિલિંગ સુધી પુસ્તકોથી ભરેલા કબાટો! એક ખંડમાં દેશપરદેશનાં અસંખ્ય સામયિકો! બેઠકની સરસ વ્યવસ્થા. વિશાળ બારીઓમાંથી ખંડ ઉજાસભર્યા અને શીતળ. એ મૅગેઝિન્સમાંથી મને હાઉસહોલ્ડ ટીપ્સ પણ મળતી (ગુલાબના છોડને કેવી રીતે ઉછેરશો?).\nમુંબઈ સમાચારમાં જતી ત્યારે દારૂવાલાસાહેબને અચૂક મળતી. મિલનસાર, હસમુખા અને વિદ્વાન. પપ્પાની સાગરકથાઓનાં ચાહક.\nમુંબઈ સમાચારમાં દર રવિવારે નવલિકા પ્રગટ થતી, મને પણ આમંત્રણ નવલિકા લખો! કંઈ જુદું કરવાનાં ઉત્સાહમાં મેં વાર્તા લખી, ‘ચમન’.\nકિશનસિંહ ચાવડાનું ‘અમાસના તારા’ કૉલેજમાં ભણી હતી. મને ખૂબ પ્રિય. ચાવડાની રંગદર્શી શૈલીમાં કોઈ વાર્તા લખી હતી જે પ્રગટ થઈ. ‘અમાસના તારા’માં ‘અમૃતા’ મારી મનગમતી વાર્તા. ત્યારે એક વાત સમજાઈ હતી, હૃદયને સીધું સ્પર્શે એવું સર્જન હોવું જોઈએ.\nછૂટીછવાઈ ચારપાંચ વાર્તાઓ લખી, હું હજી સમયની ખાલી શીશીમાં રેતી ભરવાની કોશિષ કરતી હતી.\n‘અખંડઆનંદ’ માટે વાર્તા લખી અને સૂબેદારસાહેબને આપવા ગઈ. અત્યંત વ્યસ્ત તોય મને અંદર બોલાવી, ત્યારે જ નજર ફેરવી કહે, ઓકે. રાત્રે હોંશભેર મહેન્દ્રને કહ્યું. એમણે કહ્યું, વાર્તા સીધી તંત્રીને મોકલવી જોઈએ. પછી બીજી ત્રણચાર પણ ત્યાં જ છપાઈ.\nએક બપોરે કશું કરવાનું નહોતું. કંટાળી ગઈ. હું ‘ખૂની ખોપરી’ કે ‘ભેદી સંદૂક’ પ્રકારનું કશુંક વાંચી રહી હતી. એકદમ સામાન્ય સ્તરની નૉવેલ, કોણ જાણે હાથમાં આવી ચડી હતી! મેં પુસ્તક ફેંક્યું એ ક્ષણે (દિગ્દર્શકની ક્યુની જેમ મહેન્દ્રની એન્ટ્રી) મહેન્દ્રે દાખલ થતાં કહ્યું, આજે મિજાજ બરખિલાફ!\nમેં રિસામણી ઢબે કહ્યું : `એકદમ બેકાર પુસ્તક છે.’\n`તો તું સરસ નૉવેલ લખ ને!’\nહું નવાઈ પામી ગઈ. વ્હોટ અ જોક!\nપણ મહેન્દ્ર ગંભીર હતા, ઑફિસેથી સાંજે ઘરે આવતા એ ફૂલસ્કેપની થપ્પી લઈ આવેલા અને પારકર પેન, ખડિયો.\n`તું ખરેખર સારું લખી શકીશ. જસ્ટ ટ્રાય.’\nફરી બીજે દિવસે બપોર મોં ફાડીને ઊભી રહી. કોરા કાગળ લોભામણા લાગતા હતા. મહેન્દ્ર કહે છે, જસ્ટ ટ્રાય. તો વ્હાય નોટ! હાથમાં પેન લીધી, શું લખું? નવલકથા કેમ લખાય? એક પ્લોટ જોઈએ. લાંબી વાર્તાનો પ્લોટ કેવી રીતે સૂઝે?\nકૉલેજકાળમાં પપ્પાએ અંગ્રેજી સુધારવા પેરીમેસન, આગાથા વાંચતા કરેલા તો મર્ડર મિસ્ટરી લખું. પણ એ માટે ખૂન થવું જરૂરી છે, પણ કોનું, ક્યાં, કોણ, કેવી રીતે એમાંથી કોઈ પ્રશ્નોના જવાબ મને ખબર ન હતા. મુંબઈથી દિલ્હી દહેરાદૂન એક્સ્પ્રેસનાં ફર્સ્ટક્લાસ કમ્પાર્ટમેન્ટમાં મારો ડિટેક્ટિવ વિશ્વનાથ મુસાફરી કરે છે, (ઑફકૉર્સ ટોલ, ડાર્ક ઍન્ડ હૅન્ડસમ.) એની સાથે બીજા પાંચ મુસાફરો છે. રહસ્ય ઘેરું કરવા એમાંથી એકનું ખૂન થાય છે.\nરોજ લખવા બેસું અને આગળ વાર્તાની ઘડ કેમ બેસાડવી? રોજ એક પ્રકરણ લખું, જવાબો શોધતી જાઉં. પેરીમેસન જેવો એક કોર્ટરૂમ ડ્રામા છેલ્લે.\nPerry Mason : TV Series 1957–1966\nપેન બંધ કરતાં, કાગળની થપ્પી જોઈ ખુશ. પણ શીર્ષક કેમ અપાય એની સમજ ન પડી.\n‘જન્મભૂમિ’માં વેણીભાઈ પાસે ગઈ. નવલકથા લખી છે જાણી રાજી થતાં પૂછ્યું : `શું શીર્ષક?’ મેં કહ્યું : `તમે કહો તે.’ એમણે આંખ બંધ કરી, `થોડો પ્લોટ કહી જા.’\nમેં કહ્યું : `છ મુસાફરો ટ્રેનમાં મુસાફરી કરે છે, એકનું ખૂન થાય છે પછી…’\nએમણે તરત આંખ ખોલી, `આ રહ્યું તારું શીર્ષક, ‘પાંચને એક પાંચ’. છ હતા એમાંથી એકનું મૃત્યુ એટલે આ શીર્ષક.’ પાછું શીર્ષકમાં પણ રહસ્ય.\nતરત ‘નવભારત સાહિત્ય મંદિર’માં ધનજીભાઈ પાસે ગઈ. શૈશવથી એમને ઓળખું. અમે અમદાવાદ ગૂર્જર પ્રકાશનના શંભુકાકા-ગોવિંદકાકાને ત્યાં જતાં ધનજીભાઈ-ભોગીભાઈ એમના કુટુંબી. અમારે પણ એવો જ સંબંધ બંધાયો. એમણે મુંબઈમાં પ્રકાશન વ્યવસાય શરૂ કર્યો, તેમને મળવા જતી, અમે અડધી અડધી ચા પીતા. એમને મેં મેટર આપ્યું, એમણે કહ્યું, સામાજિક નવલકથા લખો તો સારું.\nફરી એક નવું કામ. ચૅલેન્જ. ફરી પ્રશ્ન. સામાજિક કથામાં શું લખવું? કેવી વાર્તા હોય? એ પણ લાંબી લેખણે લખવાની. લખવા બેઠી, મથામણમાં યાદ આવ્યું, બા સાથે જૈમિની વગેરે સ્ટુડિયોની દક્ષિણ ભારતની ફિલ્મો જોયેલી ‘ઘરસંસાર’ ટાઇપની. મેં શેઠાણી, મુનીમજીની દીકરી પુત્રવધૂ બને, સહુની સેવા કરે, સુધારે… અદ્દલ અત્યારની ટી.વી. સિરિયલ!\nશીર્ષક માટે ફરી અટકી. હસ્તપ્રત લઈ ધનજીભાઈ પાસે ગઈ. એમણે કહ્યું, શીર્ષક વિનાની નવલકથા? ‘નવભારત’માં મડિયાની બેઠક. એમણે મારા હાથમાંથી હસ્તપ્રત લઈ, તરત પહેલે પાને લખ્યું, ‘શ્રાવણ તારાં સરવડાં’. લે, આ તારું શીર્ષક.\nહું તો છક્ક! ઇન્સટન્ટ કૉફીની જેમ ઇન્સટન્ટ ટાઇટલ! એમણે સોનેરી શીખ આપી, જ્યારે શીર્ષક ન સૂઝે ત્યારે એક જનરલ ટાઇટલ એવું આપી દેવું જે વાર્તામાં ચપોચપ બેસી જાય. અમે ખડખડાટ હસી પડ્યાં.\nલેખક તરીકે આ મારી પહેલી જ નવલકથા અને એની પર મડિયાના હસ્તાક્ષરની મહોર! પપ્પા તો ત્યારે ન હતા, પણ પિતાતુલ્ય પ્રતિષ્ઠિત સર્જકના આ આશીર્વાદ.\nઅનેક પ્રસંગોની જેમ આ પણ યોગાનુયોગ.\nઆમ તો મડિયા સાથે જુદો જ સંબંધ બંધાયો હતો. મડિયા એકદમ દિલદાર અને હસમુખા.\nએ સમયમાં યુવા વાર્તાકારોનું એક જૂથ હતું. મડિયા તેમના મિત્રગુરુ. રાહબર. નવોદિતો વચ્ચે સર્જકતાનો મુગટ પહેરે નહીં.\nએ સમયે મુશાયરાઓનો દોર. ગદ્યસાહિત્યના કાર્યક્રમ લગભગ નહીંવત્. કોઈ જ્ઞાતિ કે મંડળ, સંસ્થામાં ડીબેટ જેવો પ્રોગ્રામ ગોઠવાતો. તરફેણ અને વિરુદ્ધમાં શીઘ્રવક્તાઓ જોરદાર દલીલો કરે, લડે એવો તખ્તો ગોઠવાતો. મનોરંજનનો આમ તો મામલો. કવરની જગ્યાએ ચાનાસ્તો અને ભરપૂર આનંદ.\nઆ ડીબેટમાં મડિયા મને સામેલ કરતા. મહિલા હું રોકડી એક. લેખિકા તો નહીં, પણ નાટક જેવો જોરદાર પર્ફોર્મન્સ પછી ચંદુલાલ સેલારકાને ત્યાં લાડુની જયાફત. એટલે મડિયાએ મારી પહેલી નવલકથા હાથમાં લીધી ત્યારે ખૂબ ખુશ હતા.\nધનજીભાઈએ મેટર તો લીધું, પણ અમારાં બંને પાસે પ્રકાશનના પૈસા નહીં. એમનો નવો જ વ્યવસાય અને અમારો ઝીરો બૅંક બૅલેન્સ સાથે નવો સંસાર. પણ મહેન્દ્ર કૃતનિશ્ચય. એણે મિત્રો પાસેથી જાહેરખબર લીધી અને 1000 રૂપિયા રોકડા ધનજીભાઈને આપ્યા. મારી પ્રથમ આવૃત્તિ પાછળ જાહેરખબર સાથે છપાઈ. મારું પ્રથમ પુસ્તક મહેન્દ્રએ મને આપેલી સુંદર ભેટ.\nગુજરાતનાં કોઈ અખબારે શ્રાવણ… માટે બે સારા અક્ષર લખ્યા, ધનજીભાઈએ વેચાણથી થોડા રૂપિયા આપ્યા. હિંમત આવી.\n‘પાંચને એક પાંચ’ લઈ આર. આર. શેઠ પ્રકાશનના ભગતભાઈને મળી.\nપપ્પાના પ્રકાશક તરીકે એમના પિતા અને ભગતભાઈને ઓળખું. એમને હસ્તપ્રત આપી, એમણે રસ દાખવ્યો, બે દિવસમાં જવાબ આપ્યો.\nચા પીતાં મેં સહજભાવે પૂછ્યું, હમણાં શું નવું છે – એવા મતલબનું કશુંક. એમણે થોડા યુવા વાર્તાકારોનાં નામ કહ્યા, બારેક જેટલા. એમની સાથે કૉન્ટ્રેક્ટ કર્યો છે. હું નવાઈ પામતી બોલી, આમાં એક પણ લેખિકાનું નામ નથી? એમનો જવાબ, મને કોઈ લેખિકા ખાસ દેખાતી નથી.\nલો, હું સામે બેઠી છું ને! એક નવલકથા જમા ખાતે, બીજી તમારા હાથમાં છે. વ્હોટ ડુ યુ હેવ ટુ સે?\nએમણે એક કૉન્ટ્રેક્ટ મારા હાથમાં મૂક્યો. (આજે પણ મારી પાસે છે.) એમાં વર્ષમાં એક નવલકથા આપવાની અને છાપેલા પાના દીઠ એક રૂપિયો એ બે મુખ્ય વાત હતી. એમણે કહ્યું, આ કૉન્ટ્રેક્ટ બધા સાથે કર્યો છે. તમે વિચારજો.\nમેં નજર ફેરવી ત્યાં જ સહી કરી આપી. ઈલા માટે પણ એક કૉન્ટ્રેક્ટ લઈ લીધો. એણે પપ્પાની અધૂરી નવલકથા પૂરી કરી હતી અને ‘નવનીત’ માટે અનુવાદ વગેરે કરતી હતી. તેને મેં સરપ્રાઇઝ ગિફ્ટ આપી.\nમેં ફુલાતાં ફુલાતાં મહેન્દ્રને કૉન્ટ્રેક્ટ આપ્યો. એણે કહ્યું, તારે વર્ષમાં એક નવલકથા આપવાની. આ તો બહુ સરસ. અમે બંને એ ખુશીમાં, બાજુમાં જ ખૂલેલી સાઉથ ઇન્ડિયન રેસ્ટોરામાં ગયાં. હજી ઇડલી-ઢોંસા નવી વાનગી હતી. ઉપર મઘઈ જોડી પાનનું સેલિબ્રેશન.\nહવે એક નવી નવલકથા. પણ શું લખું? સસ્પેન્સ સ્ટોરી તો નહીં, તો? અચાનક વિચાર આવ્યો, અપરાધી તો કઠેડામાં ઊભો રહે છે, પણ ન્યાયાધીશ, સહુનો ન્યાય કરનાર સ્વયં કઠેડામાં ઊભો રહે ત્યારે? આખરે એ પણ છે તો છે હાડચામનો માણસ જ ને!\nઆ વિચાર મનમાં ઘૂંટાતો રહ્યો અને લખવા બેસતાં પૂણીમાંનાં તારની જેમ કંતાતો ગયો. રોજ વાર્તા લખાતી ગઈ. ક્યાંક અટકું, બીજે દિવસે આપોઆપ પેન ચાલે.\nનવલકથાના ડ્રાફ્ટ વિશે કશી સમજણ ન હતી. ઘણી વાંચી હતી, પણ વાંચવું અને લખવું બે અલગ જ વાત છે. પણ એટલું સમજાયું હતું, વાર્તારસ જળવાવો જોઈએ અને નાટકમાં જેમ પરકાયા પ્રવેશથી પાત્રોનાં વિવિધ ભાવો અનુભવતી હતી એમ પાત્રોનાં મનોજગતમાં પણ ડોકિયું કરવું જોઈએ.\nજોકે એવી સભાનતા ન હતી, પણ લખતાં લખતાં પાત્રોનાં મનોભાવ આવતા ગયા. કથાસંઘર્ષ સાથે સંવાદો પણ ગૂંથાતા આવે અને નાટકની જેમ દૃશ્ય રચાતું આવે.\nએક મહિનામાં તો નવલકથા લખી અને મડિયાની સ્ટાઇલમાં પહેલે પાને મેં જ શીર્ષક લખ્યું, ‘તિમિરના પડછાયા’. ક્યારેક એક ભૂલનો પડછાયો સમગ્ર જીવન પર કેવો લંબાતો હોય છે!\nહું હજી લખતાં લહિયો થઈ રહી હતી, પણ મારી અંતિમ ઓળખ એક સર્જકની હશે એની મને હજી કલ્પના ન હતી. 1969માં ‘પાંચને એક પાંચ’ અને તરત જ ‘તિમિરના પડછાયા’ પ્રકાશિત થઈ હતી. મેં ઉત્કૃષ્ટ નવલકથાઓનું નાટ્યરૂપ ભજવ્યું હતું, તે માટે નવલકથાઓ વારંવાર વાંચી હતી જેથી સમગ્ર કૃતિનો માહોલ આત્મસાત્ કરી એમાં પાત્રનું સ્થાન શું છે તે સમજી શકું તે ઉપરથી મને એવું સમજાયું કે આ નવલકથામાં સર્જકતાનો ઉન્મેષ હું કંઈક અંશે પ્રગટાવી શકી છું.\nમારા આશ્ચર્ય વચ્ચે એક ગુજરાતી નિર્માતા અમદાવાદથી મારું ઘર શોધતા આવ્યા, ‘તિમિરના પડછાયા’ પરથી ગુજરાતી ફિલ્મનો કૉન્ટ્રેક્ટ લઈને. સહી કરતાં એમણે 5000 રૂપિયાનો ચેક મારા હાથમાં મૂક્યો. આટલી રકમ એકસામટી પહેલીવાર હાથમાં કોઈએ મૂકી! મારી પાસે હજી એ કૉન્ટ્રેક્ટ છે, પણ એમાં ફિલ્મનું નામ નથી, મેં જોઈ પણ નથી.\nપછી તો એ નવલકથા પોતાની કેડી સ્વયં કંડારતી ચાલી. મુંબઈમાં પદ્મારાણીની મુખ્ય ભૂમિકામાં ‘આતમદીપનાં અજવાળાં’ને નામે તેનાં ઘણાં શો થયાં.\nદૂરદર્શન પર પણ રજૂ થયું, અરવિંદ જોષીનું દિગ્દર્શન. દેશમાં પણ તેનાં જુદાં જુદાં શહેરોમાં શો થયા. વસ્તુ એવું સર્વકાલીન કે પદ્માબહેને 1970માં ભજવ્યું અને 1998-99ની આસપાસ ફરી ‘ધર્મયુદ્ધ’ નામે એના લંડનમાં શો કર્યા.\n2022માં પણ સ્વબળે એ ટી.વી. સિરિયલ અને હવે વેબસિરિઝની સર્કિટમાં ઘૂમી રહી છે અને આવૃત્તિઓ થતી રહે છે.\nક્યારેક ને ક્યારેક મને પ્રશ્ન પુછાતો રહે છે, તમે રંગમંચ કેમ છોડી દીધો?\nમુશ્કેલ પ્રશ્ન છે. વિચારપૂર્વક જીવનનો નકશો દોરી એની રેખાએ રેખાએ ચાલતા રહેવું બહુધા શક્ય નથી હોતું. નિયતિ આંગળી પકડી તમને બીજા જીવનપથ પર દોરી જતી હોય છે અને હા, જીવન પણ કેલિડોસ્કોપની જેમ કેટલી અવનવી મોહક આકૃતિઓ સર્જતું રહે છે!\nસમયની રૂખ બદલાતી હતી, સાથે રંગભૂમિનો ચહેરો પણ. મેં જે સંસ્થામાં સુંદર અને ક્લાસિક નાટકો ભજવ્યાં હતાં એ સંસ્થા પર ધીમે ધીમે પડદો પડી ગયો હતો, અનેક નાટ્યજૂથો ધમધમી ઊઠ્યાં હતાં. નાટક હવે પ્રૉફેશન બની રહ્યું હતું.\nરંગમંચ પણ કરવટ બદલી રહ્યું હતું. નાટકનું ક્લેવર, અર્થશાસ્ત્ર અને પ્રેક્ષકોની રુચિમાં પણ ઘણું પરિવર્તન આવ્યું હતું. દરેક યુગની સમાપ્તિ સાથે નવા યુગનું પ્રભાત ઉદય પામે છે. થિયેટર અવેતનમાંથી સવેતન બન્યું હતું. નાનામોટા કવર મળતા હતા, છતાં દિવસે વ્યવસાય કે નોકરી અને મોટે ભાગે સાંજે રિહર્સલ્સ.\nએ દરમ્યાન હું લખી રહી હતી. મારાં પુસ્તકો પ્રગટ થતાં વેંત ફિલ્મ અને નાટકો બની રહ્યાં હતાં, પ્રશંસા પામ્યાં હતાં. 1969માં માધવી અને 1970માં શિવાનીનો જન્મ. માતૃત્વ અને સંસારની જવાબદારી હતી.\nમુંબઈ દૂરદર્શન શરૂ થયું હતું, ત્યાં પણ કામ કરતી હતી. મારી નવલકથાઓનું ટી.વી. પ્લે અન્ય લેખકોની કૃતિનાં પટકથા-સંવાદોનું કામ સામે ચાલીને, આગ્રહથી મળતું હતું. નવા માધ્યમમાં કામ કરવાની તક મળતી હતી.\nમેં તો મારા જીવનનો નકશો દોર્યો હતો પણ નિયતિએ મને દિલ્હી ડેલે હાથ દઈ અને પાછી વાળી હતી. મારા હાથમાં અચાનક પેન મૂકી હતી.\nહવે હું પાત્રોનું સર્જન કરતી હતી. તખ્તા પરથી ઊતરી હું ઘૂઘવતાં માનવમહેરામણમાં ભળી ગઈ હતી. પ્રવાસો કરતી હતી, અનેક કાર્યક્રમોમાં જતી હતી. લેખન એક એવું કામ હતું જે હું ઘરે રહીને કરી શકતી હતી અને છતાં વર્કિંગવુમન હતી. નાટક પ્રૉફેશનલ થતા હતા, મુંબઈ અને બહારગામનાં શો થતા હતા. તેનાં સ્થળ સમય તો નિશ્ચિત જ હોય ને! એ બધા સાથે હું કદમ મિલાવી ન શકી હોત.\nહા, કોઈ સરસ ફિલ્મ કે નાટક જોઉં ત્યારે ક્યારેક મનમાં ઊંડે ઊંડે ઝીણી ફાંસ ક્યાંક ચૂભતી, પણ વહેલી સવારે લખવા બેસું ત્યારે નવા નવા વિષયો વિશે વિચારું અને કોરા શ્વેત કાગળો પર અક્ષરો ઊઠે, કાગળનો સ્પર્શ, ફરફરાટ મારી આંગળીને ટેરવે ફૂટે એ મેજિક અને થ્રીલ મને સ્પેલબાઉન્ડ કરી દે.\nઆજે પણ એ ક્ષણ યાદ છે, પપ્પાના મૃત્યુ પછી અચાનક સામે ચાલીને તરત મને લખવાનું કહેણ મળ્યું. પિતાએ અગોચર ભૂમિમાંથી આશીર્વાદ મોકલ્યા અને મારા હાથમાં પેન મૂકી!\nઆજે પણ એનો જવાબ ખબર નથી.\nAatmakatha nahi ek Navalkatha j vanchi rahya chhie very 👍👍\n” સ્વીકારની ભૂમિકાએ સખ્ય માણવું એકમેકને દોષ આપ્યા વિના, એ જ સુખની સોનેરી કૂંચી.”✔\nવર્ષાબેન પોતાના જીવનના રંગમંચ પર બદલાતાં દ્રશ્યો ત્રીજી વ્યકિત બનીને તટસ્થ રહીને રજૂ કરી રહ્યા છે.\nએક ખાલીપા પછી લેખન હાથમાં આવ્યું તેની વાત ખૂબ ગમી..પ્રેરણા આપે એવી વાત છે…


Health benefits of monk fruit|ખાંડથી 300 ગણું વધારે ગળ્યું છે આ ફળ, તો પણ ડાયાબિટીસના દર્દીઓ માટે છે વરદાન, જાણો ફાયદા\nHealth benefits of monk fruit\nખાંડથી 300 ગણું વધારે ગળ્યું છે આ ફળ, તો પણ ડાયાબિટીસના દર્દીઓ માટે છે વરદાન, જાણો ફાયદા\nDec 06, 2018, 10:54 AM IST\nહેલ્થ ડેસ્ક: બીમારીઓ વખતે ડોક્ટર દવાઓ આપવાની સાથે તાજાં ફળો ખાવાની પણ સલાહ આપે છે. તેનાથી શરીર માટે જરૂરી પોષક તત્વો મળી રહે છે અને બીમારીઓ પણ છૂમંતર થઈ જાય છે. પણ જો ફળો ગળ્યા હોય તો ડાયાબિટીસના દર્દીઓ તેને ખાઈ શકતા નથી, પણ હવે મોન્ક ફ્રૂટ આ સમસ્યાને દૂર કરી શકે છે. આ ફળની ખાસિયત છે કે તે ખાંડથી 300 ગણું વધારે ગળ્યું હોવા છતાં શુગર ફ્રી છે અને ડાયાબિટીસના દર્દીઓ પણ તેને ખાઈ શકે છે.\nડાયાબિટીસના દર્દીઓ પણ ખાઈ શકે છે\nઆ ફળ માત્ર ચીનમાં જ મળે છે, પણ હવે ભારતમાં પણ તેની ખેતી શરૂ થઈ ગઈ છે. તેને સીએસઆઈઆર-આઈએચબીટી ઈન્સ્ટીટ્યૂટે પાલમપુરે તૈયાર કર્યું છે. ખાસ વાત તો એ છે કે મોન્ક ફ્રૂટથી બનેલી વસ્તુઓ અથવા ખાંડને ડાયાબિટીસના દર્દીઓ પણ ખાઈ શકે છે. ચીનમાં મળતાં મોન્ક ફ્રૂટના છોડને દેશમાં પહેલીવાર ઉગાડવામાં આવ્યો છે. જોકે હવે પાલમપુરમાં સીએસઆઈઆર અને એનબીપીજીઆર દ્વારા પરવાનગી મળ્યા બાદ છોડને મોટાં સ્તર પર તૈયાર કરવામાં આવી રહ્યો છે.\nતે સ્વીટ હોવા છતાં નુકસાનકારક નથી\nમોન્ક ફ્રૂટના ફળમાંથી મળતાં મોગરોસાઈડ તત્વથી સ્વીટનેસ માટેનો નવો વિકલ્પ તૈયાર કરવામાં આવ્યો છે. જે ખાંડની તુલનામાં 300 ગણું વધારે ગળ્યું છે. આમાં એમિનો એસિડ, ફ્રક્ટોઝ, ખનિજ અને વિટામિન સામેલ છે. ખાસ વાત એ છે કે પીણાંઓ, પકાવેલાં અને બેક્ડ ખોરાકમાં પ્રયોગ કરવા છતાં પણ તેની સ્વીટનેસ બરકરાર રહે છે.\nઆ ફળની ડિમાન્ડ છે વધારે\nકૃષિ વૈજ્ઞાનિકોનું કહેવું છે કે આ છોડની મદદથી ખેડૂતોની આવકમાં વધારો થશે. એવી સંભાવના છે કે ખેડૂતોની હાલની આવક પ્રતિ હેક્ટર 40 હજાર થાય છે જે મોન્કની ખેતીથી વધીને દોઢ લાખ રૂપિયા પ્રતિ હેક્ટર થઈ જશે. આ ફળની ખેતી ખેડૂતો સુધી પહોંચાડવામાં સીએસઆઈઆર કામ કરી રહ્યું છે કારણ કે આ ફળની ડિમાન્ડ તેના ગુણોને કારણે વધુ છે એટલે ખેડૂતોને આર્થિક રીતે મજબૂત બનાવવામાં તે મહત્વની ભૂમિકા ભજવશે.\nગેસ અને વાયુની સમસ્યા માટે અતિકારગર છે આ 10 ઉપાય, ફટાફટ મળશે આરામ\nરસપ્રદદિવસની 10 ઈન્ટરેસ્ટિંગ સ્ટોરીઝ


Chicken Tikka recipe by Zareena Siraj in Gujarati at BetterButter\nહોમ પેજ / રેસિપી / ચિકન ટિક્કા\nહડ્ડી વગરનું ચિકન - 250 ગ્રામ\nશિમલા મરચું (ચોસલા) -2નંગ\nડુંગળી (ચોસલા) -2નંગ\nટામેટા (ચોસલા) -2નંગ\nધાણાનો પાવડર - 1 મોટી ચમચી\nઆદુ અને લસણની પેસ્ટ - 1 મોટી ચમચી\nલાલ મરચું - 1 મોટી ચમચી\nહળદર - એક મોટી ચમચી\nજીરા પાવડર - 1 નાની ચમચી\nગરમ મસાલાનો પાવડર - 1/2 નાની ચમચી\nદહીં - 1 કપ\nલીંબુનો રસ -2મોટી ચમચી\nચિકનના ટુકડાને બરાબર ધોઇને સાફ કરો. એક બાજુએ મૂકી દો.\nએક વાટકામાં, દહીં, લાલ મરચું, ધાણાનો પાવડર, હળદર, ગરમ મસાલો, જીરા પાવડર, લીંબુનો રસ, કોથમીર, મીઠું, આદુ અને લસણની પેસ્ટને બરાબર ભેળવીને મિશ્રણ બનાવો.\nઆ મિશ્રણને ચિકન, ટામેટા, શિમલા મરચું અને ડુંગળીના ટુકડાઓ પર નાખો અને હાથથી બરાબર ભેળવો, જેથી બધુ એકબીજા સાથે સારી રીતે મિશ્રિત થઈ જાય.\nદરમિયાનમાં 30 મિનિટ સુધી વાંસની સળીઓને પાણીમાં બોળી રાખો. હવે મેરિનેટ કરેલ ચિકન, શિમલા મરચું, ટામેટા અને ડુંગળીને એક-એક કરીને વાંસની સળી પર પરોવી લો.\nજ્યાં સુધી બધા ટુકડા સળી પર ન પરોવાય જ્યાં ત્યાં સુધી આમ કરતા રહો.\nઑવનને 200 ડિગ્રી તાપમાને પહેલાથી ગરમ રાખો અને ચિકનવાળી વાંસની સળીઓને 30-40 મિનિટ સુધી ગ્રીલ કરો. (કૃપા કરીને સળીએનો સૌથી ઉપરના રૅક પર કે જે કોઇલની સૌથી નજીક હોય તેની પર રાખો).\nતેલ લગાવો અને સળીઓને ફેરવતા રહો જેથી બધી બાજુઓ બરાબર રીતે શેકાય.\nથઈ જાય ત્યારે, તેને એક પ્લેટમાં કાઢો અને ફુદીનાની ચટણી સાથે તેનો આનંદ લો.\nહરીયાળી પનીર ટિક્કા\nમેથી મુઠીયા ટીક્કા\nપનીર ટીક્કા પરાઠાઝા\nવેજ તંદૂરી ટીક્કા\nZareena Siraj સામગ્રી\nચિકન ટિક્કા - સમીક્ષાઓ


Earn Money: Invest just Rs 10000 and earn Rs 30000 per month in pickle business, know how – News18 Gujarati\nHow to start small business at home: જો તમે કોઈ નવો બિઝનેસ શરૂ કરવાનો પ્લાન કરી રહ્યા છો, તો અથાણાનો બિઝનેસ કરીને સારી કમાણી કરી શકો છો\nભોજનની સાથે સાથે જો અથાણું હોય તો ભોજનના સ્વાદમાં વધારો થઈ જાય છે. અથાણા વગર જમવાનું પણ અધૂરું લાગે છે. ત્યારે અથાણા બનાવવાનો બિઝનેસ બારેમાસ થઈ શકે છે. જો તમે કોઈ નવો બિઝનેસ શરૂ કરવાનો પ્લાન કરી રહ્યા છો, તો તમે અથાણાનો બિઝનેસ (Pickle Business) કરીને સારી કમાણી કરી શકો છો. અથાણા બનાવવાના બિઝનેસ (Business Idea)ની શરૂઆત ઘરેથી થઈ શકે છે. ધીરે ધીરે તમારો બિઝનેસ આગળ વધે તો તમે તમારો બિઝનેસ વધુ વિસ્તારિત કરી શકો છો. આ બિઝનેસની શરૂઆત કેવી રીતે કરી શકાય છે, અહીં તેની જાણકારી આપવામાં આવી છે.\nરૂ. 10 હજારમાં શરુ કરો બિઝનેસ\nતમે ઘરેથી અથાણા બનાવવાના બિઝનેસની શરૂઆત કરી શકો છો. આ બિઝનેસની શરૂઆત રૂ. 10 હજારથી કરી શકાય છે. આ બિઝનેસથી તમે રૂ. 25થી 30 હજારની કમાણી કરી શકો છો. આ કમાણી તમારી પ્રોડક્ટની ડિમાન્ડ, પેકિંગ અને એરિયા પર નિર્ભર કરે છે. તમે અથાણાને ઓનલાઈન હોલસેલ અને રિટેલ માર્કેટમાં વેચી શકો છો.\n900 વર્ગફૂટનો એરિયા હોવો જોઈએ\nઅથાણા મેકિંગ બિઝનેસ માટે 900 વર્ગફૂટનો એરિયા હોવો જરૂરી છે. અથાણા બનાવવા, સૂકવવા અને પેકિંગ માટે ખુલ્લી જગ્યાની જરૂરિયાત રહે છે. અથાણું લાંબા સમય સુધી બગડે નહીં તે માટે અથાણુ બનાવતા સમયે સાફસફાઈ રાખવી ખૂબ જ જરૂરી છે.\nઅથાણાના બિઝનેસમાં કેટલી કમાણી થઈ શકે છે\nઅથાણું બનાવવાના બિઝનેસમાં રૂ. 10 હજારનો ખર્ચ કરીને તેનાથી બમણી કમાણી કરી શકાય છે. બિઝનેસની શરૂઆતમાં ખર્ચ કરેલ રકમ વસૂલ થઈ જાય છે, ત્યારબાદ આ બિઝનેસમાં ખૂબ જ નફો કમાઈ શકાય છે. આ નાનકડા બિઝનેસમાં મહેનત કરીને અને નવા નવા પ્રયોગ કરીને આ બિઝનેસને વિસ્તારિત કરી શકાય છે. આ બિઝનેસમાં તમે દર મહિને નફો કમાઈ શકો છો અને નફામાં વૃદ્ધિ પણ થઈ શકે છે.\nઆ પણ વાંચો, Gold Silver Price Today: સોના અને ચાંદીના ભાવમાં થયો ફેરફાર, જાણો આપના શહેરના રેટ્સ\nઅથાણા બનાવવાનું લાયસન્સ કેવી રીતે મળે છે\nઅથાણા બનાવવાના બિઝનેસ માટે લાયસન્સની જરૂરિયાત હોય છે. બિઝનેસ શરૂ કરવા માટે ફૂડ સેફ્ટી એન્ડ સ્ટાન્ડર્ડ ઓથોરિટી (FSSAI) પાસે લાયસન્સ મેળવવાનું રહે છે. આ લાયસન્સ મેળવવા માટે ઓનલાઈન ફોર્મ ભરીને અરજી કરી શકાય છે.\nTags: Earn Money Tips, How to earn money, Pickle Business Earn Money, Pickle Business Investment, Pickle Business Profit


reliance Industries RIL Q4 profit more than doubles posts record annual profit ap– News18 Gujarati\nCompany Result : રિલાયન્સના નેટ પ્રોફિટમાં 34.8 ટકાનો ઉછાળો, રૂ.7 પ્રતિ શેર ડિવિડન્ડની જાહેરાત\nરિલાયન્સ પ્રમાણે ગત વર્ષની તુલનાએ આ વર્ષની ચોથા ત્રિમાસિક ગાળમાં 108.4 ટકાની વૃદ્ધી જોવા મળી છે. ગત વર્ષ એટલે કે 2020ના ત્રિમાસીકમાં કોવિડ-19 મહામારીને રોકવા માટે લોકડાઉન આપવાના કારણએ 6,348 કરોડ રૂપિયાનો ફાયદો થયો હતો.\nનવી દિલ્હીઃ દેશની સૌથી મોટી કંપનીમાં સામેલ રિલાયન્સ ઈન્ડસ્ટ્રીઝ (Reliance Industries)ના નાણાંકિય વર્ષ 2021-21ના છેલ્લા ત્રિમાસીક ગાળા જાન્યુઆરી-માર્ચ 2021માં 13,227 કરોડ રૂપિાયનો લાભ થયો છે. શુક્રવારે રિલાયન્સ ઈન્ડસ્ટ્રીઝે પોતાના નાણાંકીય પરિણામોની જાહેર કરતા જાણકારી આપી હતી. રિલાયન્સ ઈન્ડસ્ટ્રીએ પ્રતિ શેર7રૂપિયા લાભાંસ આપવાની જાહેરાત કરી છે.\nરિલાયન્સ પ્રમાણે ગત વર્ષની તુલનાએ આ વર્ષની ચોથા ત્રિમાસિક ગાળમાં 108.4 ટકાની વૃદ્ધી જોવા મળી છે. ગત વર્ષ એટલે કે 2020ના ત્રિમાસીકમાં કોવિડ-19 મહામારીને (corona pandemic) રોકવા માટે લોકડાઉન (lockdown) આપવાના કારણએ 6,348 કરોડ રૂપિયાનો ફાયદો થયો હતો. જ્યારે ડિસેમ્બર ત્રિમાસીકમાં 13,101 કરોડ રૂપિયા થયો હતો. વર્ષ પહેલાની તુલનાએ Q4FY21માં ઓપરેટિંગથી સમેકિત રાજસ્વ 154896 કરોડ રૂપિયા મળ્યો છે. જેમાં 11 ટકાની વૃદ્ધી થઈ છે.\nરાજસ્વ 20.6 ટકાથી વધીને 1,01,080 કરોડ રૂપિયા થયો\nકંપનીના ચેરમેન મુકેશ ધીરુભાઈ અંબાણીએ આ અવસર ઉપર કહ્યું કે અમે ઓ2સી અને રિટેલ સેગમેન્ટમાં મજબૂત રિકવરી અને ડિજિટલ સેવાઓના કારોબારમાં મજબૂત વૃદ્ધિ નોંધી છે. ઓઈલ ટૂ કેમિકલના કારોબારના રાજસ્વ 20.6 ટકાનો વધીને 1,01,080 કરોડ રૂપિયા થયો છે. પરિચાલન સ્તર ઉપર આ સેગમેન્ટનો EBITDA 16.9 ટકા વધીને 11,407 કરોડ થયો છે.\nવાર્ષીક નેટ પ્રોફિટ 34.8 ટકાની વૃદ્ધી સાથે 53,739 કરોડ રૂપિયા થયો\nરિલાયન્સ ઈન્ડસ્ટ્રીઝે પોતાની બીએસઈ ફાઈલિંગમાં કહ્યું છે કે ગત વર્ષની તુલનાએ 34.8 ટકાની વૃદ્ધીની સાથે 53,739 કરોડ રૂપિયા વાર્ષિક નેટ પ્રોફિટ નોંધાયો છે. પરિચાનથી 4,86,326 કરોડ રૂપિયાનું રાજસ્વ મળ્યું હતું.\nજ્યારે છેલ્લા વર્ષે આ 6,12,437 કરોડ રૂપિયા હતો. જ્યારે Jio પ્લેટફોર્મનો વાર્ષિક EBITDA 32,359 કરોડ રૂપિયા અને રિલાયન્સ રિટેલ વેંચન્સનો 9789 કરોડ રૂપિયા નોંધાવ્યો છે. જોકે ચાલુ વર્ષ 2021માં અત્યાર સુધી રિલાન્યસ શેરનો કિંમતોમાં2ટકાની વૃદ્ધી થઈ છે. જ્યારે ગત વર્ષ સ્ટોક 39.4 ટકા વધ્યો હતો.


જાપાનમાં શિંઝો આબેનો જોરદાર વિજય, વડાપ્રધાન મોદીએ પાઠવી શુભેચ્છા | DeshGujarat News from Gujarat\nટોક્યો, દેશગુજરાત: જાપાનમાં મધ્ય સત્રની ચૂંટણીમાં વડાપ્રધાન શિંઝો આબેનો જોરદાર વિજય મળ્યો છે. આ વિજયથી આબેને વિશ્વના ત્રીજા સૌથી મોટા અર્થતંત્રને વધુ સંગીન બનાવવા તેમજ ઉત્તર કોરિયા સામેના વલણને કડક બનાવવામાં મદદ મળી રહેશે. મધ્ય સત્ર ચૂંટણીમાં આબેના પક્ષને બે તૃત્યાંશ બહુમતી મળી છે.\nકન્ઝર્વેટિવ મોરચાને જાપાનની સંસદની 465માંથી 311 બેઠકો પર જીત મેળવવામાં સફળતા સાંપડી છે. ભવ્ય જીતને લઈને કન્ઝર્વેટિવ મોરચાએ ઉજવણી કરીને વધાવી હતી. આ સાથે જ વડાપ્રધાન નરેન્દ્ર મોદીએ વડાપ્રધાન શિંઝો આબે ફરીવાર જાપાનના વડાપ્રધાન બનતાં તેમને શુભેચ્છા પાઠવતા ટ્વીટ કરી કહ્યું હતું કે, મારા મિત્રો શિંઝો આબેને ચૂંટણીમાં મોટી જીત હાર્દિક શુભેચ્છા. બંને દેશો વચ્ચેના સંબંધો વધારે સંગીન બનાવવા માટે તેઓ ઉત્સુક છે.\nઆબેની લિબરલ ડેમોક્રેટિક પાર્ટી (એલડીપી)ને નબળા વિરોધ પક્ષનો લાભ મળ્યો છે. તેમની સામેના બે મુખ્ય પક્ષ ગયા અઠવાડિયે જ અસ્તિત્વમાં આવ્યા હતાં. થોડા અઠવાડિયા અગાઉ ટોક્યોના ગવર્નર યુરિકો કોઈકે પાર્ટી ઓફ હોપની સ્થાપના કરી હતી.\nઉલ્લેખનીય છે કે, ભારે વરસાદ અને તોફાની પવન વચ્ચે પણ મોટી સંખ્યામાં જાપાનના લોકો મત આપવા માટે ઉપટી પડ્યા હતા.


મ્યુચ્યુઅલ ફંડ: SIP દ્વારા જોરદાર કમાણી, આ છે આંકડા | Mutual Funds: SIP's huge earnings, these are the statistics - Gujarati Oneindia\nરિટેલ રોકાણકારો મ્યુચ્યુઅલ ફંડમાં રોકાણ કરવા સિસ્ટમેટિક ઇન્વેસ્ટમેન્ટ પ્લાન ( એસઆઈપી) ને પસંદ કરે છે. એસોસિએશન ઓફ મ્યુચ્યુઅલ ફંડ્સ ઈન ઈન્ડિયા (એમ્ફી) ના ડેટા અનુસાર, મ્યુચ્યુઅલ ફંડ ઉદ્યોગએ ચાલુ નાણાકીય વર્ષના પહેલા છ મહિના (એપ્રિલ-સપ્ટેમ્બર) માં એસઆઈપી દ્વારા 49,000 કરોડ રૂપિયાથી વધુ એકત્ર કર્યા છે. જે એક વર્ષ પહેલાંના સમાન સમયગાળા કરતા 11 ટકા વધારે છે. એપ્રિલ-સપ્ટેમ્બર 2018 માં આ આંકડો 44,487 કરોડ રૂપિયા હતો.\nએસઆઈપી મ્યુચ્યુઅલ ફંડમાં રોકાણ કરવાની યોગ્ય રીત\nમ્યુચ્યુઅલ ફંડ ઉદ્યોગે જણાવ્યું હતું કે રિટેલ રોકાણકારો માટે મ્યુચ્યુઅલ ફંડમાં રોકાણ કરવા માટે એસઆઈપી હજી પણ સૌથી યોગ્ય માધ્યમ છે. નવીનતમ માહિતી અનુસાર, 2019-20ના એપ્રિલથી સપ્ટેમ્બરના ગાળામાં એસઆઈપી દ્વારા 49,361 કરોડ રૂપિયાનું રોકાણ કરવામાં આવ્યું છે.\nઆ છે મહિનાના હિસાબથી રોકાણનો ડેટા\nઆ વર્ષે સપ્ટેમ્બર સુધીમાં એસઆઈપી દ્વારા દર મહિને સરેરાશ 8,000 કરોડ રૂપિયાનું રોકાણ કરવામાં આવ્યું છે. છેલ્લા કેટલાક વર્ષોમાં એસઆઈપી દ્વારા રોકાણમાં તેજી જોવા મળી છે. નાણાકીય વર્ષ 2018-19માં એસઆઈપી દ્વારા લગભગ 92,700 કરોડ રૂપિયાનું રોકાણ કરવામાં આવ્યું હતું. આ આંકડો 2017-18માં 67,000 કરોડ રૂપિયાથી વધુ હતો અને 2016-17માં 43,900 કરોડ રૂપિયાથી વધુનો હતો.\nલગભગ3કરોડ એસઆઈપી કાર્યરત છે\nહાલમાં, મ્યુચ્યુઅલ ફંડ કંપનીઓની પાસે 2.84 કરોડ એસઆઈપી ખાતા છે, જેના દ્વારા રોકાણકારો ભારતીય મ્યુચ્યુઅલ ફંડ યોજનાઓમાં સતત રોકાણ કરે છે. આ વર્ષના સપ્ટેમ્બરના અંતે, 44 કંપનીઓવાળા મ્યુચ્યુઅલ ફંડ ઉદ્યોગના સંચાલન હેઠળની સંપત્તિ 25.68 લાખ કરોડ રૂપિયા હતી. એક વર્ષ અગાઉ સપ્ટેમ્બરના અંતે આ આંકડો 24.31 લાખ કરોડ રૂપિયા હતો. મ્યુચ્યુઅલ ફંડમાં રોકાણ કરવા માટે એસઆઈપી દ્વારા રોકાણ કરવાનું શ્રેષ્ઠ માર્ગ માનવામાં આવે છે.\nઆ પણ વાંચો: જો તમારી બેન્ક ડૂબશે, તો સરકાર તરફથી મળી શકે છે2લાખની ગેરેંટી\nમ્યુચ્યુઅલ ફંડ રોકાણ sip money mutual fund investment\nMutual Funds: SIP's huge earnings, these are the statistics


શ્રી શ્રીમદ્દ જયપતાકા સ્વામી મહારાજ, આંતરરાષ્ટ્રીય પરિક્રમા સમૂહને સિમંતિની, સોદંગા પર સંબોધન કરતા, ૨૪ ફેબ્રુઆરી ૨૦૧૮, સવારે ૦૮:૪૨ કલાકે. | Jayapataka Swami\nશ્રી શ્રીમદ્દ જયપતાકા સ્વામી મહારાજ, આંતરરાષ્ટ્રીય પરિક્રમા સમૂહને સિમંતિની, સોદંગા પર સંબોધન કરતા, ૨૪ ફેબ્રુઆરી ૨૦૧૮, સવારે ૦૮:૪૨ કલાકે.\nતો તમે શ્રી શ્રીમદ્દ ભક્તિ ધીર દામોદર મહારાજને સાંભળી રહ્યા છો. તમે બેલપુકુરથી જગન્નાથ મંદિરના માર્ગ પર આગળ વધી રહ્યા છો. આ સ્થળે સિમંતિની દેવીની પૂજા બહુ લાંબા સમયથી થતી આવી છે. આપણે જગન્નાથ મંદિરમાં સિમંતિની દેવી અને ગૌરંગના અર્ચવિગ્રહની પૂજા કરીએ છીએ એટલા માટે આપણે અહિંયા રોકાઈએ છીએ અને બોલીએ છીએ.\nભગવાન શિવ, તેઓ એક દિવસ તેમના ‘દુન્દુભી’ ‘ડમરૂ’ પર “ગૌરાંગ” “ગૌરાંગ” “ગૌરાંગ” “ગૌરાંગ” “ગૌરાંગ” નો જપ કરી રહ્યા હતા. તેઓ હર્ષોન્માદથી નાચી રહ્યા હતા અને પાતાળ લોકમાં ભૂકંપ આવાનું શરૂ થઈ ગયું.” તો સિમંતિની દેવીએ ભૌતિક જગતની માતા હોવાથી, તેમણે વિચાર્યું કે આ મારા પતિનો મહાપ્રલય કરવાનો સમય નથી. તેથી તેઓ ઉપર ગયા અને તેમના પતિને કહ્યું, “સ્વામી! સ્વામી!” અને તેમણે જપ કરવાનું બંધ કરી દીધું. તેમણે કહ્યું,”તમે મારા પરમાનંદમાં વિઘ્ન ઊભો કર્યો છે. હું સર્વોચ્ચ આનંદનો અનુભવ કરી રહ્યો હતો અને તમે તેને રોક્યો છે. સિમંતિની દેવી એ કહ્યું, “મને દુઃખ છે, પરંતુ તમારા નૃત્યથી બ્રહ્માંડ નષ્ટ થઈ રહ્યું છે.” તમે શું જપ કરી રહ્યા છો? તો તેમણે કહ્યું કે, “ગૌરાંગ! ગૌરાંગ! ગૌરાંગ! નું નામ!” “તો તમે મને કેમ કહ્યું નહીં” તેમણે વિચાર્યું, “ભલે, મેં વિચાર્યું હતું કે તમે યોગ્ય નથી” તેમણે કહ્યું. તેથી તેઓ ખરેખર ગુસ્સે થઈ ગયા. “મને વૈષ્ણવીના રૂપમાં ઓળખવામાં આવે છે, મને ભગવતી કહેવામાં આવે છે, તેમે કેવી રીતે કહી શકો કે હું યોગ્ય નથી? હું ભગવાનની શક્તિ છું.” હું આ વિષય પર વધારે નથી બોલતો કારણકે સુબંગ મહારાજ કહી શકે કે સિમંતિની સાથે શું થાય છે.\nઆપણે એક બહુજ આનંદપૂર્ણ સ્થાનમાં છીએ, જ્યાં શિવ અને પાર્વતી હરે કૃષ્ણ મહામંત્રનો જપ કરી રહ્યા છે અને ગૌરાંગના નામનો જપ કરી રહ્યા છે. તેથી તમે બધા બહુ ભાગ્યશાળી છો કે તમારી પાસે આટલા સારા વૈષ્ણવ છે જે તમારી સાથે લીલાઓ વહેંચી રહ્યા છે. અહિંયા તમે શ્રીધર આંગણાને જોઈ શકો છો, કોલાબેચા શ્રીધર, ગૌરાંગે ઘણી વખત તેમની મુલાકાત કરી હતી અને આ જગન્નાથ મંદિર જગન્નાથ પુરીના મંદિરથી અભિન્ન છે. તો જગન્નાથજીના વિગ્રહ તરત જ જવાબ આપે છે. ઘણી લીલાઓ છે કે જે અત્યારે પણ ચાલી રહી છે. હમણાં જ એક મુસ્લિમ મંદિરમાં આવ્યો હતો અને પુજારીએ તેને થોડોક મહાપ્રસાદ આપ્યો. તેણે પ્રસાદને ફેંકી દીધો અને કહ્યું, “હું મૂર્તિઓ નો પ્રસાદ નથી લેતો. પુજારીએ કહ્યું, “તો પછી તમે અહિંયા કેમ આવ્યા છો? આવશો નહિં!” પછી તે જતો રહ્યો. બીજા દિવસે તે આવ્યો અને તેણે પોતાના દંડવત પ્રણામ કર્યા. અને તેણે પૂજારી પાસે પ્રસાદની ભીખ માંગી તો પુજારીએ કહ્યું, “તમે પાગલ છો કે શું? કાલે તમે પ્રસાદને ફેંકી દીધો હતો અને આજે તમે પ્રસાદની ભીખ માંગી રહ્યા છો!” તેણે કહ્યું, “મેં કાલે રાત્રે સપનું જોયું હતું. “સફેદ ચહેરાવાળો એક વ્યક્તિ, તેણે મને ગળાથી પકડી લીધો, તેણે કહ્યું, “હું તને મારી નાખવા ઇચ્છુ છું, તેં મારા ભાઈના પ્રસાદને ફેંકી દીધો.” અને પીળા ચહેરાવાળી એક સ્ત્રી, તેણે કહ્યું, “તેને પકડો! તેને પકડો!” પરંતુ કાળા ચહેરાવાળો અને મોટા સ્મિતવાળો એક વ્યક્તિ, “અરે તેને જવા દો! તેનો પહેલો અપરાધ અને તે વધારે ખરાબ નથી!” પછી તેણે કહ્યું, “હું માનું છું! માનું છું! માનું છું!” અને એટલા માટે તે ભગવાન જગન્નાથ, બળદેવ અને સુભદ્રાનો ભક્ત બની ગયો. આવી અનેક લીલાઓ થઈ છે. તો આમાંથી થોડીક લીલાઓ, તમે જનનિવાસ પ્રભુ પાસેથી સાંભળી શકો છો.\nઆજની રાત્રી અનુભૂતિની રાત્રી છે. આપણે આગળ વિચારીએ છીએ, તમને શું અનુભૂતિ થઈ છે, તમે કોને ધન્યવાદ આપવા ઇચ્છો છો અને વર્ગના વિશે તમને શું પસંદ આવ્યું, આપણે શું સુધારો કરી શકીએ છીએ, તમારી શું અનુભૂતિ હતી. આ બહુ દિલચસ્પ છે, આપણી પાસે વિભિન્ન મહાદ્વીપોના લોકો છે અને પ્રત્યેક કંઈક કહી શકે છે. અને વરિષ્ઠ ભક્તોમાંથી કોઈએ આવું જોઈએ અને અનુભૂતિને સાંભળવી જોઈએ.\nનવદ્વીપ મંડળ પરિક્રમ્મામાં તમારી સહભાગીતા માટે ખૂબ ખૂબ ધન્યવાદ! હું થોડાક દિવસોમાં માયાપુર આવી રહ્યો છું, કૃષ્ણ ની ઈચ્છા છે. હરિ બોલ!\n(રસ પ્રિયા ગોપીકા દેવી દાસી દ્વારા લિપ્યન્તરિત)


ચાઇના 304 સ્ટેનલેસ સ્ટીલ શતાફ ફેક્ટરી અને ઉત્પાદકો | લેટો\n1. મોડેલ નંબર: LT2301\nશતાફ (બિડેટ) મહિલાઓ માટે એક સ્પ્રેયર છે, તે તમારા શરીરને સાફ કરી શકે છે એટલું જ નહીં, અને ઘણાં વિવિધ કાર્યો પણ છે.\nબહુહેતુક સ્પ્રેયરના ઘણા કાર્યો છે: ટોયલેટ ક્લીનર, બેબી શાવર, ફ્લોર ધોવા, કાર ધોવા, પેટ શાવર અને કાપડ ડાયપર ક્લીનર.\nતમારા બાથરૂમ માટે શૌચાલય બિડેટ સ્પ્રેયરની જરૂર કેમ છે?\n1. વધુ અને વધુ લોકો આરોગ્ય પર ધ્યાન આપે છે, અને દરેકની વ્યક્તિગત સ્વચ્છતા બાથરૂમથી શરૂ થાય છે. નાના હાથથી પકડેલા બિડેટ સ્પ્રેયરથી તમારા સ્વસ્થ જીવનમાં સુધારો કરવાનું શરૂ કરો.\n2. અભ્યાસોએ દર્શાવ્યું છે કે યુએસએમાં સરેરાશ વ્યક્તિ દરરોજ ટોઇલેટ પેપરની ઓછામાં ઓછી 57 શીટ્સ વાપરે છે. કાગળો વૃક્ષોમાંથી આવે છે. કાપેલા વૃક્ષો અને ટોઇલેટ પેપર બનાવવા માટે ઉપયોગમાં લેવાતા પાણીનો ઉલ્લેખ ન કરવો.\nઆ સ્ટેનલેસ-સ્ટીલ બિડેટ સ્પ્રેયર બાથરૂમ બિડેટ, મુસ્લિમ શાવર બેબી ક્લોથ ડાયપર સ્પ્રેયર, વ્યક્તિગત સ્વચ્છતા, સફાઈ, રિન્સિંગ, ટોયલેટ સ્પ્રે, ડિસેબલ કેર વગેરે માટે આદર્શ ઉકેલ છે. આ શૌચાલય હેન્ડ શાવર એ તમારા હાલના શૌચાલયને સ્વચ્છ બિડેટમાં પુન retપ્રાપ્ત કરવાની એક સરળ અને સસ્તી રીત છે.\nબિડેટ સ્પ્રેયર સેટ ઉત્કૃષ્ટ સ્ટેનલેસ સ્ટીલ, સપાટી પર વાયર ડ્રોઇંગ પ્રક્રિયા, સારા ઓક્સિડેશન પ્રતિકાર દ્વારા બનાવવામાં આવે છે. ઉત્તમ રસ્ટ-પ્રૂફ, વિસ્ફોટ-પ્રૂફ, લીક-પ્રૂફ અને સ્ક્રેચ-રેઝિસ્ટન્ટ કામગીરી. રિંગ-ટાઇપ વોટર આઉટલેટ હોલ્સ, ઇન્ટરનલ પ્રેશરાઇઝેશન ડિઝાઇન, એડજસ્ટેબલ વોટર પ્રેશર, નારી સ્વચ્છતા માટે સોફ્ટ સ્પ્રે, ઘરની સફાઇ માટે જેટ સ્પ્રે. સરળ સ્થાપન, દિવાલ અથવા શૌચાલય ટાંકી પર માઉન્ટ કરી શકાય છે.\nબ્રાન્ડ નામ YWLETO મોડેલ નંબર LT2301\nઉત્પાદન વજન 765 ગ્રામ ઉત્પાદન માપ 12.5*5.5*2 સે.મી\nInner બોક્સ વજન 820 ગ્રામ Inner બોક્સ માપ 22.5*18*7.5 સે.મી\nCઆર્ટન વજન 17 કિલો Cઆર્ટન કદ 47*36*37.5 સેમી\nરંગ કાટરોધક સ્ટીલ શૈલી આધુનિક\nકાર્ટન જથ્થો 20 પીસી સામગ્રી કાટરોધક સ્ટીલ\nઅન્ય મોડેલો અને કદ\nપસંદ કરવા યોગ્ય ઉચ્ચ ગુણવત્તાની એસેમ્બલીઓ. કનેક્શન, 304 સ્ટેનલેસ સ્ટીલ નળી, આધાર અને સ્ક્રુ ફિટિંગ\nઉત્કૃષ્ટ સ્ટેઈનલેસ સ્ટીલથી બનેલું, નક્કર અને ટકાઉ.\nસપાટી પર અદ્યતન વાયર ડ્રોઇંગ પ્રક્રિયા, સારી ઓક્સિડેશન પ્રતિકાર, ઉત્કૃષ્ટ કારીગરી અપનાવે છે.\nઉત્તમ રસ્ટ-પ્રૂફ, વિસ્ફોટ-પ્રૂફ, લીક-પ્રૂફ અને સ્ક્રેચ-રેઝિસ્ટન્ટ કામગીરી.\nએડજસ્ટેબલ પાણીનું દબાણ, સ્ત્રીની સ્વચ્છતા માટે સોફ્ટ સ્પ્રે, ઘરની સફાઈ માટે જેટ સ્પ્રે.\nસ્થાપનની બે રીતો, દિવાલ અથવા શૌચાલયની ટાંકી પર લગાવી શકાય છે, સ્થાપિત કરવા માટે સરળ છે, કોઈ પ્લમ્બરની જરૂર નથી.\nએર્ગોનોમિકલી ડિઝાઇન કરેલ નોન-સ્લિપ હેન્ડલ, મહાન હીટ ઇન્સ્યુલેશન અને એન્ટી-સ્કેલ્ડિંગ ઇફેક્ટ, આરામદાયક હોલ્ડ ફીલિંગ.\nરીંગ-ટાઇપ વોટર આઉટલેટ હોલ, આંતરિક દબાણયુક્ત ડિઝાઇન, શક્તિશાળી પાણીનો છંટકાવ.\nસ્ત્રીની સ્વચ્છતા, પાણી પીવાનું ફૂલ, કાર ધોવા, શાવર પાલતુ વગેરે માટે પરફેક્ટ.\nખાતરી કરો કે આ સેટ કરવા માટે તમારી શૌચાલયની ટાંકીના પાણીનો ઇનલેટ વ્યાસ 7/8 "છે. અમે તમને સ્પ્રેઅરનું આયુષ્ય વધારવા અને ટાળવા માટે સ્પ્રેયરને ઉપયોગ ન હોય ત્યારે પાણી પુરવઠો બંધ કરવાનું સૂચન કરીએ છીએ. કોઈપણ અનિચ્છનીય અકસ્માતો. જો તે કરવામાં સક્ષમ ન હોય તો, ટી-વાલ્વનો ઉપયોગ કરીને નીચા સ્તર (હેન્ડહેલ્ડ બિડેટ તરીકે ઉપયોગ માટે યોગ્ય) નો ઉપયોગ કરીને પાણી પુરવઠો સમાયોજિત કરો જેથી નળી અને સ્પ્રેયર પર પાણીનું દબાણ એટલું ંચું ન હોય.\nઆંતરિક બ Boxક્સનું કદ: 22.5*18*7.5 સે\nનેટ વજન: 765 ગ્રામ\nકુલ વજન: 820 ગ્રામ\nપેકેજીંગ: આંતરિક સુરક્ષા ફીણ\nકાર્ટનનું કદ: 47*36*37.5 સેમી\nનિકાસ કાર્ટન દીઠ એકમો: 20 પીસી\nકુલ વજન: 17 કિલો\nવોલ્યુમ: 0.069 m³\nઅગાઉના: 304 સ્ટેનલેસ સ્ટીલ શાવર સેટ\nઆગળ: એબીએસ પેપર ડિસ્પેન્સર


બીટી અને અન્ય કપાસિયાની ભેળસેળ બદલ 17 બિયારણ કંપનીઓનાં લાઈસન્સ સસ્પેન્ડ\nજેનેટિકલી મોડિફાઇડ (બીટી) કપાસિયાના વેચાણ બદલ 17 બિયારણ કંપનીઓનાં લાઈસન્સ મહારાષ્ટ્ર સરકારે ગત સપ્તાહે રદ કર્યાં છે. આનું કારણ એ છે કે 2016ના મે-જુલાઇમાં નોન-બીટી હાઇબ્રિડ્સ કે રિફ્યુજીઆના બિયારણના નમૂનાઓમાં બીટી કપાસિયાની હાજરી જણાઇ હતી.\nમહારાષ્ટ્ર રાજ્યમાં બીટી કપાસિયાની જરૂરિયાતનો 70 ટકા હિસ્સો આ કંપનીઓ પૂરો પાડે છે. મહારાષ્ટ્રમાં આવા બિયારણના 450 ગ્રામનું એક એવા 1 કરોડ પૅકેટ દર વર્ષે વેચાય છે. જેની કિંમત રૂા. 800 કરોડ થવા જાય છે.\nઆ આદેશ કૃષિ નિર્દેશક (આઇ ઍન્ડ ક્યૂ સી), કૃષિ આયુક્ત-પુનાએ બહાર પાડયો હતો.\nબિયારણ કંપનીઓએ સરકારની બિયારણ પરીક્ષણ લૅબોરેટરીના અહેવાલ સામે વાંધો ઉઠાવ્યો છે અને નમૂનાઓને કાયદા હેઠળ નોટિફાઇડ થયેલી રેફરલ લૅબોરેટરીમાં મોકલવાની માગણી કરી છે, જે સંભવત: નાગપુરસ્થિત સેન્ટ્રલ ઇન્સ્ટિટયૂટ અૉફ કૉટન રિસર્ચ હોઇ શકે છે. આ કંપનીઓનું કહેવું છે કે તેમની અગાઉની રજૂઆત તરફ સરકારે9મહિના સુધી આંખ મીચામણાં કર્યાં હતાં. આ વર્ષના ખરીફ વેચાણ માટે બજારમાં રવાનગી માટે બીટી અને નોન-બીટી બંને બિયારણ તૈયાર હતાં ત્યાં સુધી સરકાર ઊંઘતી રહી હતી.\nનેશનલ સીડ ઍસોસિયેશન અૉફ ઇન્ડિયાએ એવો આક્ષેપ કર્યો છે કે9મહિના પૂર્વે જે લૅબોરેટરીના પરીક્ષણ વિશે શંકા વ્યક્ત કરાઇ હતી તે લૅબોરેટરીના અહેવાલના આધારે આ પગલું લેવાયું છે.\nબીટી સીડ બિઝનેસ માત્ર છ સપ્તાહ જ ચાલે છે. આથી ઍસોસિયેશને કેન્દ્ર સરકારને આમાં તાત્કાલિક મધ્યસ્થી કરવા જણાવ્યું છે. તેના મતે હલકી ગુણવત્તાના બિયારણના પૅકિંગ માટે કંપનીઓને જવાબદાર ઠેરવી ન શકાય.


શું ચૂંટણીમાં અમિત શાહને આ એક લાખ મતદારોની જરૂર નથી? - BBC News ગુજરાતી\nશું ચૂંટણીમાં અમિત શાહને આ એક લાખ મતદારોની જરૂર નથી?\nઅપડેટેડ3એપ્રિલ 2019\n"કૉંગ્રેસ અમને 'ટૅકન ફૉર ગ્રાન્ટેડ' લે છે, જ્યારે ભાજપ અમારી ઉપેક્ષા કરે છે, ચક્કીના બે પડમાં અમે પીસાઈ જઈએ છીએ." આ શબ્દો છે જુહાપુરામાં રહેતા આસિફખાન પઠાણના.\nભારતીય જનતા પાર્ટીના અધ્યક્ષ અમિત શાહે ગાંધીનગરની બેઠક ઉપરથી ઉમેદવારી કરી છે, ત્યારે ફરી એક વખત જુહાપુરા ઉપર ધ્યાન કેન્દ્રિત થઈ રહ્યું છે.\nલગભગ પાંચ વર્ગ કિલોમીટરમાં ફેલાયેલા જુહાપુરામાં અંદાજે પાંચ લાખ લોકો રહે છે.\nમુસ્લિમ બહુમતી ધરાવતો આ વિસ્તાર અગાઉ સરખેજ વિધાનસભા બેઠક હેઠળ આવતો હતો જ્યાંથી શાહ રેકર્ડ બહુમતીથી ચૂંટાઈ આવતા.\nવિસ્તારમાં એક લટાર મારો એટલે અહીં મૂળભૂત પ્રાથમિક સુવિધાઓનો અભાવ ઊડીને આંખે વળગે છે.\nઇમેજ સ્રોત, Kalpit Bhacheh\nઅમદાવાદના ઇતિહાસને પિછાણીએ તો આર્થિક, સામાજિક અને સાંસ્કૃતિક ભિન્નતાને કારણે હિંદુ અને મુસ્લિમ જ નહીં, પરંતુ જ્ઞાતિ આધારિત અલગ-અલગ પોળ અને વિસ્તાર અસ્તિત્વમાં આવ્યા હતા.\nજોકે, હિજરત અને કોમી તોફાનોને કારણે પણ ગુજરાત સહિત દેશભરમાં 'અલગ વિસ્તાર'ની વિભાવના વ્યાપક બની છે.\nસ્વૈચ્છિક સંસ્થા સાથે સંકળાયેલા નઝીર શેખના કહેવા પ્રમાણે, "જુહાપુરામાં રહેવાને કારણે ભેદભાવયુક્ત વર્તન એ રોજબરોજની વાત છે."\n"રિક્ષાચાલક આવવાનો ઇન્કાર કરી દે, ટૅક્સી ઍગ્રિગેટર ઍપ ઉપર કૅબ બુક તો થઈ જાય, પરંતુ ગણતરીની સેકંડ્સમાં ડ્રાઇવર ટ્રીપ કૅન્સલ કરી દે."\n"જો કોઈ રીક્ષાચાલક આવવા માટે તૈયાર થઈ જાય તો પણ અમારો 'બિન-મુસ્લિમ' પહેરવેશ જોઈને 'આવા વિસ્તારમાં શા માટે રહો છો? તે સલામત નથી' જેવી સલાહ પણ આપે."\nગુજરાતની રાજકીય સ્થિતિના અભ્યાસુ શારિક લાલીવાલાના કહેવા પ્રમાણે :\n"નોકરીના ઇન્ટરવ્યૂ દરમિયાન જુહાપુરામાં રહેતા યુવાનોને ભેદભાવનો અનુભવ સામાન્ય બાબત છે."\n"એટલે જ તેઓ પોતાના ઘરનું સરનામું આપવાના બદલે અન્ય વિસ્તારમાં રહેતા પરિવારજનનું સરનામું આપતા હોય છે."\nજોકે, નૉન-વેજિટેરિયન ફૂડના શોખીન હિંદુઓ માટે જુહાપુરાની હોટલો અને લારીઓ 'ફૂડ હબ'થી કમ નથી.\nસામાજિક સંગઠન 'સેતુ' સાથે સંકળાયેલા અચ્યુત યાજ્ઞિકના કહેવા પ્રમાણે :\n"જુહાપુરામાં મુસ્લિમોનું સામાજિક જ નહીં, રાજકીય વિભાજન પણ થયું છે. પ્રવર્તમાન રાજકીય વ્યવસ્થામાં મુસ્લિમોને 'સેકન્ડ ક્લાસ સિટીઝન' માનવામાં આવે છે."\nચૂંટણી લડવા દેવા માટે હાર્દિક પટેલ સુપ્રીમ કોર્ટના દ્વારે\nફેસબુક દ્વારા કૉંગ્રેસ સાથે સંકળાયેલાં 687 પેજ હટાવાયાં\nસૌથી મોટા મુસ્લિમ ઘેટોમાંથી એક\nતંત્રની ઉપેક્ષાને કારણે ગંદકીના ઢગનું દૃશ્ય સામાન્ય\n1973માં સાબરમતી નદીમાં પુર આવ્યું એટલે બેઘર બનેલા 2000થી વધુ હિંદુ-મુસ્લિમ પરિવારોને સરકારે શહેરની પશ્ચિમે 'સંકલિત નગર'માં વસાવ્યા.\nપરંતુ 1985, '87 અને '92ના હુલ્લડ દરમિયાન હિંદુ-મુસ્લિમ વચ્ચેની ખાઈ ઊભી થઈ.\n2002માં ફાટી નીકળેલા રમખાણોએ આ ખાઈને વધુ પહોળી બનાવી.\nશહેરના જે વિસ્તારોમાં મુસ્લિમો ઓછી સંખ્યામાં રહેતા હતા, તેમણે હુલ્લડો દરમિયાન સૌથી વધુ સહન કરવાનું આવ્યું. એટલે તેમણે સલામતીની શોધમાં જુહાપુરા તરફ નજર દોડાવી.\nઅમદાવાદના નવરંગપુરા તથા પાલડી જેવા મિશ્રિત વિસ્તારોમાં રહેતા શિક્ષિત અને સંપન્ન મુસ્લિમોએ પણ 'સલામતી'ને ખાતર જુહાપુરા તરફ પ્રયાણ કર્યું.\nઆ સિવાય 2002માં અન્ય જિલ્લાઓમાં પણ હુલ્લડનો ભોગ બનેલા મુસ્લિમોએ જુહાપુરામાં આશ્રય મેળવ્યો.\nતમામ વર્ગના મુસ્લિમો જુહાપુરામાં રહેતા હોવાથી આ વિસ્તારને 'શહેરની અંદર શહેર' તરીકે ઓળખવામાં આવે છે. આજે જુહાપુરા દેશના સૌથી મોટા મુસ્લિમ ઘેટોમાંથી એક છે.\nઘેટ્ટોનો આમ સીધો અર્થ થાય છે એક જ જગ્યાએ, એક જ કોમના લોકોની વસતિ, પરંતુ હવે ગીચોગીચ વસતિમાં રહેતા એક જ ધર્મના લોકો એટલે ઘેટ્ટો, જ્યાં મૂળભૂત પ્રાથમિક સુવિધાઓનો અભાવ હોય તેવું સામાન્ય રીતે જોવા મળતું હોય છે.\nઅગાઉ ઔડા (અમદાવાદ એરિયા ડેવલપમૅન્ટ ઑથૉરિટી) હેઠળ આવતું જુહાપુરા વર્ષ 2007માં અમદાવાદ મ્યુનિસિપલ કૉર્પોરેશનમાં જોડાયું, છતાંય મૂળભૂત સુવિધાનો હજુ પણ અભાવ છે.\nવર્ષ 2017ની વિધાનસભા ચૂંટણીના આંકડા પ્રમાણે, જુહાપુરામાં લગભગ એક લાખ સાત હજાર મતદાતા હતા.\nજુહાપુરા, ભાજપ અને કૉંગ્રેસ\nઆસિફ ખાન પઠાણ કહે છે, ભાજપ-કૉંગ્રેસની ચક્કીમાં જુહાપુરા પીસાય છે\nસ્થાનિક ક્રૅસન્ટ સ્કૂલના ટ્રસ્ટી આસિફ ખાન પઠાણના કહેવા પ્રમાણે, "વર્તમાન રાજકીય પરિદૃશ્યમાં અમે હાંસિયામાં જ નહીં, પણ હાંસિયાની બહાર ધકેલાઈ ગયા છીએ."\n"બંનેમાંથી એક પણ રાજકીય પક્ષને અમારી પડી નથી, જે કંઈ કરવાનું છે, તે અમારે જાતે જ કરવાનું છું."\nગુજરાત કૉંગ્રેસના પ્રવક્તા મનિષ દોશીએ બીબીસી ગુજરાતી સાથે વાતચીત કરતા કહ્યું :\n"લઘુમતી સ્કૉલરશિપ અને શિક્ષણના અધિકાર માટે કૉંગ્રેસે અનેક વખત અવાજ ઉઠાવ્યો છે. આ માટે હું પોતે ધરણા ઉપર બેઠો છું."\n"સ્થાનિક ગરીબ વિદ્યાર્થીઓને પ્રવેશમાં સહાય મળી રહે તે માટેની વ્યવસ્થા કૉંગ્રેસ દ્વારા ગોઠવવામાં આવી છે."\n"અમે અમારા કામો તથા વાર્ષિક રૂ. 72 હજારની સહાયની વાત લઈને જનતાની વચ્ચે જઈશું."\nજુહાપુરામાં અમિત શાહના પ્રચાર માટે કોઈ ખાસ વ્યવસ્થા કરવામાં આવશે? તેના જવાબમાં ગુજરાત ભાજપના પ્રવક્તા ભરત પંડ્યાના કહે છે:\n"ભાજપ 'સૌનો સાથ, સૌના વિકાસ' સૂત્રમાં માને છે. અમારા કૉર્પોરેટર્સ જીતે કે હારે તેઓ સતત જનતાની વચ્ચે રહે છે અને સેવાના કામો કરતા રહે છે. "\n"અમે ઉપેક્ષા પણ નથી કરતા અને તૃષ્ટિકરણ પણ નથી કરતા."\n"મા કાર્ડ કે આર્થિક રીતે પછાત લોકોને દસ ટકા અનામત હોય કે ઘર આ યોજનાઓનો લાભ તમામને જ્ઞાત-જાતના ભેદભાવ વિના મળે છે.\nદોશી ઉમેરે છે કે શાહને ટક્કર આપી શકે તેવા ઉમેદવારને ગાંધીનગરની બેઠક ઉપરથી ઉતારવામાં આવશે.\nવરિષ્ઠ પત્રકાર મુનવ્વર પતંગવાલાના કહેવા પ્રમાણે, "જુહાપુરામાં અનેક શિક્ષિત તબીબ, વકીલ અને સંપન્ન વર્ગના લોકો રહે છે."\n"ભાજપે તેમના મારફત જુહાપુરાની સામાન્ય જનતા સુધી પહોંચવાનો પ્રયાસ કરવાની જરૂર છે."\n"ભાજપ દ્વારા 'સૌનો સાથ, સૌનો વિકાસ'ની વાત કરવામાં આવે છે, પરંતુ તે પ્રકારની વિચારસરણી કેળવાતી નથી, જેના કારણે સ્થાનિકો નિર્વિકલ્પ બની જાય છે."\nભાજપમાં શાહ કરતાં હિમંતા બિશ્વા શર્માનું માન વધારે કેમ છે?\nશું આ ફિલ્મો રાજકીય અખાડો બની રહી છે?\nએકતા આડે ઍક્ટ\nઇમેજ સ્રોત, Kapit Bhachech\nધૂળિયા અને બિસ્માર રસ્તાઓ જુહાપુરાની ઓળખ\nધ ગુજરાત પ્રૉહિબિશન ઑફ ટ્રાન્સફર ઑફ ઇમ્મૂવેબલ પ્રૉપર્ટીઝ ઍક્ટ ઍન્ડ પ્રોવિઝન ફૉર પ્રૉટેક્શન ઑફ ટૅનન્ટ્સ ફ્રૉમ ઇવિક્શન ફ્રૉમ પ્રિમાઇસિઝ ઇન ડિસ્ટર્બ્ડ એરિયાઝ (સ્થાવર મિલકતોની ફેરબદલી પર પ્રતિબંધ અને અશાંત વિસ્તારોમાંથી ભાડૂઆતોની હકાલપટ્ટી સામે રક્ષણનો કાયદો) શહેરમાં હિંદુ-મુસ્લિમ સહનિવાસમાં અવરોધરૂપ બને છે.\nઆ ઍક્ટ હેઠળ હિંદુઓની બહુમતીવાળા વિસ્તારમાં મુસ્લિમો તથા મુસ્લિમોની બહુમતીવાળા વિસ્તારમાં હિંદુઓ સીધી સંપત્તિ ખરીદી નથી શકતા.\nમુસ્લિમ ખરીદદાર ઊંચી કિંમત ચૂકવવા તૈયાર હોય તો પણ તેને હિંદુ બહુમતીવાળા વિસ્તારમાં ઘર નથી મળતું.\nએવી જ રીતે હિંદુ ખરીદદારને મુસ્લિમ બહુમતીવાળા વિસ્તારમાં સંપત્તિ લેવા માટે કાયદાકીય પ્રક્રિયામાંથી પસાર થવું પડે છે. અલબત્ત, આ કાયદો અન્ય ધર્મીને પણ લાગુ પડે જ છે.\nઆવા સોદા માટે કલેકટર પાસેથી વિશેષ મંજૂરી લેવી પડે છે.\nકોમી રીતે અશાંત વિસ્તારમાં સંપત્તિના ખરીદ-વેચાણ દરમિયાન ગેરવ્યાજબી કોમી દબાણ ન સર્જાય તેને અંકુશમાં રાખવા આ કાયદો લાગુ કરાયો હતો.\nવડા પ્રધાન નરેન્દ્ર મોદી 13 વર્ષ સુધી ગુજરાતના મુખ્ય પ્રધાન રહ્યા, ત્યારે પણ અગાઉથી ચાલ્યો આવતો અશાંત વિસ્તાર ધારો યથાવત્ રહેવા પામ્યો હતો.\n2017માં અમદાવાદના 770 નવા વિસ્તારને 'અશાંત ધારા' હેઠળ આવરી લેવાયા હતા.\nલાલીવાલા માને છે કે આ ઍક્ટ હિંદુ-મુસ્લિમ 'એકતાના આડે અવરોધરૂપ' છે.\nઆર્થિક રીતે પછાત લોકો માટે જુહાપુરામાં બની રહેલા ઘર\nઅમદાવાદના સપાટ અને પહોળા રસ્તા પાર કરીને તમે જુહાપુરામાં પહોંચો એટલે લાગે કે 'અલગ જ શહેર'માં આવી ગયા હોવાનો અહેસાસ થાય.\nખાડાવાળા રોડ, તંગ અને ગંદી ગલીઓ, ઉભરાતી ગટરો, લાઇટ વિનાના થાંભલા અને તંત્રની ઉપેક્ષાને કારણે ખડકાયેલા કચરાના ઢગ તમને આવકારે છે.\nઅહીં પાણી, શિક્ષણ જેવી મૂળભૂત સુવિધાનો અભાવ પણ જોવા છે.\nપાણીની પાઇપલાઇનના અભાવે સ્થાનિકો પ્રદૂષિત હોવા છતાંય પાણી માટે ભૂગર્ભ જળ ઉપર આધારિત છે.\nસામાજિક સંસ્થા 'અમદાવાદ ટાસ્ક ફૉર્સ' સાથે સંકળાયેલા આશિફ સૈયદના કહેવા પ્રમાણે:\n"આયોજનબદ્ધ રીતે બનેલી, સિક્યૉરિટી ગાર્ડ સહિતીની ગેટેડ કૉલોનીમાં સામાન્ય બે બેડરૂમ, હોલ અને કિચનવાળા ફ્લેટના ભાવ રૂ. 25થી 30 લાખની વચ્ચે હોય છે."\n"અગાઉ નેશનલાઇઝ્ડ બૅન્કની શાખા જુહાપુરામાં ન હતી અને પૂર્વાગ્રહને કારણે લોન મેળવવામાં મુશ્કેલી ઊભી થતી હતી."\n"ધીમેધીમે સ્થિતિ સુધરી રહી છે અને કેટલીક રાષ્ટ્રીકૃત બૅન્કોએ અહીં શાખા ખોલી છે."\nયાજ્ઞિક કહે છે, "2002નાં હુલ્લડો બાદ જુહાપુરા તથા અન્ય મુસ્લિમ વિસ્તારમાં શૈક્ષણિક સંસ્થાઓની સંખ્યા વધી છે."\n"આથી, આ વિસ્તારમાં શિક્ષણનું પ્રમાણ વધ્યું છે, જે સ્થાનિકોની જાગૃતિ અને મહેનતને કારણે જ શક્ય બન્યું છે."\nસોસાયટીમાં ઘર ન લઈ શકે તેવા રોજનું રોજ રળી ખાનારા મુસ્લિમો તંગ અને ગંદી ગલીઓમાં રહેવા મજબૂર બને છે, જે આરોગ્ય માટે પણ હાનિકારક છે.\nવર્ષ 2018માં આ વિસ્તારમાં પ્રથમ સરકારી ઉચ્ચતર માધ્યમિક શાળા ખુલી. એ પહેલાં સ્થાનિકો ગ્રાન્ટેડ કે પ્રાઇવેટ શાળાઓ ઉપર જ આધારિત હતા.\nશાહ-ભાજપની સેફ VIP સીટ\nઅમિત શાહે તેમની કારકિર્દીની શરૂઆત ગાંધીનગરની લોકસભા બેઠક ઉપરથી કરી હતી.\nઅમિત શાહે તેમની સત્તાવાર વેબસાઇટ ઉપર આપેલી માહિતી પ્રમાણે, 1989થી 2009 સુધી યોજાયેલી તમામ ચૂંટણીમાં તેઓ આ બેઠક માટેની વ્યૂહરચના ઘડી હતી.\nસીમાંકન પૂર્વે સરખેજ બેઠક ઉપરથી શાહ ચૂંટણી લડતા. જુહાપુરા પણ એ મતક્ષેત્ર હેઠળ જ આવતું.\nસરખેજ બેઠક ઉપર યોજાયેલી પેટા-ચૂંટણીમાં 25 હજાર મતે વિજયી થઈ પહેલી વખત ધારાસભામાં પ્રવેશ્યા હતા.\n1998માં યોજાયેલી ચૂંટણી દરમિયાન તેઓ એક લાખ 30 હજાર મતથી ચૂંટાયા.\n2002માં ગોધરાકાંડ બાદ યોજાયેલી ચૂંટણીમાં તેઓ 1,58,036 મતથી ચૂંટાયા. 2007માં તેમણે 2,32,832ની રેકર્ડ લીડથી વિજય મેળવ્યો.\nછેલ્લા ત્રણ દસકથી પત્રકારત્વ સાથે સંકળાયેલા અને લગભગ બે દાયકાથી જુહાપુરામાં રહેતા પતંગવાલા કહે છે કે 'શાહ સરખેજની બેઠક ઉપરથી ચૂંટણી લડતા ત્યારે પણ જુહાપુરામાં પ્રચાર કરતા ન હતા.'\n2012માં શાહે નવગઠિત નારણપુરા બેઠક ઉપરથી ચૂંટણી લડી. પુનઃસીમાંકનને કારણે તેમની લીડ ઘડીને 60 હજાર જેટલી જ રહી.\nહાલ પણ નારણપુરા ગાંધીનગર લોકસભાક્ષેત્ર હેઠળ જ આવે છે.\n2017માં શાહ રાજ્યસભાના માર્ગે ઉપલાગૃહમાં સાંસદ બન્યા.\nજો ગુજરાતને હિંદુત્વની લૅબોરેટરી માનવામાં આવતું હોય તો ગાંધીનગર મત વિસ્તાર એ એક પ્રયોગપાત્ર છે, જે હિંદુત્વના દરેક પ્રયોગોના કેન્દ્રમાં રહ્યું છે.\nપછી તે મતોના ધ્રુવીકરણનો મુદ્દો હોય કે મત મેળવવા માટે વિકાસને મુદ્દો બનાવવાની વાત હોય.\nઆ મતવિસ્તાર વર્ષ 1989થી એકતરફી રહ્યો છે, જેમાં ભાજપના ઉમેદવારોએ મોટા અંતરથી લોકસભા ચૂંટણીમાં જીત મેળવી છે.\nઆ એક VIP મતવિસ્તાર ગણાય છે કેમ કે તેના પરથી મોટા નેતાઓ જેવાં કે અટલ બિહારી વાજપેયી, લાલકૃષ્ણ અડવાણી અને શંકરસિંહ વાઘેલા (હાલ રાષ્ટ્રવાદી કૉંગ્રેસ પાર્ટીમાં) ચૂંટણી લડી ચૂક્યા છે.\nવર્ષ 1998થી લાલકૃષ્ણ અડવાણી સતત આ વિસ્તારમાં જીત મેળવી રહ્યા હતા.\nઆ વખતે ગાંધીનગરની બેઠક ઉપરથી શાહ ઉમેદવાર છે, જેમની ઉપર નકલી ઍન્કાઉન્ટરના કેસ દાખલ થયા હતા.\nઆ 'બૉર્ડર' જુહાપુરાને અમદાવાદથી અલગ કરે છે\nકેટલાક અમદાવાદીઓ દ્વારા જુહાપુરાનો ઉલ્લેખ કરતી વખતે 'મિનિ પાકિસ્તાન' શબ્દપ્રયોગ કરવામાં આવે છે.\nઠાકોરો અને પાટીદારોની વસ્તી ધરાવતા હિંદુ બહુમતીવાળા વિસ્તાર વેજપલપુરને જુહાપુરાથી અલગ પાડતા રસ્તા, ગલી, દિવાલ કે મેદાનને સ્થાનિકો 'બૉર્ડર' તરીકે ઓળખે છે.\nઆ 'બૉર્ડર' જુહાપુરાને ભૌતિક, ભૌગોલિક અને સામજિક રીતે તો અલગ કરે જ છે, પરંતુ તેથી વધુ 'માનસિક' રીતે અલગ કરે છે.\nલાલીવાલા કહે છે, "હિંદુ અને મુસ્લિમ બાળકો સાથે ભણે રમે અને નિયમિત રીતે તેમની વચ્ચે સંવાદ થાય તો જુહાપુરામાં રહેતા લોકો અને બાકીના અમદાવાદ વચ્ચે ઊભી થયેલી 'અદ્રશ્ય વાડ' દૂર થશે, જે પાંચ-10 વર્ષમાં નહીં થાય."\nઅમિત શાહે ઠાકરેની હાજરીમાં ગાંધીનગરથી ઉમેદવારી નોંધાવી


સુરતના જોઇન્‍ટ પોલીસ કમિશ્‍નર હરેકૃષ્‍ણ પટેલે પાટીદાર સમાજના સભ્યોને પોતાના સંતાનોને ગેરકાયદે કાર્યોથી દૂર રાખવા વિનંતી કરી પાસના યુવા નેતાઓ અંગે વિવાદાસ્‍પદ ટિપ્પણી કરીઃ સોશ્યલ મીડિયામાં વીડિયો વાયરલ\nસુરત: ભાવનગર જિલ્લાના જેસર મહુવા તાલુકાના પાટીદાર સમાજે6જાન્યુઆરીના રોજ સુરતના સીમાડા વિસ્તારમાં સ્નેહમિલન કાર્યક્રમ યોજ્યો હતો. આ કાર્યક્રમમાં સુરતના જોઇન્‍ટ પોલીસ કમિશ્નર હરેકૃષ્ણ પટેલે કરેલા ભાષણનો વીડિયો વાયરલ થયો છે. વીડિયોમાં જેસીપી પટેલે કહ્યું કે, અન્ય સમાજોમાં પાટીદારો પ્રત્યે સમ્માન ઘટ્યું છે. હરેકૃષ્ણ પટેલે વીડિયોમાં કહ્યું, “સમાજમાં 200 જેટલા યુવા નેતાઓની સ્થિતિ અફઘાનિસ્તાન અને જમ્મુ-કાશ્મીરમાં પ્રોક્સીવોર લડી રહેલા લોકો જેવી છે. આ યુવાનો બેરોજગાર છે અને રાજકીય મનછા ધરાવતા લોકોના પેઈડ એજન્ટ બન્યા છે.”\nહરેકૃષ્ણ પટેલે વીડિયોમાં કહ્યું, “હું કાર્યક્રમમાં મોડો પહોંચ્યો કારણકે રંગરેલીયા મનાવતો હતો. આ હું તમને એટલા માટે કહું છું કારણકે કોઈ સોશિયલ મીડિયા પર આ મૂકે અને તમે તેને સાચું માનો તેના બદલે હું જ સામેથી જણાવી દઉં.” શહેર પોલીસે રાજદ્રોહ કેસમાં પાસ કન્વીનર અલ્પેશ કથીરિયાના જામીન રદ કરવા માટે કોર્ટમાં અરજી કરી તેના થોડા દિવસ પહેલા અલ્પેશે પ્રેસ કોન્ફરંસ સંબોધી હતી જેમાં જેસીપી પટેલ સામે ગંભીર આક્ષેપો કર્યા હતા. આ વાત ટાંકીને જેસીપી કાર્યક્રમમાં આ પ્રકારનું નિવેદન આપ્યું હતું.\nતાજેતરમાં મધ્યપ્રદેશમાં કુરમી પટેલ સમાજની મીટિંગ યોજાઈ હતી જેમાં દેશભરમાંથી સમાજના સભ્યો હાજર રહ્યા. આ મીટિંગમાં થયેલી ચર્ચા વિશે જણાવતાં હરેકૃષ્ણ પટેલે કહ્યું કે, ‘દેશભરના પટેલોને ગુજરાતના પટેલો માટે માન છે. તેમ છતાં યુવા પાટીદાર નેતાનો વાણી-વિલાસ જોતાં કોઈપણ વ્યક્તિ પોતાની દીકરી પાટીદારોને નહીં આપે.’ વરાછા પોલીસ સ્ટેશનમાં અલ્પેશ કથીરિયાએ અભદ્ર ભાષાનો પ્રયોગ કર્યો હતો તેને ટાંકીને હરેકૃષ્ણ પટેલે આ વાત કહી.\nજેસીપી પટેલે પાટીદાર સમાજના સભ્યોને પોતાના સંતાનોને ગેરકાયદે કાર્યોથી દૂર રાખવા વિનંતી કરી. પોલીસ ઓફિસરે પાટીદાર મહિલાઓને PAASના કોઈપણ આંદોલનને સમર્થન ન આપવા માટે સમજાવી. પાસ નેતા ધાર્મિક માલવિયાએ વીડિયો વિશે ટિપ્પણી કરતાં જણાવ્યું, “વીડિયો પરથી સ્પષ્ટ થયું છે કે આ IPS ઓફિસર ભાજપનો એજન્ટ છે. આ આંદોલન પોલીસની વિરુદ્ધ હોય તેવું દર્શાવવાનો તેમણે પ્રયાસ કર્યો છે.”


‘ઈમરાન ખાને બરબાદ કરી રમત’, જ્યાંથી નીકળ્યા મોટા ખેલાડીઓ, ત્યાનો જ સ્પોર્ટ્સ વિભાગ બંધ 'ઈમરાન ખાને બરબાદ કરી રમત', જ્યાંથી નીકળ્યા મોટા ખેલાડીઓ, ત્યાનો જ સ્પોર્ટ્સ વિભાગ બંધ - Vibes Of India\n‘ઈમરાન ખાને બરબાદ કરી રમત’, જ્યાંથી નીકળ્યા મોટા ખેલાડીઓ, ત્યાનો જ સ્પોર્ટ્સ વિભાગ બંધ\nTeam VoI | Updated: April 13, 2022 8:48 pm\nપાડોશી દેશ પાકિસ્તાનમાં સત્તા પરિવર્તન થયું છે. વિશ્વ કપ વિજેતા કેપ્ટન ઈમરાન ખાન રાજકારણની પીચ પર રનઆઉટ થયા અને વડાપ્રધાનની ખુરશી જતી રહી. ઈમરાન ખાનના સ્થાને શાહબાઝ શરીફ નવા વડાપ્રધાન બન્યા છે, પરંતુ રમત સહિત અનેક ક્ષેત્રોમાં જૂની સરકારની અસર જોવા મળી રહી છે.\nપાકિસ્તાનમાં પોર્ટ કાસિમ ઓથોરિટી (PQA) એ આ અઠવાડિયે તેના રમત વિભાગને બંધ કરી દીધો છે. દેશના ઘણા મોટા ક્રિકેટરો અને હોકી ખેલાડીઓ કંપની માટે મેચ રમી ચૂક્યા છે, પરંતુ હવે તેમને મેદાન છોડીને ઓફિસમાં જોડાવું પડશે.\nકંપની વતી પૂર્વ વડાપ્રધાન ઈમરાન ખાનની નીતિઓને જવાબદાર બનાવવામાં આવી છે. કંપનીનું કહેવું છે કે ઈમરાન ખાનના શાસનકાળમાં દેશમાં સ્પોર્ટ્સ ઈન્ફ્રાસ્ટ્રક્ચર બરબાદ થઈ ગયું છે, જેના કારણે રમતને નુકસાન થયું છે.\nએક પરિપત્ર જારી કરીને, કંપનીએ 12 એપ્રિલના રોજ તમામ ખેલાડીઓને નોટિસ મોકલી છે કે તેઓ હવે ઓફિસમાં આવવાનું શરૂ કરે અને જે પોસ્ટ માટે તેમને રાખવામાં આવ્યા છે તેનાથી સંબંધિત કામ કરે.\nતમને જણાવી દઈએ કે પાકિસ્તાનના પોર્ટ કાસિમ ઓથોરિટી (PQA)માંથી ઘણા આંતરરાષ્ટ્રીય અને ફર્સ્ટ ક્લાસ ક્રિકેટરો ઉભરી આવ્યા છે, જેમણે પાકિસ્તાન માટે અલગ-અલગ મોરચે શાનદાર કામ કર્યું છે. જેમાં શાહબાઝ અહેમદ, તનવીર અહેમદ, આતિફ અલી, મોહમ્મદ સામી, ઉસ્માન તારિક, શાહબાઝ હસન જેવા નામ સામેલ છે.\nઉલ્લેખનીય છે કે, ઈમરાન ખાનના નેતૃત્વમાં પાકિસ્તાને 1992નો ક્રિકેટ વર્લ્ડ કપ જીત્યો હતો. ક્રિકેટની દુનિયામાં મોટું નામ ધરાવતા ઈમરાને રાજકારણમાં પણ અજાયબીઓ કરી અને આંદોલનોના આધારે સત્તામાં આવ્યા. પરંતુ પાકિસ્તાનમાં સતત વિરોધ વચ્ચે તેમની સરકાર પડી ગઈ.


આછે દુનિયાનું સૌથી શ્રાપિત ગામ, જ્યાં વસે Strange Cursed is this village of China 2021\nઅહીં આવેલું છે દુનિયાનું સૌથી શ્રાપિત ગામ, જ્યાં વસે છે માત્ર ઠીંગણા લોકો\nStrange Cursed is this village of China |\nદુનિયામાં અનેક પ્રકારના રહસ્યો છુપાયેલા છે. આમાંની ઘણી બાબતો પાછળની હકીકતો ક્યારેય સમજાતી નથી.જો કોઈપણ પ્રકારની અજબ-ગજબ પ્રવૃત્તિનું કારણ સામે આવે તો લોકો આશ્ચર્યમાં મુકાઈ જાય છે. કેટલીક બાબતો પાછળનું કારણ ક્યારેય બહાર આવતું નથી. – Strange Cursed is this village of China\nStrange Cursed is this village of China | image credit : newscrab.com\nજેને લોકો ચમત્કાર કે શ્રાપ માને છે. આજકાલ સોશિયલ મીડિયા પર આવું જ એક શ્રાપિત ગામ (Cursed Village of China)ની ચર્ચા થઈ રહી છે. આ ગામ ચીનના સિચુઆન પ્રાંતમાં વસેલું છે. આ ગામમાં રહેતા લોકોની ઊંચાઈ ત્રણ ફૂટથી વધુ નથી વધતી.\nવધુ વાંચો – ચેતજો !!! પાનના ગલ્લે મળતી આ ચીજ યુવાધન માટે ખતરનાક\nStrange Cursed is this village of China | image credit : globalhobo.com.au\nચીનના સિચુઆનના યાંગસી ગામનું રહસ્ય આજ સુધી ઉકેલાયું નથી. આ ગામની મોટાભાગની વસ્તી વામન છે. એટલે કે, તેમની લંબાઈ વધતી નથી. આ ગામમાં રહેતા મોટાભાગના લોકોની ઊંચાઈ બે થી ત્રણ ફૂટ સુધી વધે છે. મળતી માહિતી મુજબ ગામની 50 ટકા વસ્તી વામન છે. તેમની ઊંચાઈ બે થી ત્રણ ફૂટ સુધીની હોય છે. આનાથી કોઈ ઊંચું થતું નથી હોતું.\nStrange Cursed is this village of China | image credit : procaffenation.com\n5 થી7વર્ષ પછી લોકોની લંબાઈ વધતી અટકી જાય – Strange Cursed is this village of China\nકહેવાય છે કે આ ગામમાં જન્મેલા લોકો તંદુરસ્ત હોય છે. તેઓ સામાન્ય રીતે પાંચથી સાત વર્ષ સુધી વધે છે. પરંતુ આ ઉંમર પછી તેમની ઊંચાઈ વધતી બંધ થઈ જાય છે. આ પછી તેમની મહત્તમ લંબાઈ વધીને3ફૂટ 10 ઇંચ થાય છે. ઘણા લોકો લંબાઈમાં વિરામનું કારણ સમજી શકતા નથી. મોટાભાગના લોકો તેને શ્રાપ માને છે. તેઓ કહે છે કે યાંગસી ગામ શ્રાપિત છે. આ કારણે તેમની લંબાઈ વધતી નથી.\nStrange Cursed is this village of China | image credit : newstrend.news\nઆસપાસના લોકો તેને દુષ્ટ શક્તિનો પ્રકોપ પણ કહે છે. વૈજ્ઞાનિકોએ તેની પાછળનું કારણ જાણવાનો પણ પ્રયાસ કર્યો હતો. આ દરમિયાન એવું તારણ કાઢવામાં આવ્યું હતું કે ગામની જમીનમાં પારો એટલે કે મક્યૂરી મોટી માત્રામાં હાજર છે. જેના કારણે અહીંના લોકોની ઊંચાઈ વધતી નથી. તેમજ કેટલાક લોકો એવું પણ માને છે કે જાપાન દ્વારા ચીન તરફ છોડવામાં આવેલા ઝેરી ગેસની અસરને કારણે આ ગામમાં વામનવાદ ફેલાયો છે. જોકે, આજ સુધી આ રહસ્યનો સચોટ જવાબ કોઈ આપી શક્યું નથી.\nગુજરાતીમાં જાણવા જેવું –શા માટે બનાવ્યો હતો બીટકોઈન, ક્રિપ્ટોકરન્સીની આ વાત છે રસપ્રદ\nRBIએ કો-ઓપરેટિવ બેંકનું લાઇસન્સ કર્યું રદ, જાણો બેંકમાં જમા ગ્રાહકોના પૈસાનું શું થશે ?\nGujarati janva Jevuજાણો માત્ર ૨૨ વર્ષના છોકરાએ પ્રથમ પ્રયાસમા પાસ કરી UPSC